
NICHIFOR CRAINIC 
MEMBRU AL ACADEMIEI ROMÂNE 


Comunicare făcută în ședința publică dela 37 Ianuarie I94I 


In luna lunie 1940, s'a împlinit o sută de ani de când 
apărea în « Dacia Literară » celebra poezie a lui Grigore 
Alexandrescu, întitulată Anul 1840. E de prisos să 
spunem că acest centenar nu e totdeodată și centenarul poe- 
ziei româneşti, pentrucă Alexandrescu a avut înainte- 
mergători. Afară de aceasta, chiar în succesiunea cronologică 
a operelor sale, Anul 1840 nu însemnează un început, de 
vreme ce poeziile cele mai vechi sunt datate 1830, iar o fa- 
bulă fără moarte cum e Boul şi vițelul a fost scrisă cu doi 
ani mai înainte de anul, pe care îl evocăm. 

Am putea să adăugăm că, în ce priveşte frumusețile de 
amănunt, o comparaţie surprinzătoare cum e aceasta, în care 
amintirile ființelor iubite sunt 


Ca frunzele aduse de vijehi pornite 
La vechea lor tulpină ce-odată le-a purtat 


vine din vremea debutului și nu-și găsește pereche tot așa 
de strălucitoare printre versarile Anului 1840. 

Cu acestea nu vrem să micșorăm însemnătatea acestui 
poem filosofic, consacrat în istoria literaturii noastre ca fiind 
meditaţia cea mai frumoasă dintre cele, pe care ni le-a lăsat 
Grigore Alexandrescu. 

Stilul poemului e arid, lapidar şi sentențios. Vă amintiţi: 


Să stăpânim durerea care pe om supune, 
Să aşteptăm în pace al soartei ajutor. . . 


I A, R, — Memoriile Secțiunii Literare. Seria III. Tom, X- 

Aşa vin, urnindu-se greu din loc, vers după vers, strofă 
după strofă, lipsite de carnația verbală, de fulgerele şi de 
curcubeele, pe care imaginația plăsmuitoare le aprinde din 
ciocnirea ingenioasă a cuvintelor. Citind astăzi asemenea ver- 
suri, parcă nu ne vine să credem că îndărătul lor s'a sbătut 
totuși o îndelungă şi trudnică luptă cu expresia. 'Transpu- 
nându-ne însă în vremea când a scris Grigore Ale- 
xandrescu, — vreme de gângureli minore ale poeziei — 
când gândul nou, grav şi matur, cu care irumpea din necu- 
noscut acest cel dintâi mare poet al nostru, nu găsea niciun 
făgaş tăiat prin pădurile virgine ale limbii româneşti, înţe- 
legem câtă energie a trebuit el să mistue în dărâmarea îm- 
potrivirilor. Poetul, care scria, ştergea și revenea mereu asu- 
pra aceluiași vers, chiar după ce îl tipărise odată, era con- 
ştient de această singulară luptă titanică. « Nu este de mirare, 
— mărturiseşte în prefața dela 1847 a poeziilor sale, — dacă 
literatura noastră n'a produs încă nicio capodoperă, care să 
poată sluji de model netăgăduit; acelea nu ies decât în lite- 
raturile formate şi în limbile statornicite, după cum o știu 
mai cu osebire toți aceia cari scriu și prin urmare cunosc 
influeața ce are limba asupra stilului ». 

Nu e totuși lipsit de interes să observăm o mare diferență 
între limba liricului meditativ, săracă și incoloră, și între 
aceea a fabulistului, bogată, suculentă şi foarte firească. E 
același scriitor în două fețe deosebite. Pe cât e de generos 
fabulistul în cuvintele, pe care le dărueșşte dobitoacelor ca 
să le umanizeze creindu-le totdeodată atmosfera specifică 
fiecăruia, pe atât e de reținut, ca să nu zicem neajutorat, 
poetul liric atunci când e vorba să-și exprime direct ideile 
şi sentimentele. Privind această descărnare a versului de 
podoabele poetice, această nuditate aspră a expresiei, am 
putea spune că avem a face cu o ținută literară ascetică, ținută 
ce corespunde în bună măsură fondului pus în mișcare. 

Intr'adevăr, mai presus de toate, valoarea celebrului poem 
al lui Grigore Alexandrescu, Anul 7840, e de 
natură etică. El e o sublimă elevație morală în văzduhurile 
ideale ce constitue domeniul nădejdilor de mai bine pe seama 
omenirii. Anul nou, ca moment psihologic, e un prilej de 

dorințe împrospătate, în contrast cu experiența trăită până 
în pragul lui. Ai vrea să fii ceea ce n'ai fost, să dobândești 
ceea ce n'ai avut, să ajungi unde ţi-a fost interzis. E o con- 
fruntare cu ceea ce se numeşte de obiceiu « soartă »; de aceea, 
termenul acesta răsare în chip firesc încă dela al doilea vers 
al poemului. Ideea de soartă, la scriitorii noştri, variază. 
Bătrânul Miron Costin, e dispus să-i acorde acea ne- 
îndurare antică de fatalitate neclintită, când o identifică cu 
« vremile », pe care le crede covârşitoare față de puterile 
«bietului om». Andrei Murăşanu o socotește; dim- 
potrivă, inferioară puterilor noastre, din moment ce formu- 
lează îndemnul: 4 Croieşte-ți altă soartă!»). Intre aceste 
extreme, ideea de soartă la Grigore Alexandrescu 
e oarecum neclară şi şovăitoare, ea e mai mult întâmplarea, 
care zace necunoscută în pântecele viitorului, care poate să 
fie bună sau rea, dar care e modificabilă de vreme ce există 
dorința puternică de a o schimba. In orice caz așa cum iese 
din poemul Anului 1840, schimbarea sorții nu implică din 
partea noastră o atitudine hotărît activă, ci mai mult o stare 
de aşteptare pasivă, în care abia dorința de modificare schi- 
țează un gest de energie, ce se potoleşte repede în liniștea 
resemnării. 

In faţa întâmplătoarei modificări a sorții, sugerată de înce- 
putul anului, Grigore Alexandrescu refuză să se 
preocupe de propriul său destin. Desfăcut din orbita 4ego- 
ismului cumplit », — cum zice el — poetul îmbrățişează din- 
tr'odată, cu antenele unei dorințe uriaşe, soarta omenirii 
întregi, pe care ar vrea-o în contrast fundamental cu mizeria 
unui prezent nenorocit. Prezentul e tiranie sau despotism; 
viitorul ar trebui să fie libertate. Acest postulat poetic odată 
afirmat, nu interesează soarta individului, ci soarta colecti- 
vității omenești. Un ins fericit într'o lume nenorocită e o 
stare cu neputinţă de îndurat, fiindcă nefericirea comună 
anulează fericirea individuală. Dar un ins nefericit într'o 
lume fericită e o stare imaginabilă, de vreme ce nefericirea 
ta se poate stinge în bucuria pentru fericirea tuturor. Legea 
aceasta e condiționată însă de acea legătură tainică de iubire, 
ce trebue să existe între ins şi colectivitate, iubire care e 

sentimentul adânc ce leagă pe poet de omenirea întreagă și 
care dogoreşte dinlăuntru înafară, luminând toate fibrele 
acestui poem, deși cuvântul iubire nu se găseşte nicăeri în 
text, Acest sentiment, care-i topește pe toți într'unul și pe 
unul în toți, presupune pe de o parte o obârşie în care se 
afundă rădăcinile de vieață ale tuturor: 


Și eu sânt mică parte din trista omenire, 


mărturisește poetul; iar pe de alta, o finalitate supremă, în 
care sorțile individuale se înmănunchiază și participă la o 
soartă comună: 


Eu nu îți ceiu în parte nimica pentru mine: 
Soarta-mi cu a mulțimii aş vrea să o unesc; 
Dacă numai asupra-mi nu poţi “aduci vr'un bine, 
Eu râz d'a mea durere şi o disprețuiesc. 


Din tot poemul, aceasta e strofa în care culminează atitu- 
dinea etică a lui Grigore Alexandrescu. Dacă 
regula evanghelică pentru toată lumea este să iubești pe 
aproapele tău ca pe tine însuți, aici întâlnim un sentiment 
care depășește regula și realizează o iubire de omenire unită 
cu disprețul de tine însuţi. In creștinism există amândouă 
aceste forme de iubire: cea dintâi ca o condiție minimală 
pentru a fi creștin obișnuit, cea de a doua ca o întrupare a 
eroismului moral. Disprețul de propria durere, de care vor- 
bește poetul, e un aspect al renunţării la sine însuși, lucru 
dintre cele mai greu de realizat, ce constitue temelia erois- 
mului moral care e asceza. Nu trebue să pregetăm a numi 
atitudinea etică din acest poem o atitudine de ascetism spi- 
ritual, al cărui caracter se întipăreşte parcă până în expresia 
formală de-o austeritate care merge până la lipsa de orice 
podoabă literară. Căci strălucirea poemului nu stă în formă, 
ci în puterea ideilor şi în energia morală, ce ni se pare aici 
superioară energiei artistice care l-a plăsmuit. 

Grigore Alexandrescu e poet creștin. Întâiul 
nostru poet mare este în același timp un poet adânc creştin, 
Cunoscuta sa Rugăciune, care e scrisă mai înainte de Anul 
1840, proiectează o coloare puternică asupra atitudinii etice 

din acest poem. Sensul întreg al Rugăciuni; este ca, în mij- 
locul vijeliilor ce descumpănesc sufletul sau al bucuriilor 
ce-l pot face orgolios, poetul să nu fie altceva decât un in- 
strument al voinței dumnezeești: 


Conştiinţa să-mi fie cereasca ta povaţă, 


sau, cu alte cuvinte: Facă-se voia ta prin voia mea! Această 
predare în puterea lui Dumnezeu implică aceeași renunțare 
la sine însuși, și aplicare a disponibilului sufletesc asupra 
semenilor: 


Fă să doresc de obște al omenirii bine ! 


Intâlnim aici aceleași sentimente ca în Anul 7840, cu deo- 
sebire că, pe când acolo ele se desfășoară pe planul tem- 
poral al vieții omenești, aici în Rugăciune ni se desvălue 
izvoral lor de dincolo de lume, adică fundamentul lor reli- 
pios. Astfel ni se luminează limpede că atitudinea de asce- 
tism spiritual din poemul Anului 1840 nu este rodul vreunui 
umanitarism laic şi neconsistent, cum îl interpretează de obi- 
ceiu tâlmacii literari, ci rodul unei profunde convingeri creş- 
tine, în virtutea căreia poetul îmbrățișează lumea întreagă 
cu însăși dragostea lui Dumnezeu. 

Cu o asemenea convingere, care stă în centrul vieţii lui 
sufleteşti, vine în legătură firească ideea despre funcția poe- 
ziei. Dacă pentru contimporanii lui mai în vârstă, poezia 
putea să fie un biet oftat versificat sub pridvorul iubitei, 
pentry Grigore Alexandrescu ea e chemată să 
îndeplinească marea funcţie de regenerare şi înnobilare a 
colectivități, ridicându-i spiritul şi inima până în vecină- 
tatea cerului și a veșniciei. Să-i ascultăm această mărturisire 
de credință artistică, vrednică să fie socotită ca un testament 
literar către oricare dintre scriitorii români: «Eu sânt din 
rândul acelora, — zice marele poet, — cari cred că poezia, 
pe lângă neapărata condiţie de a plăcea, condiţie a existenţei 
sale, este datoare să expună trebuinţele societății şi să deş- 
tepte sentimente frumoase şi nobile, care înalță sufletul prin 
idei morale și divine până în viitorul nemărginit și în anii 
eterni ). Nu este exprimată aici concepția didactică a unui 

spirit mediocru, ci viziunea cuprinzătoare a unui cuget supe- 
rior, care consideră lumea de dincolo de planul estetic și 
etic, adică din centrul religios al ei. Pentru cine stăpânește 
o asemenea viziune peste «viitorul nemărginit » şi peste 
danii eterni », nu mai există disociere între estetică şi etică, 
fiindcă amândouă apar doar ca fețe ale aceluiaşi adevăr, 
care se revelează ca frumos pentru poezie şi ca bine pentru 
etică. Anul 1840 e ilustrația literară a unei astfel de concepții. 
Frumuseţea, noblețea şi măreția singulară a ei ne obligă să 
comemorăm cu un sentiment de recunoştinţă data când a 
apărut acest poem. 


% 


Acum o sută de ani, Grigore Alexandrescu 
scria: 


A lumii temele se mişcă, se clăteşte, 
Vechile-i instituții se şterg, s'au ruginii ; 
Un duh fierbe în lume, şi omul ce gândește 
Aleargă către tine, căci vremea a sosit! 


Citim şi ne întrebăm cu nedumerire: A fost acum o sută 
de ani sau, mai de grabă, în zilele noastre? Căci versurile 
sunt parcă săpate pe fruntea timpului nostru, clătinat din 
temelii, ruinat în vechile-i așezăminte, vânzolit de duhul 
nelămurit, ce fierbe dela o margine a lumii la cealaltă. 

Stihia nevăzută a duhului acestuia suflă mai mult a pus- 
tiire decât a ordine și înțelesul lui scapă rațiunii noastre 
înspăimântate. Inima e încă trează și ascultă cutremur şi 
duduit de pași uriași, ce vin parcă de undeva de sub pământ, 
aducând încoace tot alte întâmplări, încă necunoscute. E 
bine așa. Fiorul ei e semn de vieață și de veghe. Dar ne în- 
grozește gândul că, sub povara durerilor, am putea să cădem 
în starea de indiferență pe care o descrie poetul: 


După suferiri multe, inima se "mpietreşte ; 
Lanţul ce *n veci ne-apasă uităm cât e de greu; 
Răul se face fire, smpirea amorțește 

Şi trăiesc în durere ca 'n elementul meu, 

Căci dacă pentru ins, această adaptare poate fi o virtute 
prin care să răzbată, pentru o colectivitate națională împie- 
trirea în durere sau acceptarea pasivă a nenorocirii însem- 
nează moarte spirituală. 

Daţi-mi mai degrabă sufletul ţăranului din "Țara Oașului 
şi al celui din Codrii Cosminului și al celui din Ținutul 
Orheiului, să-l fac una cu sufletul marelui poet din clipa 
când şi-a țipat nădejdea sfăşietoare: 


Dar aş vrea să văd ziua pământului vestită, 
Şi să respir un aer mai liber, mai curat; 
Să pierz ideea tristă de veacuri întărită 

Că lumea moştenire despoților sa dat! 

G. OPRESCU 
MEMBRU CORESPONDENT AL ACADEMIEI ROMÂNE 


Comunicare făcută în ședința publică dela 14 Martie 1941 


Producția acestui artist, căruia i-am consacrat un lung ca- 
pitol în Istoria Picturii Românești în sec. al XIX-lea, destul 
de greu de studiat până mai ieri, ne-a devenit în ultimul 
timp mult mai accesibilă, mulțumită expozițiilor ocazionale 
organizate cu pietate de d-na Ortansa Satmar y, 
nora pictorului, și mai ales celei permanente dela Academia 
Română. Aici sunt concentrate mai bine de o sută din cele 
mai bune acuarele și desene ale artistului, îmbrățișând 
întreaga sa carieră, 

A fost figura cea mai originală şi mai atrăgătoare printre 
pictorii secolului trecut, ca om și poate chiar ca artist. Aman, 
Grigorescu, Andreescu, Luchian au iubit, au 
suferit, au avut bucurii și decepții în vieață, însă linia lor de 
conduită a fost totdeauna dreaptă, am putea spune previzi- 
bilă. La Szath mary ea pornește de multe ori în zigzag, 
face salturi, revine asupra ei înseși, căci « ce diable d'homme », 
cum spune Francezul, era spiritul cel mai capricios ce se 
poate închipui, mai plin de fantazie, mai doritor de întâm- 
plări inedite și mai făcut să le creeze. Un neastâmpăr per- 
petuu, o sete de necunoscut, o curiozitate mereu vie pentru 
sensații nouă sunt trăsăturile cardinale ale caracterului său, 
unite cu o nevoie de vieață inteligent-sensuală, în care 


2 A. R.-— Memorile Secţiunii Literare, Seria III. Tomul X. 

fiecare plăcere îşi avea locul ei, alături de plăcerea cea mare, 
care era producția artistică. Cum s'ar explica altfel enorma 
cantitate de desene şi acuarele, de litografii, de tablouri 
în uleiu, care au rămas de pe urma lui, şi care nu sunt decât 
o parte a activității sale, restul prăpădindu-se în timpul vieții 
şi după moartea pictorului. Vioiu, inteligent, cunoscând mai 
multe limbi, având interes pentru multe și de toate, iubind 
călătoriile pentru mulțumirea ce aduc şi pentru materialul 
ce-l pot oferi unui pictor cu imaginație aprinsă şi cu spi- 
ritul larg deschis, neastâmpărat, întreprinzător, dotat cu cele 
mai evidente calități de artist, dar și cu însușiri practice, 
atrăgător prin firea şi prin fizicul său, cum o dovedesc nu- 
meroasele sale legături cu toată lumea şi chiar câteva aven- 
turi romaneşti, el era dotat cu unul din cele mai frumoase 
talente de desinator și mai ales de acuarelist ce au apărut 
în şcoala noastră. 

De tânăr, de foarte tânăr, el ajunsese să se exprime cu 
uşurinţă. O acuarelă din 1830, executată deci la vârsta de 
nouăsprezece ani, îl arată capabil de a desina corect, într'un 
stil cam academic, cu un vag parfum englezesc, poate venit 
din contactul cu arta vieneză, pe atunci influențată de Anglia, 
de a prinde o mişcare, de a înviora“'mai ales o foaie de hârtie 
prin pete de acuarelă, puse cu decizie, larg, cu tempera- 
ment, așa cum la noi multă vreme nu vor fi în stare s'o facă 
nici chiar artiști ajunși la maturitate. Este vorba de o acua- 
relă pe care stă scris cun ideal care nu se atinge niciodată »: o 
tânără, spre care artistul însuși se îndreaptă într'o poză inspi- 
rată, aluzie, ceva cam juvenil și teatral exprimată, la primul 
său roman de dragoste cu aceea care, mai târziu, va fi mări- 
tată cu un Ghica, de care o va divorța, spre a o lua de soție, 
George Bibescu: frumoasa, orgolioasa, cocheta şi capricioasa 
Mariţica Bibescu. 

Ultimele sale acuarele sunt cam de pe la 1885. Timp de 
mai bine de cincizeci de ani Szathmary n'a încetat deci 
să lucreze, cu aceeaşi râvnă, cu aceeași mulțumire atunci când 
găsea un subiect care să-l intereseze, și după cum o constatăm, 
aproape orice subiect îl interesa. Multe schițe din vremea 
războiului dela 1877, asupra cărora vom reveni în curând, 

sau chiar ulterioare acestei date, sunt printre cele mai reu- 
şite din cariera sa, ceea ce arată că aproape de șaptezeci 
de ani, pictorul era tot așa de verde şi de antrenat, tot așa 
de sigur de văzul și de mâna sa, ca şi în tinerețe. Putem astfel 
afirma că în această lungă perioadă mai n'a fost subiect pe 
care să nu-l atace (cu excepția naturei moarte) şi în toate 
s'a arătat, nu numai îndemânatic, ci inventiv, într'o tehnică 
în care era totuşi așa de greu să aduci o notă nouă, după 
străluciții acuarelişti,: dela mijlocul secolului trecut. El este 
capabil de frăgezime de sentiment, de înaltă poezie chiar, 
atunci mai ales când interpretează o vedere din natură care-i 
vorbeşte sufletului, cum sunt câteva motive de toamnă, în 
colecția Academiei, sau atâtea și atâtea scene din popor, vă- 
zute prin bâlciuri, la Moşi, în mahalalele atât de pitorești 
pe atunci, ale Bucureştilor. El posedă, când lucrează în acua- 
relă, un meşteşug așa de complet și de rafinat, capabil să se 
adapteze cu uşurinţă oricărui motiv, cum n'a mai fost altul 
la noi, poate nici chiar cel al lui Grigorescu, care ne-a 
dat totuşi câteva acuarele magistrale. Și nu cred că e exa- 
gerat să se afirme că Szathmary e în stare, ca executant, 
să se măsoare adesea cu cei mari din Apus, în special cu 
cei din Austria, spre care mai ales ne duce genul pe care l-a 
adoptat, cu Peter Fendi, cu precocele Johann 
Treml, foarte apreciați de contemporani, și, oricât ar părea 
de îndrăsneață afirmaţia, ca executant, o repet, nu ca poet 
al formei, cu Raffet şi chiar cu Delacroix. 

Conștiuincios şi doritor să se dumirească în marele număr 
de schițe și de note, în care motive asemănătoare se pot 
întâlni cu duiumul, cele mai multe au însemnate locul şi 
uneori data când au fost luate, într'o limbă «sui generis», 
care constă dintr'un amestec savuros de româneşte, de fran- 
țuzește şi de nemțește, pitoresc cum era şi omul care se 
servea de el. 

A cutreerat țara în lung și în lat, şi-a adus din hoinăre- 
lile sale note limpezi, exacte, de un colorit sclipitor, fer- 
mecătoare ca aspect și amuzante ca procedeu, de tot ce a 
văzut. Sunt printre ele aspecte ale câmpiei, ale dealurilor, 
ale munților, din fiecare provincie românească și din țările 


a* 

învecinate cu noi. În câteva trăsături de creion, care con- 
stitue punctele de reper, adică scheletul unei compoziţii, el 
a fixat ceea ce i se pare esențial într'o vedere sau în scena, 
peste care va reveni apoi cu pensula de acuarelă. Nimic mai 
curios și mai plăcut ca acele frânturi de linie, trase în fuga 
creionului, cu o îndemânare supremă, cu un sens impecabil 
pentru forma și locul, în perspectiva generală, ce se cuvine 
fiecărei porțiuni de teren, arborilor, cerului, . norilor. O 
adevărată încântare pentru ochi, de pildă, chipul în 
care se sugerează colinele ce se succed la orizont, ori 
volumul masiv al munţilor, peste care se lasă, ca niște 
perdele grele, norii de furtună, în câteva din acuarelele 
expuse la Academie. 

Alte ori, din contra, în loc să se coboare la poalele mun- 
ților, dând întregului peizaj un aspect sinistru, negurile se 
ridică spre culmi, descoperind din ce în ce întinsul boltei 
albastre, care trece dela azurul intens şi imaculat, acolo unde 
au dispărut norii, la porțiunea palidă, brăzdată încă de aceştia, 
ca niște dungi roșietice şi portocalii, de un aspect turnerian, 
în amurgul serei. 

Uşoare, numai mângâiate de pensulă, decorative, foile sale 
de acuarelă ne dau imaginea oamenilor care au fost și a ve- 
derilor din Bucureștii de altă dată, dela Văratec, dela Câmpu- 
lung, dela Vălenii de Munte, din cine știe ce sat ori locali- 
tate, în care s'a oprit vreodată Szathmar y. Un interes 
special au deșteptat în el porturile. Cu ce dragoste, acest 
călător care avea dorul de ducă în sânge, n'a zugrăvit el 
mulțimea hamalilor îndesându-se la treabă, corăbiile cu pân- 
zele întinse, catargurile, frânghiile şi otgoanele care se pro- 
filează pe cerul străbătut de nori ușori! Galaţii, Giurgiul, 
Brăila, 'Turnul Severin, Rusciucul, ne apar ca niște presti- 
gioase porți ale Orientului, reale și totuși cu ceva în plus, 
cu o aureolă de lumină provenită din dragostea ce punea 
artistul în evocarea lor, din sentimentul că dela ele pornesc 
drumurile spre Constantinopol, spre Asia Mică, pe unde el 
rătăcise cu atâta plăcere. Ele îl duseseră spre acele locuri, 
în care nimeni dintre noi nu mai călcase, pe care, mai ales, 
nimeni nu le vizitase, în poezia lor sălbatică, în beţia lor 

de colori, cu intensitatea simţirii evidentă în acuarelele lui 
Szathmary. 

Cât de departe acesta pătrunsese în inima Asiei e greu 
de ştiut. Până în Persia,se spune, ceea ce nu e de loc impo- 
sibil. In orice caz câteva note, pe care sunt desinați război- 
NICI, în costumele lor complicate, încărcate de fireturi, de 
un colorit intens și viu, poartă menţiunea Bagdad, una, alta 
Diarbekir, ambele oraşe pe "Tigru, la hotarul apusean al Ira- 
nului. Se poate, apoi, ca una sau alta din scenele de bazar, 
despre care nu s'a putut determina cu siguranță unde au 
fost văzute, şi care redau aspecte pe care nu ne amintim 
să le fi întâlnit în "Turcia sau în Asia Mică, să fi fost prinse 
cu mult mai departe, spre Orient. Așa sunt încă acele ar- 
hitecturi de « Hanuri » şi de « Caravanseraie », născute, evi- 
dent, într'un climat mai dulce, unde asprimea iernei este 
necunoscută. 

O serie de portrete, unele terminate, altele abia începute, 
delicioase mai toate, confirmă cât de impregnat era Szath - 
mary de arta vieneză. Și la el, ca mai la toți autorii de 
portrete în miniatură din Austria, se ghicește influenţa acua- 
reliştilor englezi, admirați fără rezervă şi în adevăr cei mai 
straşnici executanți, din prima jumătate a secolului. Printre 
ele se cuvine a semnala pe cel al Mariţicăi Bibescu, azi la 
Academie. Frumoasa Doamnă poartă un costum de fantazie, 
o variație am putea spune pe o temă naţională. Din bani 
de aur ea a imaginat o găteală de cap, ca o diademă, care-i 
încadrează figura gingașă, punând în valoare ovalul perfect 
al feței, ochii mari, plini de pasiune. In jurul gâtului, o 
salbă, tot de monete de aur, peste o iie largă, înflorită, cu 
râuri oltenești. La talie, un cordon, cu paftale mari, apoi 
fusta învoaltă, în față cu un șorţ, tot ca un opreg din cele 
din Oltenia. 

Expoziția Academiei este aranjată, pe cât posibil, în or- 
dine cronologică. Ea ne permite să trecem dela primele în- 
cercări, cum ar fi vederea din Rucăr, din 1831, la operele 
din vremea maturității, să ne dăm searna adică de evoluția 
meşteşugului lui Szathmary. Se poate însă vorbi de o 
evoluție ? După primele acuarele, Rucărul din 1831, Cotro- 

cenii din 1834 (înţre ele am impresia că artistul a lipsiţ 
din țară), avem pe Ghica-Vodă, în sțrană, la Miţropolie; 
pe Bibescu, la Boboţeaza din 1844, care sunț minuynaţe rea- 
lizări, prima în deosebi. Peţele de coloare, puse cu o mare 
îndrăsneală, fâlfâe şi fluţură, dând impresia luminii care 
se reflecță pe aurul şi alama din mobilele religioase, pe fi- 
rețurile uniformelor marilor demniţari. Albul hârției, pre- 
țuțindeni vizibil prințre urmele nervoase de pensulă, dă o 
vibrație „cu ţoţul excepțională acestei opere de maesţru. Un 
modern n'ar ţrața nici mai liber, nici mai succincț, mai sin- 
țețic o asțfel de scenă. Din conţra, aţunci când e vorba 
de reținuț anume deţalii arhițecţonice, ințeresanţe prin ele 
însele, Szaţhmary se aplică să redea fiecare moțiv în 
parțe, ca, de pildă, în Foişorul lui Dionisie, dela Hurezi. 
Sunţem deparțe de acele schițe, în care așțisțul n'a ințen- 
ționat decâț prinderea, înțr'o operă de mici dimensiuni, a 
unei impresii plăcuțe și fugițive. Gama sa romanţică n'a 
avuţ niciodață acorduri mai poţrivițe de verde și roşu, cu 
un brun cald care le leagă, ca în scena de sub pomi, din 
1873, ca în Bordeiul din Bulgaria, probabil din 1877, ca 
înțr'o mică acuarelă ovală, în care se văd cai şi cărăuși, ţoţul 
prins cu o vervă şi cu un brio de mare execuţanț. 
Alţeori, ceea ce ne izbeşțe esțe conșțiinciozițaţea cu care 
esțe sțudiaț un moțiv, țoaţe acele operații pregățiţoare, înaințe 
de a ţrece la o compoziție. Din acesț puncț de vedere,un 
Sţudiu de Sțejari esțe cu țoţul semnificațţiv, ca şi nenumă- 
rațele schițe în care o persoană esțe luaţă din ţoaţe pozițiile, 
până ce arțisțul s'a făcuţ sțăpân pe țot ceea ce ar fi fosț in- 
țeresanț ca documenț, în cosțumul, în gățeala ei. Esţe pro- 
babil că Szaţh mary, în aceasţă privință, a înţrebuințaţ 
procedeul, pe care-l înțâlnim la romanţicii, conțemporanii 
săi, acela de a purța ţoțdeauna cu sine un carneţ şi cuția 
de acuarele. Oriunde se găsea, şția că va întâlni un colț de 
națură, o figură (cele mai sănăţoase și frumoase ţipuri de 
țărănci la el se înțâlnesc), o scenă, ce meriţa să fie reținuţă. 
Aţunci când este vorba de un grup de persoane, în jurul 
unui vânzățor ambulanț, în jurul ţarabei cu pepeni, la ne- 
gusțorul de arniciu ori de pălării, el ajunge să fixeze toaţe 

detaliile amuzante, într'un stil rezumativ, aproape stenografic, 
în care totul este sugerat, fără acele insistențe, care fac pe- 
nibile uneori cele mai frumos colorate acuarele ale altora. 
In pete de un roz plăcut, de coloarea carnației, pentru to- 
nalitatea generală a feței, el va pune trei sau patru pete mai 
închise, de o nuanță mai caldă, pentru ochi, pentru gură, 
pentru umbra de sub nas. Dela oarecare distanță figura va 
căpăta vieață, toate volumele vor apărea, fiecare la locul său, 
cu o precizie matematică. Rareori tehnica acuarelei, simplă, 
dar mânuită cu autoritate de mare pictor, a dat mai fru- 
moase rezultate. De aceea toate lucrările, în care Szath- 
mary se servește de acest procedeu, sunt atât de ferme- 
cătoare. 

De un alt caracter, dar tot așa de valoroase, mi se par 
multe din scenele în care apar faze importante din războiul 
dela 1877 1). Aşa este, între altele, vederea panoramică în 
care se întind în fața noastră, Rusciucul, Giurgiul, şi, între 
ele, Dunărea, cu armatele ce evoluează pe malul românesc 
al fluviului. Sub formă de pete minuscule, dar fiecare la 
locul exact unde trebue să apară, cu toate amănuntele im- 
portante, se văd bateriile rusești, îmbarcaderul liniei de drum 
de fier, stația Frătești, satul, linia drumului de fier spre 
București. "Totul are preciziunea unei hărți militare, execu- 
tată însă de un mare artist, aşa cum făcuse pre vremuri 
Callot, -pentru cardinalul Richelieu, ca și în Bombar- 
damentul pe malul Dunării, tot din 1877. Pictorul acesta 
prodigios, mai ales comparat cu mediul în care trăia, are 
marele merit de a-și acomoda totdeauna stilul şi tehnica, 
după subiectul ce avea de tratat. 

Alături de capitolul așa de util pentru toți cei care vor 
face în viitor istoria moravurilor la noi, către mijlocul se- 
colului, cu toate acele meserii, dispărute azi, cu tipurile vân- 
zătorilor ambulanți, cu priveliştile din străzile dela periferie 
şi chiar din centrul orașului, un altul tot aşa de pasionant, 
este cel în care motivele sunt luate din vieaţa satelor. Cos- 


1) Desene de Szathmary, gravate în lemn, au apărut în unele reviste ilustrate 
ale timpului, însoţind textele corespondenţilor străini, ce se găseau pe teatrul răz- 
boiului. 

tumele cele mai autentice şi mai mândre, nu numai de pe 
tot întinsul României, dar și dela vecini, din Bulgaria sau 
de aiurea, au fost notate cu răbdare, în cele mai mici amă- 
nunte. Uneori s'ar putea chiar reface broderiile de pe mâ- 
neci sau din alte părți ale iiei sau opregului 1). 

Multe desene erau destinate să servească, mai târziu, 
unei reproduceri prin gravură, obișnuit prin litografie. Iar 
când cromolitografia se răspândeşte în Apus, ca mijloc oare- 
cum popular de a multiplica o imagine în colori, Szath- 
mary, ingenios cum era să aplice invențiile altora şi curios 
de orice procedeu « modern », se hotărî s'o introducă și la 
noi, să facă desene acuarelate în acest scop. 

Au rămas dela el mai multe albumuri de acest fel. In 
vederea lor a executat o serie de scene de mari dimensiuni, 
de un aspect cu totul deosebit decât al celor pe care le de- 
senase în alte împrejurări. Figurile şi decorul în care aceste 
figuri sunt încadrate, sunt subliniate cu linii puternice, groase, 
care le pun brutal în evidență și le separă unele de altele. 
Gama coloritului, așa de subtilă şi de fină în nuanțele ei, 
din operele anterioare, este redusă la cele trei tonuri esen- 
țiale: galben, roșu şi albastru, pe care singure le putea re- 
produce, fără să le deformeze, piatra litografică, în proce- 
deul grosolan al cromolitografiei. Totul se prezintă mai co- 
mun, mai vulgar chiar, de cum ne-am aștepta dela un astfel 
de artist. 

Ceea ce întărește această impresie neplăcută şi tulbură- 
toare, obișnuiți cum eram cu desenele şi acuarelele atât de 
desăvârşite de altădată, este că unele din aceste scene se 
întâlnesc, fără cea mai mică deosebire, printre cromolitogra- 
fule publicate de Preziosi, sub proprie semnătură. Așa 
este, între altele, acuarela din colecția Academiei, Biserica 
Batiştei, iscălită de Szathmary, dar identică cu o cro- 
molitografie a lui Preziosi, din 18692). Niciun detaliu, 


3) In colecţia D-nei Satmary se găsesc numeroase acuarele cu detalii în mărime 
naturală pentru râurii, broderia de pe cojoace, ornamentele din împletitura ciora- 
pilor ori din altă parte a vestmântului, din Câmpulung, Giurgiu, Ilfov (unde azi 
costumul național a dispărut cu totul), Dolj, Teleorman, Suceava, etc. 

2) Cf. planşa cu acest nume din Albumul publicat de d-l Victor Brătu- 
lescu: Vechi vederi Bucureștene, Bucureşti, 1935. 

cât de neînsemnat, nu lipseşte. Este vorba de una şi aceeaşi 
operă. Și cazul nu e unic: în colecția d-nei Satmary 
mai sunt alte câteva, despre care se poate spune exact acelaşi 
lucru. 

De unde să vină ciudata confuzie între lucrările unuia şi 
lucrările celuilalt? Szathmary era un artist cu mult mai 
dotat şi mai important decât Preziosi, ca să se poată 
vorbi de un «plagiat». Nu e decât o explicație. Cei doi 
acuareliști erau nu numai prieteni, dar şi colaboratori, aso- 
ciați am zice, cu un termen comercial, de vreme ce tipă- 
rirea cromolitografiilor era o întreprindere comercială. Ei lu- 
crau împreună modelele, ce serveau apoi pentru efectuarea 
cadrelor, publicate separat, sau în album. In fond, niciunul 
nu acorda o prea mare valoare părții cu care contribuise 
la o operă de așa scăzut nivel artistic, Și astfel, ei puteau 
prezinta aceste « isvoade », căci în fond nu erau altceva, aran- 
jate după nevoile cromolitografiei, ca lucrările unuia sau ca 
lucrări ale celuilalt, după împrejurări 1). 


1) Între A. (poate Antonio) Preziosi, acest italian levantin, şi Szathmary, 
au existat legături de prietenie, cum o dovedesc scrisorile rămase dela Preziosi, 
azi în posesia D-nei Satmary. Aceste relaţii sunt anterioare, unele, datei la care 
artistul constantinopolitan călătorește la noi, în ţară. Una, în italieneşte, este dela 
16 Martie 1859 şi tratează chestia prețului albumului cu vederi din Constantinopole 
pe care Szathmary vrea să-l cumpere pentru el însuși și pentru câţiva cunos- 
cuţi. Îi explică acolo pentru ce nu i-l poate da sub 1000 de piaştri, pentru el, din 
qualită di camarato ». şi cinci pentru 7000 de piaștri, pentru ceilalți: fiecare facsi- 
mil litografiat trebue tras de cinci ori, cu cinci pietre, una pentru negru și cele- 
lalte în colori, Adaugă că-l roagă să prezinte qi miei rispetti al Principe (Cuza), 
dicendogli che non mi dimentichero mai di lui». S'ar părea deci că prietinia dintre 
cei doi artiști ar fi o consecinţă a călătoriei lui Cuza la Constantinopole, când 
probabil S zathmary însoţise pe Domnitor și — ceeace e și mai important — că 
sugestia de a scoate albumuri cromolitografice ar veni lui Szathmary dela Pre- 
ziosi. Aceasta ar explica și identitatea dintre unele litografiii ale lui Szath- , 
mary cu cele ale lui Preziosi, acesta fiind poate numai litograful. 

A doua scrisoare este din 5 Dec. 1868. Ea e în franţuzeşte şi începe cu t Mon cher 
Szathmary». În interval sau schimbat, probabil, între ei alte scrisori, care nu 
Sau păstrat. În vară, Preziosi fusese la noi, unde în tovărăşia prietinului său şi 
însoţind amândoi pe Domnitorul Carol, făcuse excursii în mai multe regiuni din 
ţară (cf. şi Alex. Busuioceanu: Preziosi, Buc. 1935) tj'espăre que vous vous 
portez toujours bien et que vous travaillez ferme». Îl întreabă de Drink (Trenk) 
şi adaugă: & Moi je suis dans la Valachie jusqu'aux otreilles, je ne travaille pas 
autre chose depuis la moiti€ de septembre, que tout ce que nous avons dessin€ 
ensemble dans nos splendides excursions; dans ce moment je fais la foire de Budeu 
(Buzău). C'est un genre de travail pour moi autant nouveau qu'agrâable ». 

4 Que fait S$. A(ltesse)? Est-il toujours bien portant et intrepide |! je me rappelle 
toujours de ce ventre-ă-terre qui emportait la peau de ma (sic) pauvre derriăre ». 

De altminteri, uneori avem norocul să găsim alături schița 
primitivă, prima idee a unei compoziții ce va fi mai târziu 
reprodusă, și acuarela efectuată tocmai în vederea reprodu- 
cerii, Prima, adică schiţa, ne surprinde prin libertatea tra- 
tării, prin verva cu care este realizată. În trăsături repezi, 
ea păstrează aspectul unei fericite improvizații. Cealaltă este 
greoaie, obosită de prea multe reveniri cu pensula, disgra- 
țios deformată din pricina conturelor subliniate, cerute de 
tehnica cromolitografiei, plicticoasă prin caracterul său di- 
dactic, de «document». Una era destinată să rețină o im- 
presie fericită și să intre în cartoanele artistului, de unde 
„să nu iasă decât rareori, spre a fi arătată unui camarad sau 
unui om de gust, cealaltă privea pe marele public, Soarta 
ei era indiferentă lui Szathmary. Dacă s'a păstrat, a 
fost o simplă întâmplare. 

Ceea ce distinge pe acest minunat artist de restul contem- 
poranilor săi este un temperament veșnic tânăr, interesul 
pentru tot ce-i poate pune la încercare spiritul de invenție, 
adică impresionabilitatea, este mai ales experiența variată pe 
terenul profesional şi o îndemânare practică cu totul excep- 
țională, ingeniozitatea în găsirea procedeelor. In tot ce face, 
în tot ce întreprinde, în cursul vieţii sale lungi și acciden- 
tate, se simte o personalitate, Chiar afacerile începute în 
scop comercial poartă marca firei sale originale și fanteziste, 
Astfel, el n'a fost numai desinatorul şi acuarelistul acelor 
opere, care constitue gloria cea mai curată a şcoalei noas- 
tre, către mijlocul secolului trecut, înainte de apariția lui 
Grigorescu, dar ela fost şi un îndemânatic lito- 
graf, un popularizator al obiceiurilor și costumelor dela noi, 
prin planșa cromolitografică, în sfârşit un excelent fotograf. 
Cutreerând ţara în lung și 'n lat, fascinat de ceea ce vedea, 
el și-a dat seama de tot ce era pieritor în primitivismul nos- 
tru pitoresc, a simțit toată partea de poezie adâncă, acordul 


Ultima scrisoare a lui Preziosi este din 20 Iunie 1879. Este mai ceremo- 
nioasă şi mai rece. Incepe cu «cher Monsieur Szathmary» şi continuă: tje 
garderai Jes aquarelles ă la disponibilit€ (sic) des amateurs qui me font /'honneur 
de visiter bien souvent mon cabinet. S'ar părea deci că Szathmary nu-i 
dase pentru aceste acuarele (poate ce trebuiau să intre în colecţia Prințului), preţul 
la care se aştepta autorul lor, 

complet al omului cu natura, şi le-a redat în opere superbe. 
Uneori din iniţiativă proprie, alteori la îndemnul Domni- 
torului Carol sau spre a pregăti acestuia albume cu as- 
pectele cele mai tipice din țară, el ne-a lăsat nenumărate 
fotografii de persoane şi de colțuri din natură, unele de mic 
format, altele de mari proporţii, adevărate tablouri. Până în 
ultimul timp, când Direcţia Presei, Oficiul Naţional de 'Tu- 
rism şi câțiva particulari de gust au intrat în joc şi au început 
campania lor ca să facă cunoscută țara, fotografiile lui S z a t h- 
mary erau cele mai evocatoare, mai inteligent alese, mai 
potrivit şi mai instructiv prezentate. Oriunde le întâlnim şi, 
în primul rând, în colecțiile Academiei, ele se disting prin 
calitatea lor excepţională, prin înfăţişarea lor aparte. 

Interesant este că, uneori, la originea unei acuarele se pă- 
seşte una din fotografii. Cazul acesta a trebuit să se întâmple 
destul de des. Voiu aduce însă un singur exemplu, destul 
de convingător: fotografia şi acuarela ce reprezintă Turnul 
Bărăţiei din Câmpulung, împreună cu dughenele din jurul 
lui, ambele în colecțiile Academiei. Trecând însă dela do- 
cumentul obținut mecanic, cu aparatul fotografic, — evident 
sub controlul celui care îl manipula, şi cu toate dificultățile 
inevitabile în acea vreme, atunci când era vorba să se ia 
o vedere pe o placă de mari dimensiuni, — la cel executat 
în desen sau acuarelă, Szathmary a ştiut aşa de bine 
ce să aleagă, cum să se acomodeze exigențelor genului şi 
să evite tot ce ar fi putut crea o impresie de lucru copiat, 
încât nu există niciun fel de deosebire între o astfel de lu- 
crare şi oricare alta, cât de inspirată, luată direct la fața lo- 
cului, de pe natură. 

Alături de toate aceste însuşiri, la care s'ar putea adăuga 
cultura sa vastă, farmecul său în societate, despre care măr- 
turisesc toți contemporanii, se cuvine încă să recunoaştem 
lui Szathmary un mare merit: acela de a nu se fi lăsat 
învins de mediul adormitor, din punct de vedere artistic, 
dela noi. I-a trebuit probabil o mare energie, un puternic 
resort interior, o vitalitate şi o impresionabilitate puțin co- 
mune pentru ca, spre finele vieţii, să lucreze cu aceeaşi 
râvnă și să reuşească opere ca cele care poartă data după 

1870. Când ne gândim la frumosul talent al lui Sava 
Henţia, curând măcinat de situațiile mediocre dela noi 
şi de lipsa de orice emulație, până ce autorul Aurorei şi al 
portretelor dela Muzeul Municipal şi dela 'Toma Stelian a 
fost adus la nivelul scăzut pe care-l prezintă operele sale, 
fără excepție, din ultima perioadă a vieţii, rezistența lui 
Carol Popp de Szathmary ne apare cu atât mai 
demnă de admiraţie. Mi se păruse, în momentul în care am 
redactat lucrarea mea despre Pictura românească în secolul 
al XIX-lea, că şi Szathmary suferise, ca atâţia. alții la 
noi, o diminuare a avântului şi a puterii sale de crezţie 
din pricina vârstei şi a mediului înconjurător. Cromolitogra- 
fiile şi modelele săvârşite în vederea lor erau poate unul din 
motivele ce mă obligase să ajung la această concluzie. Expo- 
zițiile din ultimii ani și mai ales colecția Academiei au avut 
darul să mă lămurească. In vremea în care, pentru un public 
amator de astfel de scene, el combina modelele rânduite să 
fie reproduse cu piatra litografică, el desina, cu aceeași mână 
ușoară şi cu aceeași măestrie, scenele din Războiul Indepen- 
denței, peizajul din pădurea dela Mehadia, Portul Rusciuc, 
Vederea Sulinei, Malul Dunării la Rusciuc, care se pot con- 
sidera printre cele mai prețioase din acuarelele sale şi care 
ar figura cu cinste alături de operele celor mai puternici ar- 
tiști români. 

C. Popp de Szathmary: Stradă întrun oraș oriental. (Smirna?) (Muzeul "Toma Stelian). 

G. Oprescu. Carol Popp de Szathmary desinator. Pl. II 


C. Popp de Szathmary: O boiangirie în Orient. (Muzeul Toma Stelian). 


A. R. — Memoriile Secţiunii Literare. Seria III, Tom. X. 

G. Oprescu. Carol Popp de Szathmary desinator. 


A. R. — Memoriile Secţiunii Literare. Seria III. Tom. X. 

Bazarul din- Constantinopoli. (Muzeul Toma Stelian), 


C. Popp de Szathmary 

A. R. — Memoriile Secţiunii Literare. Seria 111. Tom. X. 

Bazar. (Muzeul “Toma Stelian). 


C. Popp de Szathmary: 

C. Popp de Szathmary: Biserică în regiunea dealurilor. (Muzeul Toma Stelian), 


www.digibuc.ro 


fabiuu]veS ap ddog 1040) 'nosa1dO '9 


u2s2p 


407: 


A “Id 


www.digibuc.ro 


"a "40 L TII PS '24D49H1Ţ unt ţ22$ Bjli+09[Ț — "Up 


C. Popp de Szathmary: Portul Rusciuc în 1879. (Academia Română). 

Popp de Szathmary: La Moşi. (Academia Română). 

G. Oprescu. Carol Popp de Szathmary desinator. Pl. VIII 


C. Popp de Szathmary: Grup de țărance cu copii, 
(Academia Română). 


A. R. — Memoriile Secțiunii Literare. Seria III. Tom. X. 

G. Oprescu. Carol Popp de Szathmary desinaton . PI. IX 


C. Popp de Szathmary: 'Țărance din Slatina (Bulgaria). 
(Muzeul 'Toma Stelian). 


A.R. Memoriile Secțiunii Literare. Seria III. Tom. X. 

G. Oprescu. Carol Popp de Szathmary desinator. PLX. 


C. Popp de Szzthmary: Oltean. (Academia Română). 


A BR. — Memoriile Secţiunii Literare. Seria. III, Tom. A. 

G. Oprescu. Carol Popp de Szathmarv desinator. Pi. XI 


C. Popp de Szathmary: Portret. (Col. D-nei Satmary'). 


A. R. —- Memoriile Secțiunii Literare. Seria II]. Tom. X. 

G. Oprescu. Carol Popp de Ssathmnary desinator. PI. NII 


C. Popp de Szathmary: Portret. (Col. D-nei Satmary). 


A. R. — Memoriile Secţiunii Literare. Seria II]. Tom. X. 

ÎNCEPUTURILE SCRISULUI ÎN LIMBA 
ROMÂNEASCĂ 


DE 


ŞT. CIOBANU 


MEMBRU AL ACADEMIEI ROMÂNE 


Ședința dela 21 Februarie I94I 


În momentul când încep să apară timid şi nesigur cele 
dintâi slove româheşti, apusul Europei este străbătut de 
adânci frământări. Autoritatea bisericii, sdruncinată până la 
temelie de către propriile sale greșeli şi de către ideile reno- 
vatoare aduse de Renaștere, nu mai este în stare să stăpâ- 
nească spiritele omenești. Vechea aşezare socială şi politică, 
feudalismul, este şi el atins în existența lui. Intre lumea 
veche şi curentele tumultuoase nouă se dă o luptă înverşu- 
nată, care vestește transformări mari de ordin social și spi- 
ritual. Din toate fenomenele vieții sbuciumate din epoca 
Renașterii şi după această perioadă, evenimentul cel mai 
important, este degajarea societății de ideile cosmopolite ale 
bisericii şi afirmarea ideii naționale, 

Terenul pregătit de către poezia cavalerească se netezește, 
iar limba «vulgului » îşi face un drum larg în literatură. 
Inspirată din tradiția clasică, reînviată şi reînnoită de curen- 
tele nouă, înnobilată de ideile umanismului, literatura la toate 
popoarele apusene se găseşte în plină şi viguroasă desvoltare. 

Popoarele slave ortodoxe rămân încă ferite de mișcările 
spirituale ale Apusului şi continuă să lâncezească în idealu- 
rile şi formele învechite moştenite dela Bizanț, Acei din 


3 A. R. — Memoriile Secțiunii Literare. Seria III. Tom. X. 

Sudul Dunării sunt stânjeniți de stăpânirea turcă, iar Rușii, 
în procesul de mistuire a cuceritorilor lor de altă dată, —a 
'Tătarilor — se încercuesc în mentalitatea lor conservatoare, 
ferindu-se de orice influență. venită din partea «hereticilor 
latini. » Ei încearcă să-și croiască un drum original în litera- 
tură pe aceleaşi baze vechi, considerându-se moștenitori 
direcți ai tradiției religioase şi politice a Bizanțului, 


* 
E” E” 


Inainte de apariția celor dintâi texte românești, poporul 
nostru a avut o vieață politică, religioasă şi culturală destul 
de îndelungată. Cele peste două veacuri de cultură slavă la 
noi, cu o bogată literatură tradusă şi în mică parte originală, 
pregătesc terenul pentru începuturile literaturii naționale. 
Să nu se uite că biserica noastră dela începutul existenței 
Principatelor apare ca un organism bine închegat cu mitro- 
polii şi episcopii, cu mănăstiri-focare. de cultură și cu o în- 
treagă clasă de clerici cărturari. În secolul al XV-lea bise- 
rica a fost un factor național și cultural și a jucat un rol în- 
semnat în vieața celor două țări românești. 

Pe atunci exista la noi o anumită tradiție cărturărească, 
existau biblioteci pe lângă biserici şi mănăstiri, precum și 
pe lângă mitropoliile şi episcopiile noastre. O întreagă clasă 
de oameni ai cărții, ai scrisului, se găsea în serviciul culturii 
slave dela noi: fel de fel de «copişti », de «pisari», « diaci», 
« logofeți >, « gramatici », «tahigrafi », « caligrafi », desenatori, 
sculptori şi legători de cărți. Ei ştiau să scrie şi să copieze 
fel de fel de acte oficiale și neoficiale. Desigur, că între 
aceştia erau și ştiutori de limbă slavonă, în deosebi printre 
clericii noștri. Admitem, că printre toţi aceşti breslași ai 
scrisului, erau și Slavi, cari trăind în mediul românesc, nu 
puteau să nu cunoască și limba în care vorbea poporul, pe 
care-l deserveau. 

Fecunditatea epocii dominante de cultură slavă la Români, 
se vede din cantitatea extrem de mare, încă nestabilită, de 
acte şi documente slave, care s'au scris în "Țările Româneşti, 
şi de cărți-manuscrise. Numărul acestor manuscrise s'ar 

ridica, după evaluarea unor cercetători, la circa zece mii de 
exemplare 2), cărți-manuscrise care s'au împrăștiat «prin biblo- 
tecile Londrei, Parisului, Vienei, Pragăi, Zagrebului, Lwowului, 
a mânăstirilor din Athos... în genere... în toată lumea civili- 
zată » 2). 

'Toată această bogăție de produse ale scrisului slavonesc, 
atât de răspândită la noi în vechime, presupune nu numai 
un număr mare de slujitori ai condeiului, ci și o anumită 
tradiție, o anumită școală, o anumită artă a scrisului. Aceste 
manuscrise se deosebesc de cele din țările slave prin ele- 
ganța lor, prin ornamentaţia lor artistică, prin bogăția și 
fineţea desenului, ceea ce i-a făcut pe slaviști să le dea de- 
numirea de «izvod moldovenesc » 2). 


% 
* * 


Această mare mișcare culturală, străină ca formă şi cos- 
mopolită ca spirit în sensul creştin, n'a dus şi nici n'a putut. 
duce la înnăbuşirea conștiinței de sine a neamului românesc. 
Poporul românesc în masele lui mari rămâne străin de această 
mișcare. El îşi păstrează formele culturii lui spirituale pri- 
mitive: limba lui, poezia lui populară, datinele şi obiceiurile 
lui; aceste forme se îmbogăţesc doar cu unele influenţe mici 
superficiale, care nu ating fondul structurii sufleteşti a po- 
porului, nu alterează caracterul lui naţional. 

Cu toată indiferența cărților religioase față de chestiunile 
naționale (cărți care formează grosul literaturii slave, ce se 
desvoltă în Țările Românești), în scrierile originale din epoca 
slavonismului, apare clar conștiința de sine a poporului ro- 
mânesc, ideea de neam şi de patrie, câteodată chiar mân- 
dria națională. Cronicele românești scrise în limba slavă dau 
o dovadă strălucită, că alcătuitorii lor sunt adânc pătrunși 
de această conștiință națională. Ștefan cel Mare în cronica 


DA. VH. Sinumupckii. CnaBanckia 4 pPyCCKIA PyKONUCU PyMbIHCKUXE- 
Gu6niorekz. CGopHuk» pyCCKaro sarika H CHOBECHOCTH Vmneparopckoii Axa= 
nemiu Haykw. Tom 79. C. [lerepOypro, 1905, p. XII. 

3) A. Co6oneBckiii. PyMerI CPEru CHaBAHCKAXE HaponoBb. IICTPOrpagb, 
1917, p. 7. 

*) A. Sinumapckiii, Tpuropie llamGnake, C, IlerepOyprz. 1904, p. 381. 

dela Bistriţa este zugrăvit ca un creştin viteaz, care luptă 
în contra păgânilor. El pune pârcălabi la Chilia pe ]saia şi 
Buhtea şi-i «învață să păzească cetatea de limbile necredin- 
cioase » 1). După isbânda lui Ştefan cel Mare dela Vaslui 4 fost- 
au atunci mare bucurie între oameni şi între toți creştinii cu ade- 
vărat credincioşi, pentrucă biruise domnul limbile păgâne cu 
mâna robului său lo Ştefan Voevod» Cronicarul nu-şi ascunde 
sentimentele de ură față de 'Turci, pe care-i numeşte «pă- 
gâni » şi «afurisiți ». lar pe Munteni, cari îi ajută pe Turci 
în contra lui Ștefan cel Mare îi socotește «vicleni » și «pă- 
gâni », «căci au fost părtaşi cu păgânii şi s'au luptat împreună 
cu ei în contra creștinilor ». 

Aceeaşi atitudine de ură o are cronica şi față de Unguri, 
cari bătuți de Ștefan cel Mare la Roman, (rușinaţi se întorc 
pe altă cale mai scurtă, şi nu s'au întâmplat cum credeau aceia, 
ci s'au întâmplat cum au voit voia lui Dumnezeu, Părintele 
atotțiitor, căci zice: «să nu se laude înțeleptul cu înțelepciunea 
sa şi să nu se laude puternicul cu puterea sa»?). 

Faptele vitejeşti ale Domnitorului, care duc la înălțarea 
Moldovei sunt zugrăvite cu multe amănunte, iar despre în- 
frângerile Moldovenilor se vorbeşte mai puțin. Simpatia față 
de Moldova se manifestă la fiecare pas. Astfel în luptele dela 
Valea-Albă cronicarul, vorbind despre pierderile suferite de 
Moldoveni, spune: şi 4 căzură acolo harnicii viteji şi boierii cei 
mari nu puțini, şi voinicii cei buni şi tineri, și oastea cea bună 
şi vitează, până și husarii cei viteji se înnecară atunci, şi mare 
scârbă au fost în ţara Moldovei »5). 

Relevăm deasemenea faptul că autorul cronicei își dă 
seama de unitatea de neam a Moldovenilor și Muntenilor. 
Bogdan Vodă a fost înduplecat să încheie pacea cu Mun- 
tenii prin argumentul călugărului Maximian, care între alte 
« multe vorbe » a spus: «sunteți creştini și de același neam». 

De aceleași idei sunt pătrunse, într'o măsură mai mare sau 
mai mică, și celelalte cronice. «Cronica anonimă», de exem- 


1) Toate citatele din cronica dela Bistriţa sunt luate din I. Bogdan. Cro- 
nici inedite atingătoare de Istoria Românilor. Bucureşti, 1895, pp. 1—80. 

2) Ibidem, 

5) Ibidem. 

plu, care s'a păstrat într'un corp de letopisețe rusești (« Vos- 
cresenscaia letopisi ») de pe la sfârşitul secolului al XVI-lea 1), 
o prelucrare a cronicei dela Putna, înregistrează pe larg o 
legendă fantastică, în care se gonstată originea romană a 
Moldovenilor. De observat, că în toate cronicele slave, pre- 
cum și în cea germană descoperită de către profesorul Ol- 
gierd Gorka2), se manifestă același sentiment de osti- 
litate a cronicarilor față de Unguri, pe care l-am constatat 
în cronica dela Bistriţa. 

Aproape toate cronicele noastre slave, care s'au păstrat se 
scriu în secolul al XVI-lea. Ele însă au avut la bază cronici 
şi însemnări astăzi pierdute, din veacul al XV-lea şi poate 
chiar al XIV-lea. 


% = * 

Pentru problema pe care ne-am propus s'o examinăm, 
este foarte important să ştim de ce naționalitate au fost acei 
logofeți, gramatici, dascăli, diaci, pisari, etc,, cari se înde- 
letniceau cu scrisul în limba slavă în 'Ţările Româneşti: au 
fost ei Români de origine sau Slavi? E lesne de presupus, 
că la începutul scrisului slav în țările noastre maiştrii scri- 
sului să fi fost de origine slavă. Desigur, că aceștia învață 
cu timpul și limba românească în deosebi pentru alcătuirea 
actelor noastre interne, unde ei aveau de a face cu treburile 
locuitorilor Români. Cu timpul locul lor îl iau cărturarii de 
origine română. Acest fapt se constată din documentele 
noastre vechi, unde adeseori se vede că scriitorii 4 gândeau 
româneşte şi își expuneau ideile în slavoneşte » 5). Cunoscutul 
slavist A. I. lațimirschiit) a cercetat sub raportul 
limbii, o serie de documente publicate la noi până în anul 1909 
şi din acelea din colecția Lucașevici din Muzeul Rumeanțev 
din Moscova. Profesorul rus remarcă câteva greșeli de limbă, 
care provin din faptul, că « scriitorii » de acte erau Români 


1) Publicată cu un studiu aprofundat de către I. Bogdan. Vechile cronici 
moldovenești până la Ureche. Bucureşti, 1891. “ 

2) Olgierd Gârka. Cronica epocii lui Ștefan cel Mare. Bucureşti, 1937. 

3) A. H. SinumunpcKkiă. SI35IKE CHaBAHCKAXD. TPâMOTE MOJNNaBCKArO 
ri A pi C. IlerepGypre. 1909, p. 21. 

% A SInumupCRiă. Op. cit, 

de origine. Astfel, multe cuvinte sunt redate în genul pe 
care ele îl au în românește, atunci când aceste cuvinte în 
limba slavă sunt de alt gen. De exemplu, într'un act din 
anul 1466, citim: „aa i Ă 3mpaBie“, în loc de: „sa name 
anpazie“. Cuvântul „3upaaie“ în slavoneşte este de gen neutru; 
scriitorul actului îl redă în genul feminin, ca în românește 
(« Pentru sdndtatea noastră »). Intr'un alt document (1490) 
citim: „No Hameu XHBOTb“, în loc de „no Hamemt XuUBOTB“, 
Cuvântul „xuBorr“ în slavonește de gen masculin este redat 
în genul feminin, ca în limba noastră («după vieaţa noastră»). 
Cuvântul mănăstirea, de gen masculin în limba slavă, este 
redat prin genul feminin: „XoMopckon MOHaCTHpu... Ma ecT5 eu 
or» Bcbx» croponb“ (« Mănăstirea Humorului... se aibă ia 
din toate părțile ». Doc. din anul 1490). Se găsesc și forme 
inverse, masculin în loc de feminin; de exemplu: „Bpbxe 
Benukaro ropa“, în loc de „Bpxt Benukou ropeI“ («în sus dela 
dealul mare». Document din anul 1490). Un alt caz: „a 
Boxiem» nomouemv“, în loc de „a Boxiero nomouiio“ (« Cu aju- 
torul lui Dumnezeu ». Doc. din anul 1457) 1). 

Profesorul Iaţimirschii a observat de asemenea 
şi multe greșeli în declinarea cuvintelor slave din acte şi în 
întrebuințarea prepoziţiilor. De exemplu: „nomorar c Haule!o 
cunoio“ în loc de: „nomorar Hameio cunoto“ (a ajuta cu pute- 
rea noastră»). Doc. din anul 1403). „IlporuB Tarapoxt ui 
NpOTHBb KaXAOMy Henpiaremo“ în loc de: „nporug» TaTapr Hu 
NpOTHBE Kaxparo Henpiarena“ (contra 'Tătarilor şi contra tutu- 
ror duşmanilor ). Doc. din anul 1444)2). Sunt şi urme ale 
declinărilor românești, ca de exemplu: „rab cHumaer» xoTap 
rOCTuHeuunop'b Cr 6vxH'BHunopo“ (« Unde se atinge hotarul Gosti- 
neştilor cu a Băhnenilor ». Doc. 1488). laţimirschii 
mai remarcă unele nume de familie, cu articolul postpozitiv 
şi câteva cuvinte româneşti, ce s'au strecurat în acte. 

Observațiile făcute de către acest cercetător sunt perfect 
întemeiate. Documentele noastre dela sfârşitul secolului al 
XIV-lea şi din secolul al XV-lea, cu toate că sunt ceva mai 


DA. H. Sinamnapckii. Op. cit, p. 21. 
2) Ibidem, p. 22. 
) Ibide m. 

corecte ca limbă, decât cele din secolele XVI—XVII-lea, 
sunt pline de greșeli, care provin din faptul că gramaticii 
noştri nu cunoșteau bine limba slavă. 

Documentele vechi își au formulele lor consacrate. La 
început se arată domnia «cu mila lui Dumnezeu », se indică 
împricinaţii, cari se prezintă în fața domnitorului, vânzarea- 
cumpărarea sau dania, hotarele sau natura cesiunii și măr- 
turia domnitorului şi a boierilor, precum și ordinul de a se 
atârna pecetea, uneori însoţit de blestemul adresat acelora, care 
ar contraveni la dispozițiile documentului. In afară de deli- 
mitarea hotarelor sau de obiectul vânzării sau al daniei, cele- 
lalte părți au un caracter comun, stereotip. Cu toate acestea 
întâlnim greşeli gramaticale la fiecare pas. Dăm câteva exem- 
ple: „H mpuBgucumu ecmb meuar Hama“ în loc de „Hamy“1) 
(Costăchescu, Vol.I, p. 61). „Ta npocru uepec norora“ 
(Cost., ], p. 111); aici se întrebuințează genitivul în loc de 
acuzativ („noro“). „Tomoy nacuks“ (Cost., I, p. 96), cuvântul 
„Ilacuxa“ —prisaca este de gen feminin și în slavă, şi este greşit 
redat prin terminație masculină. Influența limbii românești 
se vede în expresiile următoare: „mam Illonmane IlerpoBu“ 
(Cost., ÎI, p. 92). „Ha uma Ilerps u Wsanou“ (Cost., I, 
p. 111) («Am dat lui Şoldan al lui Petru»; «pe numele lui 
Petru şi a lui Ion»). „U norormum ca“ (Bogdan, Vol.], 
p. 139) «şi s'au tocmit)». 

In documentele noastre din secolul al XV-lea, cuvântul 
slav «ceno», de gen, neutru se dă de mai multe ori la plural 


greșit în feminin: „Vl manu ecmeI npKBEI Tou mBb cent“ (M. 
Cost., Vol. I, p. 61), în loc de „mBa cena“. Această formă 
se găseşte de mai multe ori. (Cost., I, pp. 64, 455, vol. II, 
PP. 147, 221, etc.). Deasemenea cuvântul „moHacrup“ mas- 
culin la slavi, uneori este redat ca femenin, ca şi în româ- 
nește: „Ham$ HoBs cosmaus MoHacrup“ (Cost. I, p. 75), sau 
„Ha uma rab monacrupa Guma“ (|. Bogdan. Op. cit., vol. |], 
p. 113). (« Mănăstirea noastră făcută din nou», «pe numele 
unde a fosț mănăstirea »). 


) M. Costăchescu. Op.cit., In text vom face trimiterea la volum şi pagină. 

Şi în documentele publicate la noi mai târziu găsim urme 
ale declinărilor românești: „Ha noronu priauunope“ (Bogdan, 
vol. Î, p. 130). «Şi la puhoiul fânețelor ». 

Gramaticii noştri de limbă slavă aveau obiceiul să-şi sla- 
vizeze numele. Astfel, Ion Jumătate, boier sub domnia lui 
Alexandru cel Bun, câteodată este trecut « Jumatatev >, sau 
«Jumătatevici (Costăchescu. Op.-cit., vol. 1), boierul 
Prodan, — Prodanov, sau Prodanovici etc. Cu toate acestea 
numele românești sunt redate cu articolul postpozitiv zl: 
Danciul, Dobrul, Şteful, Banciul, Vlaicul, Tăutul, Băieşescul, 
Cernătescul, Isăcescul, Pleșanul, Fundeanul 1), etc. 

Interesant pentru scopurile noastre este faptul că « scrii- 
torii » noştri de acte, acolo unde era vorba de partea origi- 
nală a documentelor, de delimitarea hotarelor în mod constant 
nu cunosc denumirile slave toponimice şi întrebuințează 
cele româneşti. Astfel, găsim în majoritatea din documen- 
tele noastre slave cuvintele toponimice: deal, țarină, măgură, 
culme, pisc, cot, matcă, zăpodie, râpă, ruptură, înfundătură, 
lac, izvor, şipot, pârâu, vrătop, gârlă, strâmtură, bahnă, 
picior, bulboacă, glod, runcă, răchitiș, plătiniş, (păltiniş), 
grădină, drum, fântână, rediu, cireș, carpen, stejărei, brad, 
mesteacăr. De asemenea termenii juridici se redau în româ- 
nește: jude, judeci, judecii, martori, tocmej (tocmeală), măr- 
turie; vreo două, trei grade de rubedenie: cumnat, nepot; de- 
numiri de demnități: ușar, sulgear, spatar, spătărel, păhăr- 
nicel, pârgar, pribășar, portar, ploscar, medelniciar, blhdar şi 
o serie de alte cuvinte românești 2). 

Intorsăturile de frază câteodată vădit româneşti, împestri- 
țate cu cuvinte din limba noastră dau uneori acestor docu- 
mente o înfățișare cu totul străină de limba slavă. Dăm câ- 
teva exemple: . „55 ont Ha mbr$p5 MONIOYAOBLL.. 4 Ha MErSp8 
nnonsab“ (Co st., vol. I, p. 81) — «şi de acolo spre măgura 
moşului... spre măgura plopului ». 


1) A se vedea indicele de nume proprii la M. Costăchescu şi I. Bog- 
dan în operele citate. 

3) Un număr restrâns de cuvinte se dă la sfârşitul vol. al II-lea a colecţiei lui 
M. Costăchescu, p.95şs Ceva mai multe redă I. Bogdan. Op. ciz., vol.I], 
pp. 605—610. 

i] 


„Vl OT Tonu Oyce OGuHHOIO BEAHKHMb ABNOMb CO OyCUMU H8BOpu, 
uro oynagatot 0y MongaBs H 0y MOnAaBuuS 40 o6pbmie p5mo- 
coyns“. (Cost., îbidem) —«şi de acolo tot pe obcina dealului 
mare cu toate izvoarele, care se varsă în Moldova şi Mol- 
dovița până la obârşia Frumosului ». „0y HuxHu KOHeNr BpPP- 
mona na psnrspă“ (Cost., vol. Î, p. 147) «la capătul de jos 
a hărtopului spre ruptură». 

„Or Ton sanomiero Bre namka Ha rnoa“ (Jbid., p. 169). 
« De acolo pe zăpodie mai sus de Paşcă spre glod». 

„A npu Tomb Gem Maprspia..“ (Cost., vol. I, p. 127). 
«Şi a fost mărturia... ». 

Notăm că aceste cuvinte româneşti se scriu corect, așa 
cum se pronunță, nu stricat, cum le-ar pronunța scriitorii 
străini. Aceleași «greșeli» de limbă, provenite din cauza 
influenței românești asupra textului, le găsim şi în documen- 
tele muntenești 1). 

De observat, că documentele noastre externe sau acelea, 
care nu sunt scrise în țară, aproape nu conţin cuvinte sau 
forme românești. Astfel, în actul dat de către Domnitorul 
Roman lui Didrih Buceaschi în anul 1448 la Colomeia, 
(Cost., vol. Î, p. 305), documentul păcătueşte de multe 
polonisme, dar nu conține greșeli grotești ca celelalte ma- 
nuscrise. Pentru actele externe domnitorii noștri probabil, 
că întrebuințau gramatici străini, căci un document scris de 
către un gramatic român sau romanizat, ca cele interne, nu 
poate fi înțeles de un străin. 

Majoritatea actelor noastre vechi a păstrat şi numele căr- 
turarilor, cari le-au scris. Din ele se poate vedea originea 
etnică a acestor cărturari, În cele mai vechi acte păstrate 
în Moldova (3 Iunie 1374, 29 lunie 1400, 4 August 1400), 
se dă numele pisarului Iaţco 2), după care, începând dela 7 
Ianuarie 1403, găsim într'un şir de documente numele logo- 
fătului Brăteiu, care probabil se mai chema şi Ivașco Bra- 
teevici ?); acesta îndeplineşte funcția de logofăt domnesc, 


1) P, P. Panaitescu. Documentele Țării Româneşti. București, 1938. 
2) Ibidem, pp. 1, 37, 41. 
2) Ibidem, pp. 47, 61, '70, 72, '76, 82, 85, 92, 95, etc. 

care avea îndatorirea să atârne și pecetea domnească, până 
la 6 Iulie 1413. Ca pisari în această perioadă de sub dom- 
nia lui Alexandru cel Bun, îl întâlnim pe Isaia Grăd, pro- 
babil că acelaşi Isaia Grădevici, care îndeplineşte funcţia de 
logofăt după anul 1413. Mai găsim după această dată nu- 
mele lui Cupcici, a lui Mihail gramaticul, probabil Mihail 
Oțel din alte acte, precum şi a gramaticului Oanţă. Intre 
anii 1426 şi 1434 aproape toate actele poartă numele logo- 
fătului Neagoe; se repetă însă şi numele gramaticului Oanţă, 
sau Oancea; după anul 1438 întâlnim numele logofătului 
Denisu, sau Dienisu, al gramaticului Paşco, al pisarului 
Hristofor, a logofătului Sima, al logofătului Mihul, şi al lui 
Tador sau "Toader Prodan (Prodanovici), precum şi al pisa- 
rului Giurgiu (Jurju). După anul 1450 întâlnim numele 
diacului Dobrul, sau Dobrulă, care mai târziu, sub domnia 
lui Ștefan cel Mare, ocupă postul de logofăt şi semnează 
mai multe acte, începând cu acela dela 8 Septemvrie 1457 
şi terminând cu documentul dela 5 Februarie 14681). Intre 
12 Septemvrie 1468 şi anul 1474 inclusiv, ca logofăt se întâl- 
neşte "Toma, iar dela 1475 şi până la 6 Septemvrie 1503 
(ultimul act intern din timpul domniei lui Ștefan cel Mare 
din colecția I. Bogdan), actele sunt alcătuite sub îngri- 
jirea logofătului 'Tăutul 2), pe care îl întâlnim şi înainte de 
această dată cu alte titluri de cărturar. In calitate de diaci, 
gramatici şi pisari pe timpul domniei lui Ștefan cel Mare, 
găsim pe Alexiu, pe Coste, fratele lui Ion Dascălul, Șteful, 
Călugărul Ilarion, Vulpaș, Isaia Șușmanovici, Petre Ardano- 
vici, "Toma, Steţco, Ghedeon, Andreico, "Teodor Prodan, Şan- 
dru Crăjevici, Ivan Vladâcin, Ilia Stavici, Negrilaş, Oanţă, 
Matei, lon Popovici, ieromonahul Paisie, ieromonahul Ghe- 
nadie şi Borcea. 

In afară de aceasta se mai pomenesc numele diacilor 
“Bogdan, Solomon şi Zancea, ale pisarilor Crâstea, Donciu, 
Gheorghe Sârbul, Giurgiu, Glăvan, Soliman, ale gramaticilor 
Gârde, Oană, Roşca, Radu şi Hristofor. 


1) 1. Bogdan. Op. cit, vol. |. 
2) Ibidem, vol, i—2. 

După cum vedem, marea majoritate a cărturarilor noştri, 
specialiști în alcătuirea şi scrierea documentelor sunt cu 
-nume pur românești. Găsim și câteva nume străine cum 
sunt: Steţco, Vladâcin, Paşco, Ilie Şușmanovici, Ardanovici, 
Andreico, Stravici, poate chiar Brateiu sau Brateevici. Dar 
aceste nume apar mai rar, şi trebue să notăm, că acești mâ- 
nuitori ai condeiului sunt crescuţi în țară; ei apar adeseori 
în posturi mai mici, ca pisari sau diaci și urcă treptele boie- 
riei până la gradul de logofăt; aşa se întâmplă cu "Toma, 
cu Dobrul, cu Tăutul, cu Oancea, cu Pașca. Deci, admi- 
țând, că unii din aceşti cărturari ar fi de origine slavă 
— Ucrainieni, Bulgari sau Sârbi —, trebue de presupus, că 
ei se asimilează cu mediul în care trăiesc şi își uită până 
și limba lor natală. Altfel, nu s'ar putea concepe numărul : 
mare de greseli, pe care-l faz în documentele scrise de ei. 


ax 


Am insistat intenționat asupra documentelor noastre din 
secolul al XV-lea și asupra cărturarilor de cultură slavă la 
noi din această “epocă. Am văzut că Românii au creat o 
limbă slavă specială, pe care o întrebuințează în documen- 
tele noastre, limbă care nu poate scăpa de influența puter- 
nică a formelor limbii noastre, iar scriitorii acestei limbi, în 
majoritatea lor Români, şi o parte românizați, își dau bine 
seamă pentru cine se scriu aceste acte. Deci nu ne poate 
surprinde caracterul românesc al cronicelor slave, cu privire 
la trecutul. Românilor, scrise la noi. 

Este evident, că în secolul al XV-lea poporul românesc 
a fost perfect pregătit pentru un început de literatură scrisă 
în limba lui proprie. In secolul al XV-lea el dispune de o 
clasă bine pregătită de cărturari de meserie, de mânuitori 
ai condeiului, cari cunoșteau bine tehnica scrisului și cari 
aveau la îndemână toate mijloacele și toate materialele nece- 
sare scrisului, inclusiv alfabetul. Cărțile slavonești, scrise 
în țările noastre cu atâta îngrijire și cu atâta bun gust, dove- 
desc că Românii nu numai că aveau idee despre carte, ci 
ştiau s'0 şi prețuiască, iar actele noastre în care poporul avea 

toată încrederea, ne arată, că el îşi dădea seama de valoarea 
cuvântului scris. Principatele românești din secolul al XV-lea 
nu erau formațiuni politice cu orgaaizaţii haotice, nedefi- 
nite, ci erau state care se bazau pe o anumită cultură spi- 
rituală şi socială, pe anumite drepturi. Populația românească 
din aceste principate era pătrunsă nu numai de conștiință 
de neam, ci chiar de comunitatea de interese. Acelaş 
lucru se poate spune şi despre Ardeal, unde conştiinţa na- 
țională era şi mai clară, mulțumită luptelor pe care le duce 
poporul de acolo cu adversari superiori din punct de vedere 
cultural. 

Și atunci se pune întrebarea, oare cărturarii noștri, cari 
sunt pătrunși, după cum am văzut din cronici, de conști- 
ință și chiar de mândrie naţională, şi gramaticii noştri, cari 
'se lasă influențați de formele limbii noastre, nu erau ispitiți 
a transpune în româneşte ceea ce citeau și scriau în slavo- 
neşte ? Sau, poate, cele dintâi scrieri în româneşte se dato- 
resc unui imbold venit din afară, unei propagande susți- 
nute de străini, așa cum se poate întâmpla la popoare, care 
n'au nicio idee despre cultură, despre carte, despre impor- 
tanța scrisului? Cu alte cuvinte, este nevoie să ne punem 
întrebarea, dacă începutul scrisului românesc se desprinde 
din cadrul unor mișcări asemănătoare la alte popoare, sau 
îzvorăşte din nevoile spirituale ale poporului nostru, care se 
deşteaptă la o vieață națională? 


* 
* * 


Numeroasele cercetări asupra celor dintâi texte româ- 
nești au stabilit aproape definitiv, că primele traduceri de 
cărți în limba românească s'au făcut prin a doua jumătate 
a secolului al XV-lea. Aceste texte sau păstrat însă în copii 
din veacul al XVI-lea. Lipsa de preciziuni cu privire la data 
traducerilor, precum şi insuficiența datelor, referitoare la 
împrejurările în care s'au făcut primele traduceri, 'au dat 
naștere, după cum se știe, la diferite păreri şi ipoteze, Uneori 
aceste ipoteze sunt fără temeiu și fără argumentare suficientă 
istorică, religioasă sau socială. S'a insistat asupra cauzelor care 

au determinat cele dintâi scrieri româneşti şi chiar asupra 
timpului, când scrierile care ne interesează s'au tradus. Aceste 
teorii sunt bine cunoscute; ele au fost examinate în mai 
multe rânduri de către istoricii literaturii noastre. Deci în 
această expunere, noi nu vom avea nevoie să insistăm prea 
mult asupra acestor teorii, mărginindu-ne la înregistrarea lor 
şi la o analiză sumară 1). 

Primul dintre cercetătorii noștri care a lansat o ipoteză 
mai bine argumentată în chestiunea celor dintâi texte româ- 
neşti, a fost B. P. Hasdeu. Bazat pe faptul că o parte 
din primele noastre scrieri românești conţin şi apocrife, B. 
P. Hasdeu credea că apariţia celor dintâi cărți, scrise cu 
slovă românească, s'ar datori propagandei bogomilice, care 
a contribuit la răspândirea şi la crearea legendelor apocrife. 
Această propagandă s'ar fi intensificat la noi în secolul al 
XIII-lea, când se traduc în româneşte și unele texte cu con- 
ținut apocrif 2). 

Părerea lui B. P. Hasdeu a fost adoptată de către 
I. Sbiera, care socotește că traducerea unor texte din 
Noul 'Testament, cum este « Codicele Voroneţean », s'ar da- 
tori «paulicienilor», adică adepților hereziei din care derivă 
bogomilismul*), și că învățăturile paulicienilor în genere au 
avut influență asupra începuturilor literaturii românești. 
Traducerile s'ar fi făcut în secolul al XII-lea din greceşte, 
în jurul orașului Ohrida, unde se observă fenomenul rota- 
cismului. 

Lăsând la o parte criticele ce s'au adus acestei păreri, 
observăm că teoria lui B. P. Hasdeu—l. Sbiera a 
luat naștere sub influența curentelor științifice la popoarele 
slave, în deosebi la Ruși, din a doua jumătate a secolului 
al XIX-lea, curente care atribuiau bogomilismului un rol 
aproape determinant în răspândirea literaturii apocrife. Această 


1) Analiza acestor teorii, precum și concluziile 'la care am ajuns, le-am expus 
în cursul ţinut la Facultatea de Litere și Filosofie de pe lângă Universitatea din 
Bucureşti. Şt. Ciobanu. Istoria literaturii române vechi, curs 1938—1939, li- 
tografiat. 

2) B. P. Hasdeu. Cuvente din bătrâni. Bucureşti. 1879, pp. 259—260. 

3) 1. Sbiera. Codicele Voronețean. Cernăuţi, pp. 342—349. O parte din 
bogomili şi în Bulgaria se numeau paulicieni. 

ipoteză emisă de către slavistul lagi €1), împărtășită de 
către Fr. Ratki?) şi susținută în mod constant în câteva 
lucrări de către profesorul rus A. N. Veselovschii?) şi 
de către mai mulți savanți ruşi şi bulgari, a fost abando- 
nată aproape în întregime în urma cercetărilor învățatulu 
rus M. Socolov?). Acesta a constatat că bogomilismul 
se găseşte în legătură genetică cu curentele mistice ale gnosti- 
cilor şi maniheilor, sistematizate în secolul al III-lea de către 
Paul de Samocata (de aici și denumirea de pau- 
licieni). La baza învățăturilor bogomilice stă ideea existenţei 
a două izvoare genetice care stăpânesc lumea, — al răului şi 
al binelui. Dumnezeu, care înfățișează binele, este creatorul 
lumii nevăzute, iar diavolul, Satanail, în care este personi- 
ficat răul, a creat lumea văzută, acea materială. Potrivit 
acestei concepţii dualiste, bogomilii își desăvârşesc învăță- 
turile şi îşi stabilesc practica religioasă, pe care o cunoaştem 
numai din scrierile adversarilor lor. Aceste învățături n'au 
fost bine definite; ele se modifică potrivit vremurilor şi 
caracterului poporului în sânul căruia pătrund. M. So- 
colov, analizând diferite izvoare cu privire la bogomilism, 
- stabileşte mai multe contraziceri între legendele așa zise 
bogomilice ș şi între învățăturile acestei heresii, şi ajunge la 
concluzia, că această mișcare religioasă n'a jucat şi nici n'a 
putut juca vreun rol în crearea şi răspândirea apocrifelor. 
Istoricii literaturii ruseşti din ultimele două decenii nu dau 
nicio importanță acestei ipoteze. Chiar învățații bulgari, cari 
ar avea motive să susțină această teorie, n'o mai iau în con- 
siderație decât parţial, și anume, ei recunosc că bogomilis- 
mul a influențat şi a contribuit la răspândirea unor legende 
dualiste, în deosebi a celor cosmogonice 5). 

1]. V. lagiă, Opisi i izvodi ia nekoliko juănoslovinskih rukopisa, I—IIL. U 
Zagrebu, 1873, 1874, 1897. Din « Starine», t. V, VI şi IX. 

3) Tr. Ratki, Bogomili i Patareni, în operele Academiei Jugoslave de Ști- 
ință, T. VII—VIIL, 1869—1870, 

3) A. H. Becenoscniii. Omurii no ucropiu paaguria XpucriancKoii 
NerenAbl. Xypnan' Mun. Hapoanaro TIpOCB'BIIeHi 1875 —1877 şi în alte lucrări 
a lui A. N. Veselovschii şi a numeroșilor cercetători ruși, 

%) M. Coxonoss. Marepianzi uU 3aMBTKu NO CTapHHHOĂ CHIaBAHCKOĂ 
mureparypt. Mockea. Vol, I—II, 1888—r899, 


5) Hopnan HseanoB. BOromaAcKku KHUTH HU JIEreHAu. BrArapcka Axane- 
Mua Ha HaykuTb. Cokbua. 1925. 

Pentru noi, este important faptul că în învățăturile acestei 
mișcări cu caracter raționalist nu se găseşte nimic din miș- 
cările asemănătoare din Apus, care mai târziu propagă ideea 
necesității traducerii cărților sfinte în limbile vulgare. Pe de 
altă parte, apocrifele și legendele noastre populare păstrând 
cosmogonia dualistă, au o origine mai veche şi se încadrează 
în folklorul (se înţeleg şi cărțile profane scrise) popoarelor 
indoeuropene. Cu alte cuvinte, nu există niciun fel de do- 
vezi, că bogomilismul ar fi existat la Români. 


% 
% % 


Cu mult mai întemeiată pare teoria prof. I. Bărbu- 
lescu, după a cărui părere traducerea cărților ştiute în 
limba românească se datoreşte catolicismului. « Falsd este afir- 
marea», scrie prof. I. Bărbulescu, «că îndemnului ideilor 
calvine datorim noi, Românii, emanciparea de slavonism şi în- 
ceputul literaturii noastre scrise » 1). 

Prof. I. Bărbulescu îşi argumentează ipoteza în 
felul următor: «In Europa catokcă găsim înainte de mișcarea 
calvină, că trăiesc alături şi se desvoltă două curente: curentul 
latinist umanist, a cărui manifestare fu limba latină şi lângă 
el curentul vulgar, cu tendința de a scrie în limba poporului » ?). 
Cu mult înainte de mișcarea calvină în Occidentul catolic, 
apar scrieri în limbile popoarelor. Catolicismul provoacă pri- 
mele scrieri în limba maternă la Polonezi, iar luptele Ucrai- 
nenilor cu catolicismul, dau naştere la o întreagă literatură 
scrisă în limba ucrainieană. Legăturile pe care le aveau țările 
noastre cu negustorii venețieni şi cu cei din Dalmația, au 
făcut, ca ideea introducerii limbii materne în scris să pă- 
trundă și la noi, şi acestei idei îi datorim noi cele dintâi tradu- 
ceri care apar în secolul al XV-lea. Mulțumită propagandei 
catolice, care în unele cazuri încuraja traducerea cărților în 
limba vorbită, se strecoară dogma catolică în « Crezul» din 
Psaltirea Scheiană, cu privire la emanația Sf. Duh nu numai 


DI. Bărbulescu. Calvinismul şi începutul d'a scrie româneşte, 4 Convorbiri 
Literare », 1900, p. 259. 
2) Ibidem, 

din Dumnezeu Tată, ci şi din Fiu (Filioque). Această dogmă 
este recunoscută de altfel şi de luterani. 

Revenind asupra acestei chestiuni prof. I. Bărbu- 
lescu aduce și alte argumente cu caracter istoric și filo- 
logic 1). Teoria lui însă n'a găsit un răsunet mai larg în lite- 
ratura noastră științifică 2) pentru motivul că dovezile aduse 
de d-sa nu sunt suficient de concludente. Catolicismul, care 
într'adevăr, a manifestat tendințe de expansiune şi la noi, 
n'a avut trecere la strămoșii noștri ortodocşi, şi deci el nu 
putea să provoace o mişcare culturală în limba românească. 

Un argument important împotriva teoriei prof. Bărbu- 
lescu este faptul, că e greu de conceput, ca biserica ro- 
mano-catolică atât de bine organizată, cu disciplina ei exem- 
plară, având un aparat de propagandă perfect, să nu fi în- 
treprins o serie de traduceri mai sistematică, decât cărțile 
pe care le-am avut noi, cu caracterul lor simplu și accidental. 
Propagandiştii catolici ar fi făcut traduceri din limba latină, 
iar nu din cea slavă. De sigur că în primul rând ei ar fi tra- 
dus cărți, care ating dogmele ortodoxismului. Introducerea 
mărturisirii credinței atribuite Sfântului Athanasie, care este 
folosită în practica bisericească la catolici, și nu este res- 
pinsă nici de ortodocşi, ar fi o indicație serioasă în favoa- 
rea tezei lui I. Bărbulescu. Aici nu este vorba numai 
de dogma filioque, care se referă la «crezul» de Nicea 5). 
Insă şi acest «crez», ca și întreaga Psaltire Scheiană, este 
tradus din limba slavă. Probabil că el a fost atașat la origi- 
nalul slavon al Psaltirii. Acest fapt ne duce la concluzia că 
originalul slavon a fost de proveniență din regiunile orto- 
doxe ale Poloniei sau ale Slavilor din Ungaria, unde popu- 
laţia ortodoxă începând cu secolul al XIV-lea duce o luptă 


1. Bărbulescu. Curentele literare la Români în perioada slavonismului 
cultural, Bucureşti. 1928, pp. 45—90. 

2) Părerea prof. 1. Bărbulescu este susținută de către prof. G. Pascu. 
Istoria literaturii şi limbii române. Bucureşti, 1921, pp. 10—29. 

3) A. E. denrnuossr. [lpeBnis GWOpmbI CUMBONA BEPEI NpPaBOCAaBHOĂ UCEPKBA 
UNU TaK'b HABLIBACMEIE ANOCTOAECKIE CHUMBOALI. C. Ilerep6ypre. 1869. 

Tesenw. Hcropia cnaBAHckaro nepeBona CuMBOnOB» Bbpel C. [leTep- 

Gypro 1884. Dr. Milan Şesan. Originea şi timpul primelor traduceri româneşti 
ale Sf. Scripturi. Cernăuţi. 1939, pp. 78—84. 

înverşunată cu catolicismul. Se știe că biserica papală duce 
mai energic ofensiva în contra ortodocșilor în țările cato- 
lice, unde avea sprijinul oficialității, cum a fost în Ungaria 
şi Polonia. In aceste țări se strecoară pe nesimţite de către 
propagandiștii lor unele inovațiuni catolice, care nu sunt 
observate de clerul ce poseda o cultură redusă. In Polonia, 
o parte din populația ortodoxă ucraineană se uneşte în anul 
1569 cu biserica catolică. Inainte de această dată mulți dintre 
cărturari, chiar şi dintre reprezentanții clerului superior osci- 
lează între credința ortodoxă şi cea catolică. In școalele orto- 
doxe din Ucraina, chiar în colegiul lui Petru Movilă, teo- 
logia se învață după manualele catolice 1). Se tipăresc cărți 
ortodoxe cu 4 heresii » catolice 2). O influență și mai mare 
are catolicismul și asupra Rusiei subcarpatice, vecina Mara- 
mureşului nostru. Intre anii 1301—1526 catolicii, ajutați de 
guvernul ungar desfășură o largă propagandă, care în anul 
1315 duce la o răscoală, îndreptată în contra catolicilor 3). 
Peste câteva decenii în această provincie se face încercarea 
de a introduce biserica atină cu forța €). 

Prin urmare, faptul că în limba slavă a existat «crezul» 
lui Athanasie cu «filioque » nu ne poate surprinde. La mijloc 
nu a fost niciun fel de încercări voite de propagandă. Tra- 
ducerea s'a făcut de pe un original slavonesc din Ucraina 
sau Rusia subcarpatică. Traducătorii noştri cari de sigur nu 
erau inițiați în materie de dogmatică, au tradus alături de 
Psaltire şi simbolul credinței în forma lui apuseană fără a-și 
da seamă că acest simbol este de proveniență catolică. 


% 
% % 


O a treia teorie, lansată de către regretatul O. Densu- 
sianu, susține că traducerea în românește a primelor 


. 


1) A. H. Maixoez. Ouepru n3% ucropiu pyccroi mnreparypei XVII— 
XVIII B. C. Ierep6ypra. 1889, p. 34. 

2) Ibidem. Despre luptele ortodocșilor din Polonia cu catolicismul, a se vedea: 
MA za pi Apxienucront XapekoBCKiĂ. Hczopla PYCCKOĂ IepKBU. 7, V, ka. 2, 
PP. 332—367. 

% [l-p Bacunr IlauoBcbruă. CpiGua semna. JIbBis, 1838, p. 30. 

4) Ibidem, p. 32. 


4 A. R, — Memoriile Secțiunii Literare. Seria III. Tom, X. 

noastre cărți se datorește influenței luterane 2). O. Densu- 
sianu crede că textele care s'au păstrat, judecate după 
particularitățile lor linguistice, n'au o vechime mai mare 
decât secolul al XVI-lea. Unul din cele dintâi texte româ- 
neşti a fost Catehismul din anul 1544, care a fost tradus ș 
tipărit din iniţiativa nobililor Saşi și Unguri din Sibiu, cu 
scopul de a-i converti pe Românii din Ardeal la protestan- 
tism, Mai târziu centrul acestei mişcări se strămută la Bra- 
şov, unde se face o serie de tipărituri și unde predicatorii 
luterani, ştiutori ai limbii româneşti, sub îndrumarea lui 
Honterus vorbesc credincioșilor în româneşte. Densusianu 
analizează unele epiloguri din tipăriturile lui Coresi, 
în care se invoacă cuvintele Sf. Apostol Pavel, că (în sfânta 
biserică mai bine e a grăi cinci cuvinte cu înțeles, decât zece 
mii de cuvinte neînțelese» — şi ajunge la concluzia că aceste 
vorbe sunt în spiritul doctrinei luterane. Unele documente 
contemporane oficiale dovedesc că propaganda a fost orga- 
nizată de către autorități. Concluzia la care ajunge O. Den- 
susianu este că întrebuințarea limbii românești în mo- 
numentele literare tipărite după anul 1560 nu apare ca un 
rezultat al unei mișcări determinate de cauze care ar decurge 
din vieața națională a Românilor, ci ea se datorește unui 
imbold venit din afară 2). Această concluzie se sprijină şi pe 
faptul că în vieața poporului românesc din secolul al XVI-lea 
se produce o schimbare adâncă în condiţiile istorice şi rapor- 
turile sociale, care favorizează mișcarea de traducere şi tipă- 
rire a cărților. Ca rezultat al acestei schimbări este decăderea 
slavonismului. Prof. Densusianu respinge teoria, după 
care textele din manuscrisele noastre ar fi căpii din manu- 
scrise din secolul al XV-lea. 

Martin Luther (1483—1546), marele reformator 
religios şi organizatorul bisericii protestante, în doctrina lui 
susține că izvorul inspirației religioase este Sf. Scriptură. 
Orice învățătură religioasă trebueşte să fie judecată şi înțe- 
leasă în spiritul cărților profetice şi apostolice din Vechiul 


1) Ov. Densusianu. Histoire de la langue roumaine. 'Tom,. II, Paris. Le- 
Xour, 1914, Pp. 3—10, i 
2 Oy, Densusianu. Op. ci, p. 7. 

şi Noul "Testament. El nu recunoaște ierarhia bisericească, 
admite din cele șapte taine numai botezul şi cuminecătura. 
Ca şi toți reprezentanții mișcărilor religioase din acea vreme, 
începând cu Wycleff, el susține ideea necesității tradu- 
cerii cărților sfinte în limba înțeleasă de popor. 

Invăţăturile lui Luther se răspândesc printre Sașii din 
Ardeal, la început la Sibiu şi mai târziu la Brașov, unde 
germanul Honterus desfășură o vie propagandă, înfi- 
ințând o tipografie la Brașov şi tipărind cărți pentru popu- 
laţia germană din Ardeal. 

Părerea lui O. Densusianu, care nu este lipsită de 
serioase argumente istorice şi filologice, este susținută în mod 
constant în câteva lucrări de către prof. Al. Rosetti. 
In legătură cu preocupările sale filologice, Al. Rosetti, în 
una din primele sale lucrări afirmă că cele mai vechi texte 
românești au fost traduse în secolul al XVI-lea în Nord-Estul 
Transilvaniei, având ca centre Sibiul și Brașovul. 'Traduce- 
rile s'au făcut «sub impulsul reformei lui Luther»?). 
Această părere este desvoltată şi în lucrările d-sale, apărute 
mai târziu, în care se combate ipoteza influenței husite a 
prof. N. Iorga, susținută de mai mulți istorici ai litera- 
turii și de către unii filologi, cum a fost A. Candrea?), 
In cele din urmă, prof. Al. Rosetti ajunge la următoarele 
concluzii: respingând cea mai răspândită teorie, acea a prof. 
Iorga, și analizând învățăturile lui Luther și împreju- 
rările istorice din Ardeal, prof. Al. Rosetti datează 
traducerile cu anii 153a—1559. «Cele dintâi cărți rehgioase 
apar în Maramureş şi în Ardealul vecin, nu departe de centrele 
reformate din Zips, de regiunea Bistriţei şi de centrele ungu- 
veşti reformate din Nordul Ungariei »*). 

Cu toată autoritatea științifică a lui Ov. Densusianu 
şi a elevului său prof. Al. Rosetti, cari susțin cu multă 


1) A. Rosetti. Les catechismes roumains du XVI siecle. In e Romaniat?, 
1922, t. XLVIII, p. 333. 

2) A. Rosetti. Etudes sur le rotacisme en Roumain, Paris, 1924, p. 13. A. 
Rosetti. Recherches sur la phonttique du roumain du XVI siecle. Paris, 1926, p. 
41, 33. 

E) Al. Rosetti. Limba română în secolul al XVI-lea. pp. 1—10; cit. din p. 9: 


pe 

competenţă teoria influenței luterane asupra celor dintâi tra- 
duceri românești, această teorie n'a putut prinde rădăcini. 
Numai regretatul prof. N. Drăganu, care într'o vreme era 
înclinat să susțină teoria husită 1), în ultimul timp acceptă 
părerea că traducerile noastre s'ar fi făcut sub influența 
protestantismului german, însă în Moldova, pe timpul dom- 
niei lui Despot-Vodă, care era aderent al acestei mişcări 
religioase 2). Teoria lui Densusianu-Rosetti a fost 
combătută de către prof. Al. Procopovici, care prin 
argumente istorice şi considerațiuni filologice dovedeşte că 
luteranismul n'a putut determina traducerile rotacizante din 
prima jumătate a secolului al XVI-lea şi că aceste traduceri 
sunt mai vechi şi se datoresc husitismului 3). 

Nimeni însă nu poate contesta că luteranismul din Ardeal, 
ca şi mișcarea calvinistă din această provincie, a jucat un 
rol foarte important în răspândirea tipăriturilor românești. 
Șirul de cărți, care apar în românește în a doua jumătate a 
secolului al XVI-lea, este rezultatul unei propagande oficiale 
bine organizate, în spiritul doctrinei reformate. Dar chiar 
susținătorii acestei teorii, înclină să admită, că majoritatea 
acestor texte sunt mai vechi decât data apariţiei lor, și 
anume din prima jumătate a secolului al XVI-lea. Cercetă- 
rile filologice au dovedit că primele noastre texte sunt cu 
mult anterioare propagandei luterane din Ardeal. 


% 
* * 


In sfârşit, ultima şi cea mai răspândită părere este că 
începuturile scrisului românesc se datoresc husitismului. 
Această părere a fost emisă de către prof. N. lorga?) 


1) Dacoromania. III, PP. 909-—929. 

3) N. Drăganu. Histoire de la littrature roumaine de Transilvanie des ori- 
gines ă la fin du XVIII sidele. Bucarest, 1938, p. 38. 

3) A, Procopovici. Arhetipul husit al catehismelor noastre luterane. Rev. 
4 Făt-Frumos», II, 1927, pp. 78—80, I04—I11. 

4) N, lorga. Istoria literaturii religioase a Românilor până la 1688. Bucureşti, 
1904, PP. 15—41. | 
„ N.Iorga. Istoria literaturii româneşti. Vol, 1, Bucureşti, 1925, PP. 100—124. 

şi este împărtăşită astăzi de majoritatea filologilor şi istori- 
cilor literaturii noastre 1). 

Unul din cei mai puternici factori în vieața omenirii în 
Evul Mediu a fost biserica, care supune autorității sale toate 
fenomenele vieții spirituale. Bazată pe idealurile înalte ale 
creştinismului şi sprijinită de către credincioşi, biserica ro- 
mano-catolică din apus devine cea mai însemnată instituţie, 
căreia se supune și puterea laică şi care îndrumează întreaga 
vieaţă politică şi socială. Abuzurile, pe care le comiteau con- 
ducătorii bisericii și clericii de rând, amestecul bisericii în 
treburile laice, precum şi neorânduelile din sânul ei, au dus 
la ştirbirea autorității bisericii papale. Şi în literatură și în 
cler, se ridică opoziție în contra acestei stări de lucruri. 
Epoca Renaşterii trezeşte o atitudine critică față de biserică. 
Un preot din Anglia cu numele de Wycleff și-a dat 
seama mai bine ca alţii, că biserica s'a îndepărtat dela învă- 
ţăturile creştine şi că este nevoie de o renovare a vieții reli- 
gioase, că biserica romano-catolică, prin ierarhia.ei, a devenit 
un instrument de opresiune a mulțimilor. 

In predicile sale, el chiamă lumea la o nouă vieață cre- 
ştină, la creștinismul adevărat, iar nu cel oficial. Invățăturile 
acestui adept înflăcărat al unor schimbări în vieața religioasă 
a popoarelor, găsesc un răsunet adânc în mijlocul socie- 
tății engleze din secolul al XIV-lea. Biserica oficială s'a 
văzut însă amenințată de învățăturile acestui preot răsvrătit. 
In contra lui, ca şi în contra învățăturilor lui, se începe o 
prigoană. 

Invățăturile lui W ycle ff găsesc totuşi un teren prielnic 
de desvoltare în Boemia, la centrul ei cultural și politic, 
Praga. Creştinismul sădit în sânul populației cehe din această 


1 Sextil] Puşcariu. Zur Rekonstruktion des Urrumanische. În « Beiheft: 
zur Zeitscrift fur rom. Philologie », XXVI. Halle. 1gro. Sextil Puşcariu. 
Istoria literat. rom. Epoca veche, vol. I, Sibiiu, 1930, pp. 64—66. Al. Proco- 
povici. Arhetipul 'husit, etc., op. cit. Al. Procopovici. Introducere în. 
studiul literaturii vechi. Cernăuţi. 1922, pp. 68—71. A. Candrea. Psaltirea 
Scheiană comparată cu celelalte psaltiri din secolul XV şi XVI, vol. I, București, 
1916, pp. LXXXIX—XCIII. N. Cartojan. Istoria kteraturii române vechi. 
Vol. I, București, 1940, pp. 48—49. M. Macurek. Husitstui v rumanschich. 
zemih, Brno, 1927. M. Macurek. Husitismul în România, 4 Revista Istorică », 


XIV, pp. 41—44 

țară de către Ciril şi Methodie, se adaptează la forma 
lui catolică. Influenţa crescândă a culturii latino-germane 
sporeşte nemulțumirile în sânul populațizi cehe. Introducerea 
feudalismului şi a nouălor forme sociale, ca și abuzurile cle- 
ricilor, apasă tot mai mult asupra maselor mari ale poporului. 
Aceste nemulțumiri duc în secolul al XIV-lea la deștep- 
tarea unei conștiințe naționale în sânul populaţiei cehe opri- 
mate de către latifundiarii bisericii, clerici precum și de către cei 
laici. În veacul al XIV-lea se accentuează lupta Cehilor pentru 
păstrarea ființei lor naționale. Praga, cu universitatea ei, în- 
ființată în anul 1348, devine centrul mișcării naţionale. Se 
fac traduceri în limba cehă a cărților sfinte; unii din condu- 
cătorii mișcării naționaliste din Cehia țin predici în limba 
poporului. În asemenea atmosferă de luptă se desvoltă Jan 
Hus, născut din părinți țărani în localitatea Husineţi în 
anul 1389. | 

Hus își face studiile la Universitatea din Praga, unde 
capătă titlul de magistru. In anul 1400 devine preot, mai 
târziu predicator, profesor, decan și rector al Universității. 
In calitate de profesor, el cunoaște în de aproape operele filo- 
sofice şi teologice a lui Wycleff, și devine un adept 
credincios al învățăturilor lui. 

La universitate, exista încă înainte de Hus o luptă 
între Germani şi Cehi pe chestiunea națională. Această luptă 
se intensifică pe chestiunea învățăturilor lui 'Wycleff, 
care era bine cunoscut şi susținut de către magiștrii cehi. 

In anul 1403 la universitate a avut loc o dispută publică 
pe chestiunea învățăturilor lui W y c le ff, care fusese exco- 
municat de către biserica romano-catolică. Hus a luat 
apărarea lui Wycleff, atunci poate mai moderat decât 
colegii lui magiștri cehi. Majoritatea membrilor universității, 
care era aproape exclusiv germană, sa pronunțat în contra 
învățăturilor lui Wycleff. Cehii însă, în frunte cu Jan 
Hu s, au rămas neclintiţi în părerile lor, susținând că ierar- 
hia bisericească nu este la locul ei şi că este: nevoie de o reor- 
ganizare a ei în spiritul preconizat de Wycleff. 

De mișcarea dela Praga s'a sezisat și guvernul. Regele 
Wenceslav, în lupta lui cu autoritatea papală, la început dă 

sprijin lui Hus. Conflictul dintre Hus şi biserică atinge 
apogeul, când papa dădu ordin, ca toate operele lui W y- 
cleff, ce se găseau la universitate, să fie arse. Hus se 
opune trimițând papei o scrisoare, în care arată, că 4numai 
obscuranții pot vedea pericol în cărțile de filosofie şi de mate- 
matici ». Papa trimite o «bulă» despre importanţa « indulgen- 
țelor » pentru iertarea păcatelor. Hu s se ridică în contra 
«indulgențelor », care nu duc la iertarea păcatelor, ci la 
îmbogățirea casieriei pontificale. Mulțimea arde « bula » papei. 
In urma acestui incident, au fost executați de către autori- 
tăți trei meseriași cehi, fapt care a produs o mare agitaţie 
în sânul populaţiei cehe. 

Mişcarea care la început avea un caracter strict religios, 
se transformă într'o mișcare mai largă, având un caracter 
pronunțat naţional. Hus care fu nevoit să părăsească 
Praga, scrie un tratat despre biserică («'Tractatus de Eccle- 
sia )); în cele din urmă Hus, fu tradus în fața soborului 
dela Constanţa, -care l-a condamnat la moarte. Cu tăria 
sufletească a unui adevărat martir, el refuză de a renunța: 
la convingerile sale, în schimbul vieții, şi moare bărbătește, 
fiind ars pe rug. 

După moartea lui Hu s, începe o luptă a, “Cehilor pentru 
afirmarea credințelor religioase şi naționale, care durează mai 
mult timp şi care este dusă sub semnul învățăturilor lui 
Hu s. Nobilimea cehă se adună la Praga şi semnează un 
. protest în contra executării lui [Hu s, .care fu trecut în 
rândul sfinților. La 1420 Cehii își formulează dezideratele, 
care se rezumă în următoarele puncte principale: 1) propo- 
văduirea liberă a cuvântului lui Dumnezeuj 2) cuminecă- 
tura sub două forme («sub utraque specie»); 3) seculariza- 
rea. averilor bisericești. Ei se ridică în contra unor dogme 
catolice, şi anume, în "contra dogmei transsubstanțierii Sf. 
daruri, în contra purgatoriului, a cinstirii sfinților şi moa- 
ştelor, în contra icoanelor; ei nu recunosc nici ierarhia bise- 
ricească. 

In sânul Cehilor husiți se desemnează două curente: unul 
mai moderat şi altul mai radical. În intervalul dintre 1420— 
1431 au avut loc războaiele husiţilor; ei rezistă eroic în con- 

tra regelui Sigismund şi a cruciatelor organizate de către 
papa. Luptele se duc nu numai pe chestiunea religioasă; 
ele au la bază şi probleme de ordin național şi social. Sigis- 
mund şi biserica se războiesc în contra Cehilor pentru redo- 
bândirea latifundiilor lor intrate pe mâinile husiților. In anul 
1444 Seimul din Praga îi declară pe husiți rătăciți. Cu timpul 
unii din husiți se reîntorc la catolicism, iar alții formează 
așa zisa «frăție din Moravia și Praga », care prin principiile 
lor de vieață puritană, de credință curată, amintesc învăță- 
turile lui Hus, 

Jan Hus n'a creat nicio doctrină religioasă nouă. El a 
ştiut să atragă lumea prin calitățile lui personale, prin idea- 
lismul lui, prin tăria convingerilor sale și prin vieața lui 
curată. Câteva lucrări ale lui Hus, în afară de cea amin- 
tită mai sus, conțin comentarii la textele Sf. Scripturi, scrise 
în limba cehă şi latină (de exemplu: «Postilla » comentarii 
la Evanghelie) 1), Invățăturile lui, nu reprezintă altceva decât 
un protest energic îndreptat în contra organizației bisericii 
papale, nu însă și în contra catolicismului ca atare; el se 
ridică în contra dominaţiei clericale și în contra ierarhiei 
bisericeşti abuzive. (In lucrările: «De corpore Christi», «De 
Sanguine Christi», « De arguendo clero ».). La aceasta se adaugă 
şi lupta Cehilor pentru păstrarea individualităţii lor națio- 
nale. Adepții de mai târziu ai lui Hus formulează şi un 
fel de doctrină religioasă în spiritul ideilor reformiste ale 
timpului, dar fiecare din cele două tabere husite înțelegea 
altfel această doctrină. Este adevărat, că la husiți, Biblia avea 
o mare trecere; se dădea o mare importanță și cântecelor 
religioase. Cu toate acestea mulți învățați slavi, văd în miş- 
carea husită un început de luptă a Slavilor în contra ger- 
manismului, un început de înfăptuire a ideilor slavofililor şi 
un simbol al unității popoarelor slave 2). 


5) Şi. SiyGemn—A. HoBar. Wcropia uemckoii nnrepaTypei. UacTe nep- 
Baa. fEpesania Ex. MarB'beBoiă i B. Kycra. Ilpara. 1926, pp. 56—81. 
„ Tmnuue un B. A. Cnacosuur. Hcropia CNABAHCKHXb AHTEpa- 
Typ%, ini II. C. lerepGypre. 1881, pp. 833—871. 1. Macurek. Op.scit. 
]. Jakube c, Dăjiny literatury deske, vol. I, Praha, 1929. Arne Nov “a k. 
« Pi:semnictvi, în publicaţia + Ceskoslovenska vlastivăda 9, vol. VII, Praha, 1933. 
2) Şcoala slavofilă, 

Mișcarea religioasă şi socială pornită după moartea lui 
Jan Hus trece hotarele Cehiei şi se răspândește printre 
vecini, printre Polonezi şi Unguri. In lupta lor dârză cu 
Sigismund, husiţii ocupă mai multe părți ale Ungariei, prin- 
tre care şi unele ţinuturi ale Ardealului. După cum susțin 
aderenții acestei teorii, predicatorii ideilor lui Hus cu- 
treeră satele şi târgurile, îndemnând lumea la răzvrătire şi 
îndârjind-o în contra bisericii catolice. Răscoalele ţărăneşti 
din anul 1437 din Ardealul apusean sunt puse în legătură 
cu propaganda husită 1), deşi și ele în esența lor au avut 
un caracter social. 

Mișcarea husită la Unguri și Polonezi şi luptele reli- 
gioase, provocate de ea, duc la o emigrare în masă a Ungu- 
rilor în Moldova. Acești din urmă se aşează pe valea 'Tro- 
tuşului, fondează târgul Huşi (dela Husiţi), se stabilesc și 
în Moldova răsăriteană, ajungând până la Nistru 2). Pe de 
altă parte, în Moldova s'ar fi refugiat şi husiți din Polonia, 
cari ar fi început o propagandă vie pentru răspândirea husi- 
tismului, care trece din Moldova în Ardeal şi se 4 încruci- 
şează » cu ideile studenților unguri «aduse din Boemia» 3). 
« Husiţii», spune prof. N. Iorga, «predicau împărtășenia aşa 
cum erau ei (Românii) deprinşi s'o primească, pofteau pe 
mireni la desbaterile lucrurilor bisericești şi făceau înţeleasă 
legea, prefăcând-o în lkmba poporului... cât despre deosebirile 
de dogmă ele maveau nici-un preţ pentru ţărani. .. Ei se făcură 
deci husiți pe un cap, fără a-și da seama că au părăsit câtuşi 
de puțin drumul strămoșilor » %). 

Propaganda husită ar fi determinat traducerea celor dintâi 
cărți sfinte: Psaltirea, Evanghelia, Faptele Apostolilor şi unele 
rugăciuni obișnuite. Aceste traduceri s'ar fi făcut în secolul 
al XV-lea în Maramureș sau în vecinătatea lui, unde nu 
erau episcopi, «paznici ai ortodoxiei ». "Traducerea, după 
părerea susținătorilor acestei teorii, ar fi fost făcută de un 
singur om, probabil de un preot, 

5 N. lorga. st, lit, rom., vol. I, pp. ror—r02, 

2) N, Iorga. Histoire des Roumains et de la romanită orientale. Bucureşti, 
1937, vol, IV, p. 516. 


3) N. Cartojan. Op. cit, p. 49. 
î) N. Iorga. Istoria literaturii românești, vol. I, p. 102. 

Teoria prof. N. Iorga, sprijinită pe argumente istorice 
şi întărită cu dovezi filologice aduse de către I. A. Candrea 
şi în parte, A. Procopovici, este combătută de către 
prof. 1. Bărbulescu, Ov. Densusianu, Al. 
Rosetti şi alții. Ea este socotită de către aceștia din urmă 
ca 4o simplă ipoteză > lipsită de temeiuri istorice și filo- 
logice 1). Intr'o lucrare recentă, prof. M. Șesan 2), care 
combate toate teoriile cu privire la timpul, locul şi motivele, 
care au determinat cele dintâi traduceri româneşti, anali- 
zează pe baza mai multor scrieri şi teoria husită. Autorul 
acestui studiu, examinând toate mărturiile istorice cu privire 
la emigrările husiților în Moldova ajunge la concluzia, că în 
ştirile care s'au «păstrat despre husiții din Moldova se vorbeşte 
foarte puțin, iar ceea ce ei înşişi pomenesc despre sine, și des- 
pre activitatea lor, este foarte neprecis» 5). Și mai puțin pro- 
babilă este ipoteza că husiții ar fi activat în Maramureş, 
unde nu s'a păstrat aproape nicio mărturie despre existența 
lor. Prof. Șesan crede că mișcarea husită, săracă în ma- 
nifestări pe teren literar, nu putea să provoace la noi tradu- 
ceri de cărți din Sf. Scriptură 4). 

Trecând şi peste argumentele filologice ale adversarilor 
acestei teorii, despre care am vorbit mai sus, constatăm 
întradevăr că mărturiile despre o mișcare husită din Ardeal 
şi din Moldova sunt foarte vagi şi lipsite de preciziune, Miş- 
carea husită putea să prindă în Moldova pe la sfârșitul dom- 
niei lui Alexandru cel Bun și să se desvolte în timpul dom- 
niei urmaşilor acestuia, în deosebi, sub Ștefan cel Mare. 
Este cu neputinţă de crezut, că biserica şi curtea lui Ștefan 
cel Mare și a predecesorilor lui să nu fi înregistrat aceste 
fapte în vreo cronică oficială sau în vreo notiță pe marginea 
vreunei cărți. Știm că în acea vreme biserica noastră, con- 
ştientă de ortodoxismul ei, stătea strajă la apărarea credinței 
şi era foarte atentă la orice mișcare din sânul ei, iar dom- 
nitorii noștri își fac un titlu de glorie, din apărarea și susți- 

1 O. Densusianu. Flistoire de la langue roumaine, vol. II. Paris, 1914, p. 8. 

2) M. P. Şesan. Originea şi timpul primelor traduceri româneşti ale Sf. Scrip- 
turi. Cernăuţi, 1939. 


2) M. Şesan. Op. cii., p. 29. 
%) Ibidem, p. 34, 

nerea bisericii. În cronicele noastre slavonești, care privesc 
evenimentele din secolul al XV-lea, în această privință găsim 
nenumărate mărturii. Pe de altă parte, cele câteva traduceri, 
care s'au păstrat din secolul al XV-lea, fac impresia unor 
apariții neaşteptate. 

In ce priveşte Ardealul, Ungurii şi Românii erau atât de 
deosebiți prin credință şi ca situație politică şi socială, încât 
n'a existat niciodată o legătură sufletească, care ar fi putut 
duce la un împrumut de idei religioase. Din contra, aceste 
două popoare niciodată în decursul mai multor secole de 
conviețuire, nu s'au putut înțelege. Poporul românesc în 
mod instinctiv își apără individualitatea lui etnică împotriva 
tendințelor de distrugere a lui manifestată din partea Un- 
gurilor. Am remarcat în altă parte că în niciuna din nume- 
roasele noastre cronici slavoneşti din sec. al XV—XVI-lea, 
nu se găseşte un cuvânt bun despre Unguri. Stolnicul Con- 
stantin Cantacuzino astfel caracterizează raporturile 
dintre Români şi Unguri! 

«Pururea şi nevindecați (şi) Ungurii au stătut orăjmaşi şi 
pizmaşi Rumânilor » 1). 

Mărturiile scrise privitoare la pătrunderea heresiei husite 
printre Românii ardeleni, se referă la unele regiuni şi n'au 
la bază fapte serioase. 

Principalul constă însă în faptul, că mișcarea husită, cu un 
caracter național-religios și social, nu punea mare preț pe 
problema întrebuințării limbii materne în. biserică, așa cum 
făceau luteranii şi calvinii. Am notat că husiţii la început 
maveau niciun fel de doctrină religioasă, că Jan Hus 
moare pe rug, fiind încredințat că moare pentru credința 
dreaptă catolică. Iar urmașii lui, deşi formulează unele postu- 
late ale credinței lor potrivit cu ideile de reformație, luptă 
apărându-şi, nu atât credința, cât națiunea şi moşiile seche- 
strate de ei dela magnații bisericii şi dela Rege. 

In ceea ce priveşte întrebuințarea limbii natale în bise- 
rică, lupta pentru introducerea ei în uzul bisericii, începe 
cu mult înainte de Jan Hus. 'Tendinţele Germanilor de 


1) N. lorga. Operele lui Constantin Cantacuzino, Bucureşti, Igor, p. 132. 

a desnaționaliza populația cehă au avut ca rezultat trezirea 
instinctului de conservare a poporului și stimularea ILerRiei 
lui naționale, care se manifestă şi prin traduceri. 

Cele dintâi scrieri în limba cehă apar încă înainte de secolul 
al XIII-lea sub forma de glose. Iar în veacul al XIII-lea 
au existat cântece religioase versificate (« Ostrovskâ piseh», 
« Piseh Kunhutina ») 1). 

Pe la anul 1300 se începe o adevărată mișcare literară, 
care se manifestă în fel de fel de traduceri şi adaptări din 
literatura medievală în limba cehă. Se dau în limba acestui popor 
povestiri și drame religioase, unele prelucrate în versuri. Tot 
în acest veac se transplantează și mai multe romane cava- 
lereşti și povestiri populare, ca: Alexandria, Varlaam și Ioasaf 
şi altele 2). Tot atunci apar şi cronici cu tendințe naționaliste, se 
scriu și opere originale cu conținut didactic şi moral-filosofic. 

In acelaşi secol se traduc toate cărțile Sfintei Scripturi, 
care adunate la un loc la 1400 formează întreaga Biblie 3). 
Textul acestei Biblii a fost corectat şi în felul acesta a apărut 
o a doua redacție. S'au păstrat numeroase căpii ale Bibliei 
din primele două decenii ale secolului al XV-lea 4). O serie de 
scriitori originali, ca Jan Milici, Matei din lanov, nobilul 
cavaler Tomas Știtnyi, Jan Smil Flaşca şi 
alții prin operele lor, scrise în limba cehă cu mult înainte de 
Hus, pun baze serioase începutului literaturii naționale cehe. 

Este drept, că Jan Hus recomandă citirea cărților 
sfinte și susține ca în biserică să se cânte imnuri religioase 
în limba cehă. O bună parte a operelor lui este scrisă în limba 
cehă. Cu toate acestea mișcarea provocată de el n'a contribuit 
decât foarte puţin la desvoltarea literaturii naționale a Cehilor. 

Și atunci se pune întrebarea: dacă mișcarea husită prin 
caracterul ei inițial n'a avut efecte simțitoare din punct de 
vedere literar acolo, unde această mișcare s'a manifestat din 
plin, atunci de ce ar fi putut să provoace cele dintâi tradu- 
ceri la noi, unde mișcarea husită a fost aproape inexistentă? 


D ȘI. Auy6Gen—]l. Hosnakr. Ob, cit, p. 20. 
2) Ibidem, pp. 21—52, 

3) Ibidem, p. 67. 

€) Ibidem, pp. 67—68. 

Nici la Polonezi, unde husitismul pătrunde și unde avea 
un teren favorabil pentru a prinde și a se desvolta, Polonezii 
fiind catolici, husitismul n'a dus la o mișcare literară în 
felul celei, care, după ipoteza lui N. lorga, a avut loc 
la noi. Scrieri cu caracter religios apar la Polonezi încă din 
secolul al X-lea (cântecul religios « Bogurodzica », care se 
atribue Sf. Wojcech), iar predici religioase scrise în limba 
poporului se găsesc prin jumătatea secolului al XIV-lea. Pe 
timpul lui Jan Hus, literatura națională poloneză era 
în plină desvoltare. De altfel, istoricii literaturii poloneze 
"nu atribue niciun rol mișcării husite în istoria literaturii 
poloneze 1). Posibil, după cum afirmă unii cercetători 2), ca 
husitismul să fi provocat traducerea unor cărți sfinte în limba 
ungară, traduceri care se fac în secolul al XV-lea, dacă acest 
fapt nu este o simplă coincidență, sau nu se datorește călu- 
gărilor franciscani, cari desfășură o operă de vulgarizare a 
Sf. Scripturi. Dar apariţia unor cărți sfinte în limba popo- 
rului la Unguri încă nu este o dovadă, că husitismul a pro- 
vocat şi la noi același efect. 


% 
Xe % 


__ Din cele constatate mai sus reiese clar, că teoria husită 
este o construcție logică frumoasă, dar care nu are la te- 
melia ei fapte şi dovezi materiale, ci simple presupuneri. 

Rămâne să amintim foarte sumar câteva păreri, care n'au 
avut răsunet în istoria literaturii noastre. Astfel, prof. 1. 
Bianu, credea că traducerile primelor noastre texte s'au 
ăcut în mănăstirile din Moldova pentru «instrucţie teolo- 
gică » a călugărilor, pe la sfârșitul secolului al XV-lea 5). S'au 
făcut încercări de a pune apariţia celor dintâi texte ale noastre 
în legătură cu deșteptarea spiritului naţional. A. Metro- 
niu, constatând că în apus au avut loc mișcări religioase, 
ca aceea a lui Wycleff și Jan Hus, afirmă că aceste 

1) V. Ign. Chrzanowski, Historja literatury niepodlegiej polski. Woar- 
szawa, 1920. Aleksander Briickner. Dzieje kteratury polskiej Waarysie, 
Warszawa, Ed, 3-a, 1921, vol. I—II. 

2) Dr. Thot Szabo Pal, A cseh huszita mozgalmak 65 uralomtărteneie 
Magyarorszdgou, Budapesta. 1917, 


) 1. Bianu, Introducerea limbii româneşti în bisericd. Discurs de recepţiune. 
Bucureşti, 1904, p. 6, 

mişcări n'au avut efecte la noi. In legătură cu aceste miş- 
cări se fac traduceri în limbile naționale la toate popoarele: 
creştine, Maramureşenii, supraveghiați mai slab de către 
autoritatea bisericească, s'au lăsat cei dintâi dînrâuriţi de 
aceste curente naționale şi au devenit initiatorii mişcării de 
traducere» 1). 'T. Palade întrun studiu bine documentat 
din punct de vedere istoric, crede că influențele catolică şi 
husită n'au putut provoca cele dintâi scrieri românești, şi 
că aceste scrieri se datoresc «unui curent vulgar românesc, care 
tindea la întrebuințarea limbii noastre în cele bisericești încă 
din secolul al XIV-lea... iar influențele externe — catolică, 
husită sau luterană — nau Jăcut decât să-l alimenteze dându-i 
un impuls mai mare» ?). 

In studiul bine documentat, despre care am vorbit mai 
sus, prof. M. Șesan?), după ce respinge teoriile mai: 
răspândite cu privire la începutul scrisului în limba română, 
examinează împrejurările istorice care au dus la primele tra- 
duceri. Analizând unele scrieri, cum este Psaltirea Scheiană, 
şi făcând unele incursiuni interesante în domeniul teologiei, 
ajunge la următoarele concluzii: 

4 Primele începuturi ale scrierii româneşti s'au putut face numai 
dintr'un îndemn intern sufletesc, dintr'o necesitate adânc sim- 
Hit a vieții rekgioase, care cerea neapărat înveșmântarea săi 
vântului dumnezeiesc în limba poporului » €). 'Traducerile sar 
fi făcut în Moldova, la mănăstirea Moldoviţa, de către călu- 
gări ortodocși, în prima parte a domniei lui Alexandru cel 
Bun, poate între anii 1402 şi 14185), 

Studiul prof. M. Şesan aduce de sigur lumini nouă 
la rezolvirea problemei originii textelor noastre vechi. Acest 
studiu răstoarnă încă odată netemeinicia ipotezelor emise mai 
înainte. Cât priveşte părerea prof. Şesan relativ la cau- 
zele care au determinat apariția textelor vechi românești, la 


1) A. Metroniu. Încercări asupra evoluției literaturii vechi, « Convorbiri 
literare >, 1913. Nr. 4, p. 414. 

3) 'T. Palade. Când s'a scris întâi româneşte, Arhiva (laşi), anul XXVI, 1915, 
Nr. 9—10, p. 245. 

3) Milan P. Şesan. Op. cit. 

4) Ibidem, p. 132. 

5) Ibidem, p. 138. 

locul şi timpul traducerilor, aceasta este tot atât de șubred 
întemeiată, ca și ipotezele pe care le-am examinat. Din acea- 
stă teorie se poate admite numai ipoteza, că traducerile pri- 
melor noastre texte se fac nu dintr'un îndemn extern, ci 
dintr'o necesitate a vieţii interne. 


% 
% % 


In cursul de istoria literaturii vechi pe care l-am ținut la 
universitatea din București în anul școlar 1938—1939, exa- 
minând teoriile cunoscute cu privire la începuturile litera- 
turii noastre scrise, am constatat lipsa de baze serioase la 
aceste teorii. Apelând la alte laturi ale problemei, mi-am per- 
mis să fac unele presupuneri, pe care le voiu expune mai 
departe. 

Am văzut că aproape toţi filologii și istoricii literaturii 
noastre vechi, constată că locul unde s'au făcut primele 
noastre traduceri este ținutul Maramureșului. Pentru acest 
fapt se aduc mai multe argumente filologice, printre care 
principalul este fenomenul rotacismului și unele ungurisme. 
Pe de altă parte, toate textele noastre vechi sunt traduse 
din limba slavă. Aceste două concluzii ne fac să vedem în 
ce împrejurări culturale și istorice a trăit populația româ- 
nească din Maramureșul acelei vremi. 

Leagănul începuturilor dinastiilor noastre voevodale şi a 
emigranților români coborîtori în Moldova, Maramureșul și-a 
avut soarta lui în desvoltarea istorică a neamului românesc. 
Vechile hotare ale acestei regiuni, locuite din vremuri stră- 
vechi de Români, erau cu mult mai întinse, cuprinzând în 
cadrul lor între altele şi o bună parte din Rusia subcarpatică 2). 
Intr'o monografie postbelică apărută în Cehoslovacia 8) cu 
privire la Rusia subcarpatică se dau denumirile de astăzi 
ale tuturor satelor din această provincie, între care foarte 
multe sună româneşte, ca de exemplu: Brusturi, Dracina, 


1) Ştefan Ciobanu. Istoria literaturii române vechi. Bucureşti, 1938— 
1939, pp. 413-—488, curs litografiat. 

2) S, Reli. Biserica ortodoxă română din Maramureș în vremurile trecute. Cer- 
năuţi, 1938, p. 7. 

3) Podkarpaiskd Rus, sub redacţia lui Jos. ChmelaZ—Stan. Clima- 
Iar. Netas. Praha, 1923. i 

Sălştea, Izvor, Sârma, Negrovo, Poiana, Bucovăţ, Rostoaca, 
Volovăţ, Ceapa, Cumnata, Crăsnişoara, Tereșul, Buştean şi 
altele 1). De sigur că multe din satele astăzi cu denumiri 
slave sau ungureşti, au fost schimbate din românește, cum 
a fost cazul cu centrul puternic de vieață națională şi reli- 
gioasă Peri, care este transformată în Gruşeva ucrainiană; 
se ştie că și în zilele noastre în această provincie locueşte 
o parte de Români, numărul cărora pe la 1920 sar fi ridicat 
la 11.724 de suflete2). Coloniștii ruși, cari încep să popu- 
leze teritoriul Rusiei subcarpatice, după unii cercetători, prin 
secolul al IX-lea 5), iar după alții, mai verosimil, între anii 
1209 şi 13074), au dat peste Români cari erau stabiliți 
acolo de mai înainte și cari își aveau organizaţiile lor poli- 
tice ca pe întreg teritoriul locuit de Români. În secolul al 
XIII-lea procesul de colonizare se intensifică sub presiunea 
năvălirii 'Tătarilor 5), care-i face pe Ruşii din regiunile de 
miazăzi să se refugieze în munţii Carpaţilor, invadând şi 
teritorial de atunci al Rusiei subcarpatice. Pe la sfârşitul 
secolului al XIV-lea vine un nou val de Ruşi din regiunile 
Podoliei, sub conducerea prințului lituanian lug Coriato- 
vici. Atât Rusia subcarpatică, cât şi cnezatele moldovenești 
din Maramureș, care se bucurau în sec. al XIV-lea de în- 
dependență politică și administrativă £), cad sub suzeranitatea 
regilor Ungariei. Politica suveranilor Ungariei față de voevozii 
români, precum şi infiltrarea elementului rus-sau rutean în 
părțile de Nord ale Maramureșului a determinat, după cum 
se ştie şi, emigrările unei părți de Români din Maramureș, 
cari pun temelie principatului Moldovei 7). 

Toate aceste împrejurări creează anumite condițiuni isto- 
rice, geografice și culturale, de conviețuire între populația 
românească rămasă în Maramureș şi între Rutenii din Rusia 
subcarpatică. Și unii şi alţii sunt ortodocşi; şi unii și alții 


1) Podkarpatskd Rus, pp. 195 —206. 

2) Ibidem, p. 21. 

3) [l-p Bacu» Ilauoacrrnă, CpiGuna semna, JIbgiB, 1938, P. 21. 

2) Prof. Alexandru Filipaşcu. Istoria Maramureşului. București, 1940, p. 39. 
5) Podkarpatskd Rus. Ob. cit., p. 88. 

5 Al. Filipaşcu. Op. cit. p. 36. 

7) S. Reli. Op. cit., p. 13. 


www.digibuc.ro 


53 ÎNCEPUTURILE SCRISULUI ÎN LIMBA ROMÂNEASCĂ 33 


ceva mai târziu se găsesc sub amenințarea propagandei catolice 
(anii 1301—r526) 1); şi unii şi alții se găsesc sub aceeași 
stăpânire politică. Emigrările unei părți din Românii mara- 
mureșului în Moldova «slăbesc puterea» de rezistență a celor 
rămași acolo, dar nu-i desființează 2). 

Din ştirile care s'au păstrat se vede că elementul româ- 
nesc din Maramureş, în granițele lui de atunci, juca un rol 
însemnat în vieața culturală și politică. Actele vechi în limba 
ruteană semnalează, că pe teritoriul Rusiei subcarpatice se 
găsesc locuitori cari vorbesc «limba valahică » 2). In biblio- 
tecile din Rusia subcarpatică, se găsesc manuscrise din se- 
colele XVI-XVII-lea în limba slavă bisericească, scrise cu 
ortografia medio-bulgară, care, se crede, că ar fi de prove- 
niență moldovenească 4). Cea mai veche Psaltire din Muncaci, 
scrisă în limba slavă pe teritoriul Rusiei subcarpatice, este 
dela începutul secolului al XV-lea. Ea este ce aceeaşi pro- 
veniență moldovenească 5). 

Cu timpul se formează o nobilime soinbataaei din «cneji » 
sau 4'voevozi» maramureşeni, cari conduc vieața politică și 
culturală a ținutului în cadrul statului ungar. Din contactul 
cu Ungurii şi cu Rutenii, cari își afirmă tot mai mult pre- 
zența lor în Rusia subcarpatică, voevozii români, trecuți 
printr'o şcoală politică plină de lupte şi de frământări, devin 
oameni de energie şi de inițiativă. Astfel vedem că voevodul 
Dragoș împreună cu fiul său Sas pun stăpânire pe Mol- 
dova, pe care o supun suzeranității ungare. In anul 1359 
aceşti voevozi aşezaţi în Moldova sunt izgoniți de către 
voevodul Bogdan, tot din Maramureș, care'rupe orice le- 
gătură cu coroana Ungariei 6). Fiii lui Sas, Balc (Balica) şi 
Dragu, sunt răsplătiți de către regele Ungariei pentru servi- 
ciile aduse lui, prin acordarea de sate şi moşii. 


) A-p Bacuas IlauoBcrkuă. Op. cit, p. 30. 

2 Al. Filipaşcu. Op cit. p. 55. 

3) A. IlerpoBs. Crarru 06% Yropckoă Pycu. Sanucku HCTOpPHKO-puno- 
nornueckaro daryurrera nmnep. C. IlerepGyprckaro yHuBepcurera. Ilpunoxce- 
nie «o LXXXI uacrn. C. IerepOyprr, 1906, p. 10. 

î) Ibidem, 

5) Podhkarpaiskd Rus, p. 151. 

*) N. lorga. Histoire des Roumains et de la romanite orientale, vol. III. Buc., 
1937, Pp. 241 —a60, 


5 A. R. — Memoriile Secţiunii Literare. Seria III, Tom. X. 

Maramureşul unde se încrucişau trei naționalități — Ro- 
mâni, Unguri şi Ruteni — şi unde dela începutul secolului 
al XIV-lea catolicismul dă luptă în contra ortodoxismului, 
acest centru, cu o vieață politică atât de animată, avea şi o 
vieață religioasă intensă. In cuprinsul ținutului Maramureş 
în vechime se găsesc 14 mănăstiri ortodoxe, dintre care unele 
sunt din secolul al XIV-lea 1). In aceste mănăstiri pulsează 
aceeaşi vieață culturală, ca şi în restul provinciilor româ- 
neșşti. Aici se transcriu cărțile vechi, rămase din secolul XV— 
XVII; şi tot aici se pregătesc viitorii clerici. 

Un. rol însemnat în vieața culturală a Românilor din Ma- 
ramureş şi din Rusia subcarpatică îl joacă mănăstirea Peri. 
Se crede că ea a fost înființată de către Sas-Vodă. Fiii acestui 
voevod, Balc şi Dragu închină această mănăstire Patriarhatului 
de Constantinopol. Din actul ce s'a păstrat din anul 1391, 
se vede că mănăstirea Peri, a fost declarată stavropighie, 
adecă dependentă direct de pâtriarhat. Starețul mănăstirii 
capătă drepturi de a administra bisericile din ținutul Mara- 
mureşului şi din vecinătate, drepturi pe care le păstrează 
mai bine de o sută de ani?). 

In felul acesta,- Mănăstirea Peri capătă o importanță deo- 
sebită, devenind un fel de citadelă a ortodoxismului, ame- 
nințat de către catolicism. Până în anul 1491 nici Rutenii 
din Rusia subcarpatică nu aveau episcop 2). 

Afacerile bisericești ale acestui ținut erau girate, în par- 
tea din spre răsărit — de episcopii ortodocși din Suceava, iar 
în acea din spre apus de episcopii ortodocși de Przemysl (Ga- 
liția) 4). Desigur, că rolul episcopilor era de a hirotonisi preoți, 
drept pe care nu-l aveau stareții dela mănăstirea Peri. Admi- 
nistrarea bisericilor, numirea de preoți şi deschiderea de 
biserici cade în competența egumenului acestei mănăstiri. Cu 
alte cuvinte, mănăstirea moldovenească Peri își întinde juris- 
dicţia asupra bisericii ortodoxe nu numai a celei româneşti, 


DS. Reli. Op. cit., pp. 136—139. Podkarpatskă Rus, p. 151, 
[-p Bacunr IlauoBcrruii. Op. cit., p. 34, D-i Paciovschii afirmă că egumenul 
mănăstirii avea dreptul să deschidă biserici şi să numească preoţi. 

2) Ibidem, p, 34. 

3) Podkarpatskă Rus, p. 96, 

4) Ibidem. 

ci şi a celor rutene din Rusia subcarpatică. De reţinut că 
pe lângă această mănăstire, a existat «cea dintâi școală teo- 
logică » 1), adecă o şcoală pentru pregătirea preoţilor. Pe la 
sfârşitul secolului al XV-lea ar fi existat şi o tipografie, la 
care ar fi lucrat cel dintâi maestru tipograf de cărți slave Fiol 
Schweipolt, care se ascunde la această mănăstire de 
persecuțiile autorităților catolice din Cracovia 2). Această. 
ştire însă nu se confirmă. Din secolul al XVII-lea s'au păstrat 
date indirecte, care dovedesc, că în a doua jumătate a acestui 
veac ar fi existat o tipografie, unde s'au tipărit, pe lângă 
cărți slavoneşti și cărți românești, și anume un « Molitvel- 
nic > și o «Evanghelie», tipărite în anul 16963). Cărţile însă 
nu s'au păstrat; toate edițiile, ca şi tipografia ar fi fost distruse 
în timpul unei răscoale ţărăneşti din Ungaria 4). 

Unii din cercetătorii ucrainieni susțin că această mănăstire ar 
fi fost dela înființarea ei în mâinile Ucrainienilor 5), şi servea 
interesele tuturor ortodocșilor. Din niște documente con- 
temporane se vede, că episcopul ucrainian din Muncaci, 
Ioan, încearcă în 1491 să pună mâna pe această mănăstire, 
dar nu reușește. Egumenul moldovean Ilarie, obține recon- 
firmarea drepturilor vechi ale mănăstirii. Deci în secolul al 
XV-lea și al XVI-lea mănăstirea se găsea în mâinile Moldo- 
venilor. Nu este exclus ca mănăstirea Peri să fi intrat pe 
mâinile Ucrainienilor, aceasta însă se putea întâmpla târziu, 
poate chiar pe la sfârșitul secolului al XVII-lea. Sunt indicații 
că aici ar fi fost tipărite cărți românești, iar unii învățați 
ucrainieni, afirmă că la Mănăstirea Peri ar fi existat o tipo-: 
grafie «ucrainieană și românească » 7). 

Din toate aceste date rezultă, că Mănăstirea Peri era cen- 
trul vieţii culturale și religioase a Românilor și în genere a 


:) -p Bacuuns IlauoBceruă. Op. cit., p. 34 

2 Ipod. la. Orienko. Hcropia ykpaincekoro Apykapcrea. 1. |. JIbBiB, 
1925, p. 152, $. Reli. Op. cit., p. 139. [l-p Bacuansr Ilauoscrrui. Op. 
cit. p. 34. A. IleTpoBsr. IlepBiiă neuaTabiii NAMATHAKE YTpOpycckaro Hap'b= 
uiă. C. Ilerepâypre. 1908, p. 101. 

5) Podkarpatskd Rus. Op. cit., p. 151. 5. Reli. Op. cit, P. 139. 

*) Ia. Orienxko. Op. cit., PP. 153—154. 

5) Ibidem. 

€) S. Reli. Op. cit., pp. 65—67. 

?) 10. JKaTrxoBuu'. Rev. „HaykoBnii 86ipnun“. JIGBHB. 1906, p. 157. 

ortodocșilor din Maramureş şi din Rusia subcarpatică. În 
timpul când se intensifică propaganda catolică, care culmi- 
nează prin unirea formală a bisericii ortodoxe cu cea dela 
Roma, din anul 1649 1) această mânăstire îşi păstrează carac- 
terul național şi religios. Mănăstirea Peri, ca şi populația 
moldovenească ortodoxă, continuă să reziste 2). 

In Maramureş, încă înainte de secolul al XV-lea, se creează 
un mediu bilingv, așa cum se întâmplă în regiunile locuite 
de două sau mai multe naționalități. Cele câteva sate rutene, 
ce s'au păstrat în Maramureş vorbesc şi astăzi două limbi: ru- 
teană şi română. Pe de altă parte, populația românească din 
Maramureş menţine legăturile cu Moldova, în special cu Su- 
ceava şi chiar cu "Ţara Românească 5). De sigur, că în Ma- 
ramureş cu o vieață culturală intensă, caracterul culturii era 
acelaşi, ca în "Țările Românești. Aceeași cultură slavă, inten- 
sificată prin prezența Rutenilor, aceeași tradiție grafică şi 
aceleași năzuințe de a-şi afirma naționalitatea. În secolul al 
XV-lea, care ne interesează pe noi, Românii erau superiori 
Rutenilor sub raportul cultural, căci cultura ruteană chiar 
în Ucraina începe să se afirme abia pe la sfârşitul secolului 
al XVI-lea. Se ştie că Rutenii din Rusia subcarpatică, ca și 
din alte părți, împrumută întreaga noastră terminologie pasto- 
rală 4), împrumută multe cuvinte din limba noastră 5); la ei 
se strecoară chiar unele forme rotacizante 6), — fapte care 
dovedesc că Românii aveau inițiativa în materie de cultură. 
Acest concurs de împrejurări istorice, culturale şi geografice 
creează din Maramureş o regiune favorabilă unei acțiuni de 
traduceri de texte românești, aşa cum ea s'a manifestat la 
noi. Pe de o parte, Românii simțeau nevoia de a cunoaște 
aici limba slavă bisericească mai mult ca oriunde, iar Ru- 
tenii cari locuiau alături de Români, aveau nevoie să cu- 
noască limba românească. Limba vorbită a poporului nostru 


5 Axel Schidt. VUcraine Land der Zukunft. Berlin, 1939, p. 176. 

2) [l-p Bacunr lauoBcrrui. Op. cit., p. 37. 

3) S. Reli. Op. cit., pp. 72, 141 şi altele, 

€) N. Iorga, Histoire des Roumains, vol, III, pp. 244—245. 

5) Ibidem. V. Şt. Ciobanu. Din legăturile culturale româno-ucrainiene. Bu- 
curești, 1938, p. 17. 

$) |. A. Candrea. Psaltirea Scheiană. Vol. I. Bucureşti, 1916, p. XC, 

era cunoscută de mulți Ruteni, și invers, mulți din Români 
cunoşteau limba ruteană. Deci apariția celor dintâi texte 
româneşti tocmai în Maramureș, nu poate fi o surprindere 
pentru nimeni. Acolo, unde lupta dintre naționalități era 
mai aprigă şi unde ofensiva slavonismului era mai puter- 
nică, acolo trebuia să se facă cele dintâi traduceri ale cărților 
sfinte. 


%* 
% % 


Să vedem care au fost motivele, ce au determinat începu- 
turile traducerilor de texte în româneşte. Aproape toate teo- 
riile cu privire la cele dintâi texte românești ar vrea să vadă 
în traducerile modeste, ce s'au păstrat, un act complicat care 
rezultă dintr'o propagandă organizată și susținută, în cele 
mai multe cazuri din afară, sau dintr'o izbucnire neaşteptată 
a unei conștiințe naționale. Inceputul scrisului românesc însă 
este cu mult mai simplu, după cum sunt simple şi tradu- 
cerile care s'au păstrat. 

Secolul al XV-lea a fost un secol hotărîtor în vieața mai 
multor popoare. La toți vecinii noștri începe să pulseze o 
vieață națională, se trezește un curent de redeşteptare 
a popoarelor. După cum am văzut din cronicele noastre 
slavoneşti, Românii sunt conștienți de originea lor etnică 
şi de drepturile lor. Ei îşi apără cu dârzenie țara, neamul 
și credința; ei urăsc tot ce este străin și ce este neor- 
todox. lar sub raportul cultural, am constatat că Românii 
din secolul al XV-lea erau perfect de bine pregătiți 
pentru a scrie în româneşte: exista o tradiție grafică pe 
tot întinsul teritoriului românesc, exista şi un corp de căr- 
turari bine pregătit şi cunoscător şi al limbii slave. Versiu- 
nea, că traducerile noastre s'au făcut în secolul al XVI-lea, 
nu este motivată prin nimic. Este cunoscută informaţia din 
surse contemporane, că jurământul omagial al lui Ștefan cel 
Mare din anul 1484 către regele Poloniei, Casimir, a fost 
conceput în româneşte şi tradus în limba latină, pe atunci 
oficială la curtea regilor Poloniei. Această mărturie sună în 
felul următor: haec înscriptio ex valachico în latinum versa est. 

În același an nişte negustori poloni obțin dela sultanul 
Baiazid un permis de a trece prin Moldova (salvconduct), per- 
mis ce a fost scris în româneşte: «sdiomate valachico scrip- 
tus», după cum mărturiseşte o informație. Din anul 1495 
ne parvine o ştire, că un preot a fost angajat de către Saşii 
din Sibiu pentru a scrie în românește niște scrisori, 
Niciuna din aceste scrisori nu s'a păstrat. Primul document 
scris în româneşte este cunoscuta scrisoare a boierului mun- 
tean Neacşu către judele Braşovului Hanăş Begner. Această 
primă scrisoare în românește este perfect închegată ca limbă, 
cu un vocabular și cu o legătură logică şi sintactică, Scrisoa- 
rea este clară şi energică prin expresivitatea ei. La începutul 
ei se păstrează formula de politeță slavă pentru a se adresa 
cuiva: anume se repetă cuvântul «ipac» (şi iară). Cuvintele 
din scrisoare sunt despărțite unele de altele, ceea ce ne do- 
vedeşte că exista o tradiție ortografică românească, Literele 
care adeseori produc confuzie (m =ă, kt = ea, a =ia) sunt 
plasate la locul lor. Intrebuințarea literelor u şi 4, carac- 
teristice pentru scrierea veche românească, este consecventă 
și dreaptă («AN hpaTSa“, „ap cc p a8Top, „Neaen Ta, Meniul“, 
„WiHepe). In toată scrisoarea se simte o mână sigură, stăpână 
pe anumite norme ale scrisului românesc. Acest fapt ne 
confirmă încă odată, că pe vremea boierului Neacşu, exista 
o tradiție grafică bine cunoscută de către cărturarii de atunci. 
Pe lângă consideraţiile de ordin filologic şi istoric, care 
s'au adus în favoarea părerii, că textele noastre vechi din 
Sf. Scriptură au fost traduse în românește prin secolul al 
XV-lea, adăugăm și următoarele: Litera u (ge, gi), care nu 
are sunetul corespunzător în limba veche slavă şi care se 
întâlnește atât de frecvent, în scrierea românească, apare în 
ortografia din țările noastre înainte de textele româneşti, care 
s'au păstrat în copii din secolul al XVI-lea. Această literă, 
care derivă din litera alfabetului vechiu slav „u“ şi care 
trece la noi dela Sârbi, apare în documentele noastre slave, 
acolo unde denumirile româneşti au nevoie de această literă. 
In actele noastre dela prima jumătate a secolului al XV-lea, 
litera y nu figurează. De exemplu, în documentele slave 
muntedeşti, cuvântul Argeș se scrie în mod consecvent 

Apriuub sau Aprums 1), Vama dela Genune, donată de către 
Mircea cel Bătrân Mănăstirii Cozia, se numeşte « Ghenune», 

„Bama wr reHse“ 2). 4 La Giurgiu > — oy TropreBb 3), etc. Același 
lacru îl observăm şi în documentele moldoveneşti, unde ge, 
gi este redat prin ]4 Ko pe, YKSMPTaTeBuu 2, etc. 

La începutul jumătății a doua a secolului al XV-lea, în 
cuvintele de origine românească începe să apară u, care 
corespunde pronunțării noastre. Primul document în care 
se găseşte, după constatările noastre, litera u este actul dela 
8 Dec. 1454, prin care se acordă nişte privilegii câtorva sate, 
ce aparțin mănăstirii Neamţul. Aici citim: „rae Guin Gap6» 
yambipb“ («unde a fost Barbă Geamănă»)5). După aceasta 
litera w apare în mai multe acte aproape consecvent. Astfel 
în cuvântul Giuratul „Woyparsa“, 5), «obârşia Largiei » — 
„Ha oGripmiu Jlapuiei“ 7); « Cergeni » — „“epyens“ 8); « Giosani» 
— Wllosani» ?);, « Giumătate », « Argeş», 4 Giurgiu ». 

De aici tragem concluzia că în a doua jumătate a secolului 
al XV-lea scrisul românesc era bine cunoscut; cărturarii 
noștri ştiau să redea în actele slave cuvintele noastre așa cum 
se scriau în această limbă. Ei întrebuințau litera pe care 
o foloseau în scrisul românesc. 

Aceeași semnificație ar putea so aibă şi a doua literă ca- 
racteristică alfabetului românesc 4. S'a crezut că această 
literă apare pentru prima dată într'un document slav de 
origine românească din anul 1442 19); se bănueşte însă, că 
acest document ar fi o copie mai târzie 11), astfel că susnu- 

1) P. P. Panaitescu. Documentele Țării Româneşti. Bucureşti, 1938, pp. 
40, 43, 162 şi altele. 

2) Ibidem, p. 108, 

3) Ibidem, p. 55. 

4) M. Costăchescu. Dusiriaitdli moldovenești înainte de Ștefan cel Mare. 
Iași, 1932, vol. Î, pp. 8, 13, 14, etc., 47, 56 etc, 

5) M. Costăchescu. Documentele moldovenești, vol. II, p. 517. 

î) 1. Bogdan. Documentele lui Ștefan cel Mare. Bucureşti, 1913, vol. Î, p. 191. 

?) Ibidem, p. 136. 


8) pP. P. Panaitescu. Op. cit, p. 288. 

3) Al. Ştefulescu. Documente slavo-române relative la Gorj. 'Lârgu-Jiu, 
1908, p. 27. 

10) Ilie Minea. In legdtură cu originea literii p la noi, t Cercetări Istorice», 
VIII—IX, 1933, p. 271. 

1!) D. Bogdan. Recensie asupra articolului de mai sus a lui Minea, în 4 Re- 
vista lIstorică Română », 3934, vol. IV, pp. 339—341. 

mita literă apare abia într'un document din anul 1499 1). 
Este şi explicabil, căci sunetul corespunzător acestei litere 
se poate reda prin alte litere din alfabetul cirilic, pe când 
litera î redă un sunet specific românesc, 

Deci şi această mică informaţie ne îndreptățeşte să credem, 
că cele dintâi texte româneşti păstrate în copii se traduc în 
secolul al XV-lea, secol în care Românii din Maramureş 
sunt angajați într'o activitate culturală şi bisericească destul 
de intensă. Ce se urmărea prin aceste traduceri? 


% 
* % 


Am mai vorbit că cele dintâi cărţi sfinte care au fost îm- 
brăcate în haină românească au fost Psaltirea şi Faptele Apo- 
stolilor, care s'au păstrat în copii manuscrise de mai târziu, 
şi Evangheliarul, a cărui original nu s'a păstrat, dar care a 
fost tipărit de către Coresi în anul 1560 de pe un ma- 
nuscris, copie sau original al unei traduceri mai vechi 2), Ace- 
stea sunt cărțile fundamentale ale bisericii ortodoxe; ele însă 
nu sunt cărți de ritual, adecă pentru întrebuințare la serviciul 
divin. Textul evangheliei, nu este împărțit după «citirile » 
Evangheliilor la Dumineci și sărbători, ca în Evangheliile aşa 
zise 4 Apracos», întrebuințate în biserică. Evangheliarul lui 
Coresi este o Tetroevanghelie, în care se redau scrierile 
complete a celor patru evangheliști, cu împărțirea în versete 
şi capitole. Faptele Apostolilor se împart în «zaceale », ca 
în Noul "Testament, însă fără indicația zile lor, când se citesc 
în biserică. Același lucru se observă. şi în textul Psaltirii. Cu 
alte cuvinte, aceste cărți erau destinate pentru lectură par- 
ticulară, iar nicidecum pentru citirea lor în biserică la anumite 
sărbători. 

In biserica ortodoxă cunoașterea Evangheliei, Psaltirii și a 
Faptelor Apostolilor forma baza culturii religioase a preo- 
ților. Soborul clericilor din biserica rusă din anul 1551, con- 
vocat pentru îndreptarea stărilor de lucruri din această bise- 
rică, constată nepregătirea completă a preoților, şi ia hotă- 


1) Ibidem, p. 340. 
2) N. Drăganu,. Un pasaj din Evangheliarul dela 1560—r561 al lui Coresi 
rdu înțeles până acum. 4 Dacoromania ?, vol. Î, p. 351. 


www.digibuc.ro 


61 ÎNCEPUTURILE SCRISULUI ÎN LIMBA ROMÂNEASCĂ 41 


rîre să se dea o deosebită atenție textului Evangheliei, Psal- 
tirii şi a Faptelor Apostolilor 1), Arhiepiscopul Novgorodului 
Ghenadie, pe la sfârşitul secolului al XV-lea, se plânge că 
doritorii de a ocupa posturile de preoți, prezentându-se la 
un fel de examene, nu ştiau să citească Evanghelia, Apo- 
stolul şi Psaltirea 2). In şcoalele de pe lângă eparhii şi mănă- 
stiri pentru pregătirea preoților, «primele cărți de citit şi stu- 
diat erau Psaltirea şi Ceaslovul. .. După aceasta urmează 
Apostolul şi Evanghelia» 3). Este de notat, că Ceaslovul se 
compune tot din psalmi, la care se adaugă şi câteva rugă- 
ciuni, — toate ordonate însă după anumite momente pentru 
a fi citite şi în biserică. Acelaşi Ghenadie, arhiepiscop al 
Novgorodului, credea că acei cari ştiu bine să citească chiar 
numai Psaltirea sunt apți pentru a intra în rândurile cle- 
rului 4). Aceleaşi cărți se întrebuințau în vechime în lumea 
ortodoxă şi pentru instrucţia tineretului boieresc. După ce 
elevul era inițiat în «alfabet », şi în citirea câtorva rugăciuni, 
pe care le învăța pe de rost, «venea la rând Psaltirea, după 
aceea Faptele Apostolilor şi în sfârșit, în cazuri rare, Sf. Evan- 
ghelie » 5). 

Că primele texte religioase româneşti urmăreau scopuri 
didactice, se vede şi din următorul fapt, după noi de o mai 
mare importanță. 

Cea mai răspândită carte religioasă în lumea ortodoxă din 
vechime, era Psaltirea. Pe lângă Psaltirea obişnuită erau şi 
Psaltiri interpretate sau «comentate », Psaltiri «de ghicit» 
precum şi Psaltiri didactice (ucebnaia), care se întrebuințau 
în şcoale, pentru pregătirea clerului. Asemenea Psaltiri aveau 
o mare răspândire la Slavii de răsărit. De pe aceste Psaltiri 


2 C. B. IlBryxon. Pyccraa nureparypa. [lpeBniii nepionr. Ilerporpar'z. 
1916, p. 103. 

2) M. NoBuapr-3Banoubckiii. Pycckaa uUCTOpiA BL Ouepraxr u CTa- 
TbAXb. T. III, Kieez 1912, p. 514. A.H,. IlunnHnz. Hcropia Pyccxoii anrepa- 
Typbi, Ţ. L. C. IlerepOyprr 1911, pp. 230—231. 

3) M. losnapr-3anonsbcKkii Op. cit, p. 17. 

4) V. Ennuknonemuuecxii CnoBape. P. Bporraysr-Epponr. C. IlerepOypre. 
1898, 1. XXV, pp. 659—660. 

5) Redacţia prof. C. B. PoxmecTrBencnkiii. Ouepkr HCTOpin HaponHaro 
oGpasoBania ex Poccia mo anoxu pebpopmz Anekcannpa II. Ilenaroruuecraa 
Axanemia. MockBa, 1910, p. 11. 

Se învăţa a citi, de pe ele se învăţa limba greacă, textul gre» 
cesc fiind scris alături de cel slav. După înființarea tipo- 
grafiei la Moscova, se tipăresc mai multe Psaltiri didactice 
(în anii 1620, 1631, 1632, 1634, 1638, 1640)1). Din secolul 
al XVI-lea în literatura românească s'a păstrat un număr 
important de texte ale Psaltirii, din care majoritatea sunt 
slavo-române. Astfel, în românește avem trei Psaltiri şi 
anume: Psaltirea Scheiană, Psaltirea Hurmuzachi, ambele în 
manuscris, şi Psaltirea lui Coresi, tipărită în anul 1570. In 
limbile slavă și română avem două Psaltiri tipărite, acea din 
anul 1577 a lui Coresi și Psaltirea editată la Braşov în anul 
1588, 'care este «o retipărire modificată a aceleia din anul 
1577»). 

La acestea se adaugă şi Psaltirile slavo-române în manuscrise 
şi anume: 1. Psaltirea Voroneţeană; 2. Un fragment dintr'o 
Psaltire slavo-română din secolul al XVI-lea, descoperit la 
biserica din Mehadia și publicat de către regretatul profesor 
N. lorga8); 3. Psaltirea slavo-română din Bibl. Aca- 
demiei Române, din secolul al XVI—XVII-lea, păstrată la 
cota 3465 şi 4. Psaltirea slavo-română din secolul al XVI— 
XVII-lea din aceeași bibliotecă Nr. 4818, din care sau pă- 
strat primele 41 file. In această enumerare nu intră Psaltirea 
slavo-română a mitropolitului Dosoftei, tipărită în anul 1680, 
şi o psaltire slavo-română comentată (comentariile sunt în 
româneşte), păstrată într'o copie-manuscris în Bibl. Acad. 
Rom. sub Nr. 2644, copie datată cu anul 1697, precum şi 
alta din același an la Nr. 2604. Ele desigur au fost întrebuințate 
tot pentru aceleaşi scopuri « de învățătură », 

Textul românesc din toate aceste Psaltiri, după cum s'a 
dovedit, în parte derivă din aceeași traducere €). Psaltirea 
slavo-română păstrată în manuscrisul din Biblioteca Acade- 
miei Române Nr. 3465 este o copie puțin modificată de pe 


5 H. KaparaeB. Onncanie cnaBano-pycckux KkHurb. C. IlerepOyprr, 
1883, p. 408 şi altele. 

3) |, A. Candrea. Psaltirea Scheiană, vol. I, pp. LX—LXIII. 

3 N. Iorga. Observaţii şi probleme băndțene, Academia Română. Studii şi 
documente. Buc., 1940, planșa X—XVII, Ă 

4) Despre Psaltirile Voroneţeană și cele slavo-române din 1577 şi 1578 şi legă- 
tura lor cu Psaltirile românești, v. |. A. Candrea. Op. cit., p. LĂIX. 

Psaltirea lui Coresi dela 1577, după cum se poate constata 
din fotografiile anexate la acest studiu 1). Fragmentele din 
Psaltirea dela Mehadia, descoperită de către N. Iorga, 
derivă din aceeași sursă. Dăm câteva rânduri de text româ- 
nesc din ea, comparându-le cu textul din Psaltirea Scheiană: 


Psaltirea Scheiană. Ediţia 
Bianu București, 1899, p. 
154. 

«Zeul zeilor Domnul grăi 
şi chiemă pământul de răsă- 
ritul soarelui pără la apus. De 
Sion dulce frumseațea lui. 
Zeul aiave vire, Zeul nostru. 
Focu  întrănsu aprinde-se. 
Diîn pregiurul lui bure mare. 
Chiamă ceriul de sus. Şi pă- 
mântul se giudece oamerilor 


N. lorga. Observaţii şi 
Drobleme bănățene, pl. XYV 2). 


Domnul dumnezâilor Dum- 
nezâu grâişichemâpemeteanii. 
Dela răsâritul soarelui pânâ 
la Apus. Din Sionu frum- 
seațea cuviinții lui. Domnul 
la arâtare va veni. Dumne- 
zâul nostru și nu va tâcea. 
Foc naintea lui se va aprinde. 
Şi pe împregiurul lui va fi 


vivor mare. Chemava ceriul 
de sus. Chemava îngerii să 
din în ceriu. Și pamântul va 
aleage oamenii săi. Adunați 
lui prea cuvioșii lui. Ceia ce 
svâtuirâ svatul lui de jrătve. 


săi. Aduraţi lui prepodobnicii 
lui. Ce ziseră zisa lui de 
comăndari. 


După cum vedem, textul din manuscrisul din Mehadia 
este modificat: arhaismele și rotacismele sunt înlăturate; 
unele slavonisme (« burea »- furtună, «prepodobnicii») sunt 
înlocuite cu cuvintele noastre. Se vede însă aceeaşi țesătură, 
care denotă un original comun. Același lucru îl observăm 
ceva mai mult accentuat și în manuscrisul din Bibl. Aca- 
demiei Române, Nr. 4818, care pare a fi puțin mai nou5). 


5) A se vedea planșele Nr. I, II și III. 

2 Planșa Nr. IV. 

5) A se vedea planşele Nr. V, VI şi VII, Psaltirea slavo-română din manuscrisul 
Nr. 4818 este trecută în catalogul-manuscris al Academiei Române, ca datând din 
secolul al XVII-lea. Atât scrisul cât şi hârtia ne face să credem că această Psaltire 
este din secolul al XVI-lea. 

Colaționăm două fragmente: 


Psaltirea Scheiană, ibidem, 
p. 13. 

Doamne nu cu urgia ta 
oblici mene. Nice cu măniia 
ta pedepsi mene. Miluiaște 
mâ Doamne că slabu sămtu. 
Vendecă-mâ Doamne că 
smentirâ-sâ oasele meale. Și 
sufletul mieu  spâimăntă-se 
foarte. Şi tu Doamne pâră 
căndu. 

Intoarce Doamne  izbâ- 
veaște sufletul mieu. Măn- 
tuiaște mâ dereptu mila ta... 


Manuscrisul Nr. 4878, p. 
II V. 

Doamne nu cu urgia ta 
vădi pre mene. Nice cu mă- 
nia ta certa pre mene. Mi- 
luiaşte-mă Doamne că sămt 
neputincios. 'Tămăduiaște-mă 
Doamne că să spămăntară oa- 
sele meale. Și sufletul mieu 
să spămăntă foarte. Și tu 
Doamne pănă cănd. 

Intoarnă Doamne şi izbă- 
veaşte sufletul mieu. Mân- 
tuiaște mă printru mila ta. ..2) 


Textul acestui manuscris se apropie şi mai mult de cel 
mai vechiu text românesc din Psaltirea Scheiană. Mai obser- 
văm un lucru: traducerea în Psaltirile slavo-române nu se 
face verset cu verset, ci alternează fraze scurte din versete, 
uneori compuse din două, trei cuvinte. "Textul românesc este 
despărțit de textul slav, prin puncte mari roșii, uneori şi cu 
inițiale în aceeași coloare. Comparaţi fila din care am citat 
rândurile de mai sus, din Psaltirea Scheiană (Ed. I. Bianu, 
p. 13) cu aceleași rânduri din Psaltirea Nr. 4818 şi veți vedea, 
că textul Psaltirii Scheiene are aceleași puncte şi la aceleași 
intervale, ca în Psaltirea manuscris?). De aici deducem că 
Psaltirea Scheiană derivă dintr'un manuscris slavo-român, 
de unde s'a extras numai textul românesc. Cu alte cuvinte 
arhetipul Psaltirilor noastre din secolul al XVI-lea a fost o 
Psaltire slavo-română. 

Psaltirile slavo-române nu pot fi întrebuințate nici pentru 
lectură particulară. Dacă textele românesc și cel slav ar fi 
fost aşezate pe două coloane, ca în Psaltirea slavo-română 
a lui Dosoftei (1680), s'ar putea uşor citi şi textul slav și cel 


1 Planșele Nr. VI, VII. 
2) Planşele Nr. V, VI şi VII. 


www.digibuc.ro 


6s ÎNCEPUTURILE SCRISULUI ÎN LIMBA ROMÂNEASCĂ 45 


românesc. Însă întreruperile în mijlocul frazei şi alternanța 
textelor slav şi român împiedecă aceasta. Astfel, o lectură 
curentă a textului slav sau românesc devine imposibilă. Re- 
producem câteva versete din Psaltirea voronețeană: 


Dă - 


- — A — . 
„Bm3HEcA TA BE Mon Upio MON. JApauSre Amnesm8 misS un „Înm- 
â (i pă 
pars mie$. A Bata Ama TED E Bibi A Br Bkka BEKĂ. ui sarteroț 
â A 
HSmeas 'Tm8 Î Bkk8 un A ctrs BkKOVI. Ma KAXto Ah BARA ra. În 


IC 


TOĂTE SHAE BABECROV TE...) 


n 


In felul acesta este scris textul întregii Psaltiri în toate 
exemplarele slavo-române. 

Este clar, că aceste psaltiri urmăresc scopul de a învăța limba, 
ie cea slavă, fie cea românească. În epoca în care se scriu și 
se copiază aceste texte, la noi, ca şi în alte părți din țările 
ortodoxe, nu putea fi vorba de gramatică. Limbile străine se 
învățau sau prin graiu viu, sau prin texte paralele sau alter- 
native. Cartea scrisă în felul acesta atingea două scopuri —se 
învăţa limba și se studia textul Psaltirii. De asemenea cărți 
se simțea o mare nevoie, deoarece Coresi, care tipărise 
textul românesc al Psaltirii la 1570, găseşte necesar să tipă- 
rească și o Psaltire slavo-română, iar cu câţiva ani mai târziu 
apare o nouă ediţie a Psaltirii. De sigur, că prototipul tutu- 
ror psaltirilor noastre, și celor românești și celor slavo-ro- 
mâne, a fost un text slavo-român, căci e greu de presupus 
ca un copist să fi avut la îndemână textul slav şi textul 
traducerii lui în românește şi să fi rupt câte o frază com- 
pusă din două-trei cuvinte din fiecare text ca să ne poată da 
un text slavo-român, așa cum îl avem noi. "Textele românești 
au fost extrase dintr'o psaltire slavo-română. Psaltirea de 
sigur a fost cea dintâi traducere românească, de care se sim= 
ea multă nevoie pentru «treaba învățăturii ), cum se spune 
în altă parte. 


% 
* e 


3) V. Planşa VIII. 


www.digibuc.ro 


46 ŞT. CIOBANU 66 


Lăsând deocamdată la o parte împrejurările în care s'a 
putut face traducerea Psaltirii, ne reîntoarcem la celelalte 
texte vechi româneşti. In afară de Evangheliarul românesc 
dela 1560, mai apare o Evanghelie, care n'a fost studiată 
de ajuns. Este Evanghelia slavo-română păstrată la Peters- 
burg, care s'a tipărit la Brașov, după cum se crede în anul 
1580 (locul şi data tipăririi nu sunt sigure), şi din care a rămas 
un fragment. Din textul din această Evanghelie, care a fost 
publicat de către bibliograful rus Carataev 1), reprodus 
şi de către I. Bianu şi N. Hodoş?), precum şi din 
fotografia publicată de către S. Puşcariu), se vede 
că textul românesc şi cel slavonesc sunt așezate pe două 
coloane, în rânduri foarte scurte, care mai mult sau mai 
puţin, ca text, corespund unul altuia. In felul acesta ambele 
texte se pot citi mai uşor, decât dacă textele ar fi fost aşezate 
în fraze alternative. Ce interes aveau editorii acestei cărți, 
având textul Evangheliei româneşti dela 1560 a lui Coresi, 
să dea o Evanghelie şi cu text paralel slav? Evident, că ei 
aveau în vedere aceleaşi scopuri didactice. 

A existat însă şi o altă Evanghelie slavo-română, din care 
s'a găsit un fragment de pagină de către profesorul N. Iorga?) 
«Ea nu seamănă de loc cu tipărirea cunoscută pâna azi a 
lui Coresi »5). Din câteva zeci de cuvinte, dintre care 
unele fragmentare pe care le publică N. lorga, se vede, 
că Evanghelia a fost scrisă în limba română și slavă cu text 
alternativ. Se crede că este o traducere maramureșeană 
din secolul al XVI-lea $). 

S'a păstrat însă o perfectă Evanghelie slavo-română din 
secolul al XVII-lea, care este înregistrată în Biblioteca Aca- 
demiei Române la cota 497. Aceasta este o copie făcută de 
către un oarecare lonaşcu din Coiceni(?), care se scuză, 


» H. KaparaeBr. Onucanie cnaBano-pyceruxre KHurt. C, IlerepOypro- 
1883, pp. 205—206. 

2) |. Bianu şi N. Hodoş. Bibliografia românească veche, vol. I, pp. 80—81. 

3) S. Pușcariu. Istoria literaturii române. Epoca veche. Sibiu, 1930, p. 79- 

%) N. lorga. Un exemplar românesc al unei tipărituri Coresiene și o publicație: 
coresiană nouă, în & Almanahul Graficei Române », Craiova, 1926, pp. 28—0. 

5) Ibidem, p. 29. 

6) Ibidem, p. 30. 

că n'a făcut «alte adăusături şi flori », decât în măsura ce a 
«putut priceape Sârbia, numai (a) pus rumânie» 1); cu alte 
cuvinte copistul a îndreptat unele cuvinte româneşti. Manu- 
scrisul poartă data anului 1677. Aici găsim date preţioase cu 
privire la menirea acestei Evanghelii. Copistul mărturiseşte 
că a scris cartea, «când am fost în ţara Oltului, la Unguri, 
de am învăţat grămâtici » 1). Iar într'o criptogramă scrisă pe 
aceeași filă urmează: « Cine va citi aicia, dascal va fi»2?), 

Din aceste rânduri se vede clar, că Evanghelia slavo- 
română a fost scrisă pentru aceleași scopuri didactice, pen- 
tru pregătirea cărturarilor, şi anume a gramaticilor şi das- 
călilor,. 

Și în Evanghelia slavo-română, frazele slavoneşti scurte 
care nu coincid cu versetele încep cu literă inițială de coloare 
roşie; fiecare frază este urmată de traducerea ei românească, 
care se termină cu un punct mare roșu (chinovar). Aceste 
puncte nu sunt puse în legătură cu sensul sintactic al frazei, 
uneori n'au nici importanță logică. Am confruntat fragmente 
din textul acestui Evangheliar cu textul Evangheliei lui 
Coresi din anul 1560, şi am constatat că această din urmă 
Evanghelie nu are punctuația ca în Evangheliile mai nouă, cu 
puncte la sfârşitul versetului şi cu virgule, unde cer regulele 
gramaticale. 'Textul se desparte prin puncte, şi aceste puncte 
sunt puse la aceleași intervale şi chiar cu aceleași adnotări, 
ca în Evanghelia slavo-română. Redăm un fragment din 
textul, care se găsește şi în Evanghelia tipărită la Braşov, 
în anul (probabil) 1588. 


Evanghelia lui Coresi, Evanghelia sl.-rom. Nr.497, 
1560, 32v. p. 69v. 

«În vreamea aceia vine (In vremea aceia) să dusă 
lisus în laturea 'Tirului şi în laturile 'Tirului şi a Sido- 
Sidonului. (cu roşu: „Koneus nului Konenz uerBepror». (Aici 
WPTBpPTOK“). Și adecâ muia- rândul de sus este trecut 
rea den Hananeiu den ho- greșit). Și adecă o muiare 


1 Manuscrisul Nr. 497, f. 239. 
2]. Bianu şi R. Caracaş. Catalogul manuscriselor româneşti. 'Tomul 
II. Bucureşti, 1913, p. 242. 

tarâle acealea eşi. (f. 33r). 
Și strigâ cătrâ el grâi. Mi- 
luiaşce mă Doamne fiiul lui 
David. Că fata mea rău se 
drăceaște. El răspunse ei cu- 
vânt. Şi se apropiiară uce- 
nicii lui rugal şi grăia. Lasă 
încă strigă pre urma noastră. 
El răspunde zise. Nu sânt 
trimes numai cătră oile ce-s 
perite de în casele israililor. 
Ia vine şi se închină lui şi 
grăi Doamne ajută-mi. El răs- 
punse zise ei. Nu e bine să 
iai pâinea feciorilor să dai 
câinilor. . . 


apracă v greacă 1). Din hota- 
răle acealea eşi. Și strigâ că- 
tră îns de grăi. Miluiaşte-mâ 
fiiul lui David. Că fata mea 
rău să îndrăceaște, Iar el nu 
răspunsă ei nice un cuvânt. 
Și să apropiiară ucenicii lui, 
de-l rugară pre îns şi grăiră, 
Slobozi-o pre însă că strigă 
după noi. Iar el răspunsă de 
zisă. Nu sint trimis numai 
cătră oile ceale pieitoare a 
casii lui izrail. lar ia vini 
de i să închinâ lui și grăi, 
Doamne, agiută-mi. lar el răs- 
punsă de zisă. Nu iaste bine 
a lua pănea cuconilor și a o 
arunca cănilor 2). 


Observăm, că întreaga punctuație din ambele texte coin- 


cide. Copistul din anul 1677 păstrează, de sigur din manu- 
scrisul pe care l-a avut la îndemână, punctuația veche, fapt 
ce ne întăreşte credința, că şi Evanghelia lui Coresi dela 
1560 derivă dintr'un prototip slavo-român, din care s'a extras 
numai textul românesc, păstrând intervalele frazelor slave şi 
române. Este edificatoare în această privință remarca în limba 
slavă — koHenz uergeproks — care se repetă în ambele texte. 

Observăm de asemenea că și fragmentul din Evanghelia 
slavo-română din anul 1588 are aceeași punctuație 3). 

Din confruntarea de mai sus, de texte, se vede că și Evan- 
ghelia din anul 1677 derivă din aceeași traducere veche, 
trecută prin mai multe copii, din același arhetip care stă la 
baza Evangheliei lui Coresi. De altfel, este știut că tex- 
tele vechi ale cărților sfinte, n'au suferit mari schimbări, 
întrucât biserica nu permitea. "Textele se reînnoiesc, se 


1) Din limba greacă: drputia — Stare bolnăvicioasă de inerție, de pasivitate, 
2) V. Planşele Nr. IX și X. 
3 S, Puşcariu. 09. cit., p. 79. 

rectează ca limbă, dar nu se schimbă. Copiștii și tipografii 
țin seama de cuvintele profetului Isaia, pe care le citează 
Noul "Testament al mitropolitului Ștefan (1648): «Să nu 
adăogaţi câtre cuvântul ce poruncesc eu voao, nece să luați 
ceva dintr'însul, ca să păziți poruncile Dumnezeului vostru, 
carele poruncesc eu voao » 1). 


% 
% % 

O a treia carte, necesară pentru pregătirea preoților, Fap- 
tele Apostoklor, s'a păstrat într'o copie din secolul al XVI-lea, 
cunoscută sub denumirea de Codicele Voroneţean. Diaconul 
Coresi tipăreşte în anul 1563 un «Apostol», aceleași 
fapte ale Apostolilor, cu împărțirea textelor în citiri (4 Za- 
cealo ») şi capitole şi cu indicaţia zilelor, când se citesc anu- 
mite capitole. 

De pe la jumătatea secolului al XVII-lea, ni s'au păstrat 
două manuscrise cu « Faptele Apostolilor » scrise în slavoneşte 
şi românește, după sistemul pe care l-am văzut în Psaltire. 
Unul din aceste două manuscrise (Biblioteca Academiei Ro- 
mâne, Nr. 85), este scris de către Constantin, diacul 
din Vândăoani, care cere iertare pentru greșelile din carte, 
justificându-se în felul următor: « Căci am fost tânăr la minte 
şi neîntărit la înţălepciune, ca o corabie ce umblă prin adân- 
cimile mării. În zilele binecredinciosului lo Vasile Voevod în 
anul 7154 (1646, )» (M- -sul Nr. 85, f. 326). 

Acest manuscris de sigur nu este originalul, ci o copie de 
pe unul mai vechiu: scrisul este curat, fără corectări, omi- 
siuni sau ştersături. Aceleaşi fraze slavoneşti scurte, alter- 
nează cu traducerea românească și șunt despărțite de ace- 
leași puncte roșii. Cel de al doilea manuscris, păstrat în aceeași 
bibliotecă sub Nr. 69, este scris la mănăstirea Bisericani 
de către ieromonahul Misail. Acesta este o copie de pe pri- 
mul manuscris, sau ambele sunt copiate după acelaşi izvod 2). 
Se deosebeşte numai prin faptul că punctele despărțitoare 


1) A se vedea cursul litografiat de Istoria lit. rom. vechi de Şt. Ciobanu, 
1939—1940, pp. 339--363. Cf. P. Haneş, Studii şi cercetări, p. 93. 

2) Poate cunoscutul copist şi interpelator al cronicei lui Grigore Ureche, Misail 
Călugărul. 


6 A. R. — Memoriile Secţiuni Literare. Seria 111. Tom. X. 

sunt mai mari, făcute în aceeași coloare roșie. Pe acest din 
urmă manuscris găsim o foarte prețioasă mărturie cu privire 
la menirea cărții. La f. ş9r, r. citim: 

4 Acest izvod de Praxiu iaste a sfintei mănăstiri Besăricanilor. 
Și s'au adus aici la Episcopie la Roman, la şcoală pentru 
treaba învățăturii. Și de sar tămpla a rămâne aici la epi- 
scopie pe urma noastră, şi pe cine-l aleage Dumnezeu episcop 
şi ar popri-o sau ar tăgădui- 0, sau preut sau mirean, cine ar 
ascunde-o şi mar vrea să o dea iar la mânăstire la Besăricani 
să fie afurisit şi neertat în veaci. Li '7224 (1716) Fev. 70. In 
zilele sfinţiei sale părintelui nostru chir  Savii, Episcop .Ro- 
manului ». Pe verso foaiei citim: «+ Sava episcopul Roman. 
Când s'a întreba să sea dea». 

Aşa dar, cartea era destinată «pentru treaba învățăturii », 
în școală. Pe la începuţul secolului al XVIII-lea, când exi- 
stau şi gramatici slavone, în şcoala de pe lângă episcopia 
din Roman, de sigur pentru pregătirea clericilor, se învață 
slavonește de pe această carte. Ca dovadă, că aceste două 
manuscrise, cu foarte mici excepții, sunt identice ca text, 
colaționăm câteva fraze 1): 


M-sul Nr. 85, f. 337 r. M-sul Nr. 69, f. 485. 
»Ckasânie Axe km hannnciwi” „„Gkasante He km ghannneiw. 
if N 

[lscaante căro anaă, năgaa. Gie nocnaac” 9 puma. fluara 

Gie noenaacT 4 prima. duăcra i i price An" pă. BHAbkth uk 
rpnmiTre AH" ph. Era" HK gn- BONE Î Haoypuu“, km anstce 
Koynk Hi Haoyunah. Khu BhS%ce i ia 

A TE „NUUIH AE NpeSuh ul Athudch. 
nphuui At npeSuă win eăudeă. (i 


E mă 6 Nocaanis ca. wap mok= E HA KE NOcAÂNIOV ceia. tip pXAS” 
mdaă Kâpulu âuenia'(....2) Kăpugii aueuţi a“. .2) 


In cuprinsul manuscrisului din anul 1652, se schimbă 
foarte rar ici, colo, câte un cuvânt. 


1) A se vedea planşele Nr. XI, XII și XIII. 
2) Planşa XI. 
3) Planșa XII. 

Să vedem care sunt raporturile dintre textul din aceste 
două manuscrise şi cele mai vechi texte ale Codicelui Voro- 
neţean şi «Lucrului apostolesc) a lui Coresi, tipărit în 
anul 1563. Se ştie că «Faptele Apostolilor» din Codicele 
Voroneţean nu sunt complete: lipsesc 18 capitole dela în- 
ceput, câteva foi la mijlocul manuscrisului şi o parte din 
epistolele Apostolilor 1). Iar în ce privește « Lucrul aposto- 
lesc » din 1563, el ar fi o copie de pe o traducere maramu- 
reşeană, modernizată ca limbă, şi asemănătoare cu textul 
din Codicele Voronețean 2). De sigur, că cele vreo opt de- 
cenii ce despart textul din manuscrisul dela 1646 de cartea 
lui Coresi şi aproape două sute de ani dela traducerea 
textului din Codicele Voroneţean, — sunt intervale prea mari, 
ca să putem găsi asemănări prea izbitoare în ce priveşte 
limba. Remarcăm, că textul din Codicele Voroneţean este 
scris continuu, fără întreruperi. Semnele de punctuație sunt 
rare. 

Ca să vedem, în ce raporturi se găsește textul din Codi- 
cele Voroneţean cu manuscrisul din anul 1646 (Nr. 85), 
confruntăm două fragmente luate la întâmplare: 


Codicele Voroneţean. Ed. 1. Manuscrisul Nr. 85, p. 


Sbiera, p. 128. 

«Au pare-vă că în deşertu 
scriptura grăiaște cătră za- 
vistu jeluiaşte duhul cela ce 
se să sălăşuiaște întru voi 
mai buînru e cela ce dă buîn- 
rătate. Deaci grăiaşte Dum- 
nezeu trufașilor protiveaşcese 
e smeriților da buînrătate. 
Supurăţivă amu (Sf. Miercur) 
lu Dumnezeu şi protivițâ-vă 


1) G, Sbiera. 


125 r. 8). Textul românesc. 
«S'au doarâ vă pare că 
grâiaşte scriptura întru de- 
şărt. Că zavisti vă jeleaşte. 
Către zavistie doreaşte duhul 
ce să sâlâșluiaște întru noi. 
Iarâ cel mai mare dâ dar bun. 
Printr'acea grâiaște., Dumne- 
zău să pune în ponciș celor 
mândri. larâ celor smeriți le 
dâ dar bun. Deci vâ cuce- 


Codicele Voronețean. Cernăuţi, 1885, p. 267. 


2) A, Rosetti. Lexicul Apostolului lui Coresi comparat cu al Codicelui Vo- 
ronețean. & Grai şi Suflet», 1923, I, pp. 100—106. 
3) Planșa Nr, XIV. In manuscrisul Nr. 69, planșa XVIII. 


6* 

dracului şi fugi-va dela voi. 
Apropiiaţi-vă lu Dumnezeu şi 
apropiiase-vă voao... ». 


I. Sbiera, Codicele Vo- 
ronețean, p. 46. 

« Caută Pavel spre zboru 
şi zise. Bărbaţi frați eu cu 
totu gândul cela buînrul viu 


la dumnezeu pănră la acea-. 


sta zi. Arhiereii Anania zise 
celora ce sta înraintea lui se-i 
bată lui rostul. Atunce zise 
Pavel către el...». 


râți lui Dumnezeu. ÎInpoci- 
şeați-vâ diavulului și va fugi 
dela voi. Apropiiați-vâ cătră 
Dumnezeu. Şi se va apropiia 
de voi...). 


Manuscrisul Nr. 85, f. 92. 

« Căută Pavel spre săbor și 
zise. Bărbaţi, frați. Eu cu 
toată firea cea bună petrec 
pe Dumnezeu tocma pănă 
într'această zi. larâ Anania 
popa cel mare zise celora ce 
sta înaintea lui să-l bată pre 
ins pre spre gurâ. Atunci 
zise Pavel către îns... ». 


Confruntăm şi un fragment din «Lucrul apostolesc» al 
lui Coresi cu un fragment din același manuscris: 


I. Bianu. Lucrul apo- 
stolesc. Bucureşti. 1930, p.283. 

« Rogu-vâ voi frați în nu- 
mele Domnului nostru lu 
Isus Hristos. Ca întra ceaia 
să grăiți toți. Și să nu fie 
întru voi pără. Ca să fiți de 
sfrăşit într'acel cuget. Fraţi 
rogu-vâ voi frați în numele 
şi într'acel nărav. Zisu-mi-seau 
de voi frații miei de în pri- 
stavnic...). 


M-sul Nr. 85, f. 217v1). 

lară vă rog fraţilor cu nu- 
mele domnu nostru lui Isus 
Hristos. Ca să grăiți toți în- 
trun chip. Şi ca să nu fie 
întru voi svade. Ce ca să fiți 
deplin într'un gându. Şi într'o 
obiciiu (nărav). Că mie au po- 
runcit de voi frații miei dela 
mari... ). 


Deosebirea între texte este evidentă. Dar nu încape nicio 
îndoială, că între aceste texte este o înrudire: același material 
lexical, uneori chiar aceleași fraze. Formele arhaice, ca rota- 


5 Planşa Nr. XV. 

cismul, diftongarea unor sunete, etc., dispar. De altfel, aceste 
forme sunt modernizate şi în Lucrul apostolesc. "Textul din 
manuscris este corectat în sensul că locurile mai puțin clare 
din textele mai vechi sunt îndreptate: iar sensul lor este 
mai aproape de sensul textului slav. Copiştii manuscriselor 
Nr. 85 şi 69 au avut în față un text al Praxiului, care vine 
dintr'un izvod comun, din care derivă şi textul din Codicele 
Voroneţean şi acel din Lucrul apostolesc. Cu alte cuvinte, 
« Faptele Apostolilor » au avut un arhetip al traducerii de 
care s'a folosit Codicele Voroneţean și Lucrul apostolesc al 
lui Coresi şi, prin texte intermediare, manuscrisele slavo- 
române din secolul al XVII-lea. 

Dar pe noi ne mai surprinde un mic detaliu. Pe când, 
cum am menţionat în altă parte, punctuația din Codicele 
Voroneţean este pusă la intervale foarte mari, este aproape 
inexistentă şi fără nicio normă, în «Lucrul apostolesc» al 
lui Coresi găsim puncte mari (virgula se întrebuințează 
foarte rar), puse la intervale scurte; punctele nu despart 
versetele sau propozițiile terminate, ci fraze scurte compuse 
din două, trei cuvinte, care au între ele oarecare legătură 
logică. Adecă, aici. se observă același fenomen ca în Psalti- 
rile noastre vechi și în Evangheliarul lui Coresi. Această 
punctuație este exact ca aceea din « Faptele apostolilor » slavo- 
române. Colaționăm două fragmente de text românesc, unul 
din «Lucrul apostolesc» şi altul din «Faptele Apostolilor » 
slavo-române din anul 1646 1). 


Lucrul apostolesc din anul 
1563, p. 348. 

Acum e zioa nădeajdei şi 
noi pildâ rea să nu dăm 
nemunuia. Ca învățătura noa- 
stră să nu fie dosăditâ. Ce în 
toate rândurele să adevărăm 
ca slugile domnului. In mare 
răbdare. Și în tristâ, Și în 


1) Planşele Nr. XVI şi XVII. 


Manuscrisul Nr. 85, f. 282r. 

(Inceputul pasajului nu 
l-am fotografiat), 

Ca niște slugi a lui Dumne- 
zeu. Intru răbdare multâ. In- 
tru scrăbe. Intru nevoi. Intru 
greutâți. Întru rane. Intru 
temnițe. Întru dosâzi. Intru 
ostenințe. Intru nedormire, 

nevoie. Și în fricâ. Și 
bătii. Şi în prinsoare. Şi 
răzmirițâ. Și în lucru. Și 


Intru posturi. Intru curăție. 
Intru înțelepciune. Intru în- 
delungă răbdare. Intru dra- 


goste (milostenie). Intru du- 
hul Sfânt. Intru liubov fârâ 
de fâțărie. Intru cuvinte ade- 
veare. Intru  putearea lui 
Dumnezeu. Cu arme direptâ- 
ţiei dea direapta și dea stânga. 
Cu mărire şi cu rușine 2). 


vegheat. Și în post. Și 
curăție. Și în cunoscut, 
întru luăngă răbdare. Și 
dulceațâ. In duhul sfânt. 
în dragoste curată. Și în cu- 
vântu cela dereptul. Și în 
puterea domnului. Armele 
ale dereptâției. In na dereapta 
şi în na stânga. Pre în cinste 
şi în rușine. Pre în rea miro- 
seală 1), 


cz ec = az zi 


Nu insistăm asupra altor exemple. Intreaga carte tipărită 
în anul 1563 are aceeaşi punctuație ca în « Faptele apostolilor » 
slavo-române, păstrate în manuscrisele din anul 1646 şi 1652. 
Nu este aceasta o indicație sigură și o dovadă din cele mai 
elocvente, că arhetipul Apostolului lui Coresi a fost 
același, pe care l-au avut manuscrisele slavo-române? Textul 
Apostolului a fost o simplă copie a textului românesc din 
Praxiul slavo-românesc, prototipul textelor noastre din se- 
colul al XVI-lea și al XVII-lea. Copistul a omis textul sla- 
von, de care el nu avea nevoie, și a transcris numai cel româ- 
nesc, care putea fi utilizat în școală, ca lectură acasă şi 
în biserică, 

Textul Codicelui Voronețean, care n'a păstrat sistemul de 
punctuație din originalele slavo-române, este probabil o 
copie, de pe un text intermediar românesc. 

Deci repetăm, textele celor trei cărți românești mai im- 
portante, şi anume al Evangheliei, Psaltirii şi Praxiului, care 
s'au păstrat fie în manuscrise, fie tipărite, sunt copii de pe 
manuscrise mai vechi, a căror prototipuri au fost scrise la 
început în două limbi și care se întrebuințau pentru învă- 


1) 1. Bianu. Lucrul apostolesc. Bucureşti. 1930, p. 360. Planşa XVI. 
) Planșa XVII. 

țarea limbii slave, pentru Români, și a celei românești pen- 
tru Slavi. 


E: 
* * 


Inainte de a ajunge la concluziile care decurg din toate 
aceste constatări, vom examina şi chestiunea naționalității 
traducătorilor şi a copiştilor, cari au imprimat anumite par- 
ticularități de limbă în textele noastre rotacizante. Regretatul 
prof. N. Drăganu și C. Lacea întrun timp ajun- 
seseră la concluzia, că autorii copiilor şi poate şi ai tradu- 
cerilor n'au fost nici Români și nici Slavi de origine, ci Saşi 
din Ardeal!. N. Drăganu, care argumentează mai te- 
meinic această părere, pe care ulterior nu o susține decât 
în parte2), credea că anumite forme lexicale, scrise greșit din 
manuscrisele noastre vechi, s'ar datori influenței limbii Sa- 
şilor. Că aceste forme nu ar fi altceva decât săsisme. De aici 
se deduce că primele traduceri în românește ar fi fost înfăp- 
tuite de către un sas din regiunea Bistriței, care şi-ar fi putut 
face studiile la Praga, unde putea să învețe limba slavă. 

Dar aproape toate așa zisele săsisme, semnalate de către 
regretatul profesor, sunt pur și simplu rusisme. Atât Rușii 
din părțile nordice, cât și Ucrainienii, pronunță cuvintele 
românești stricat, aşa cum se găsește în fenomenele lingui- 
stice din textele noastre vechi socotite ca săsisme. Nu avem 
nici-o culegere din folklorul românesc făcută de Ruşi sau 
Ucrainieni, ca să putem dovedi această afirmație. Ştim numai 
din graiul viu al Ucrainienilor și Ruşilor, cari locuesc între 
Români și cari, chiar când cunosc bine limba românească, 
îşi au particularitățile lor în pronunțare. 

Una din aceste particularități, foarte răspândite în pri- 
mele noastre texte, ca şi în textele de mai târziu, este o în 
loc de oa3). Ruşii şi chiar acei din Români cari şi-au făcut 
studiile în Rusia şi au trăit printre Ruși, nu pot pronunța 


3) N. Drăganu, Manuscrisul liceului grăniceresc G. Coșbuc din Năsăud şi 
sasismele celor mai vechi manuscrise româneşti. « Dacoromania », vol. III, Cluj, 1924, 
PP. 472—508, 914—929. C. Lacea. Copiştii Psaltirii Șchaiene. Ibid., pp. 462—71. 

2) N, Drăganu. Histoire etc., pp. 37—40. 

3) N, Drăganu. « Dacoromania >, vol. III, pp. 498, 916. 

diftongul oa. Astfel, satele din Ucraina subcarpatică, cu nu- 
mele românesc de Rostoaca — se scriu şi se pronunță Ro- 
stoca, Crăsnişoara — Crasnişorâ 1); iar în harta Basarabiei, 
întocmită de către Marele Stat-Major Rus, în mod conse- 
cvent localitățile cu denumiri românești, ce conțin diftongul 
de mai sus, oa se transformă în o: :Schinosâ, — :Schinoasa, 
Bulboca în loc de Bulboaca, Scrofa, în loc de Scroafa, etc. 2). 

E în locul diftongului ea. Exemple: Cepa în loc de Ceapa 3), 
Vale Popii în loc de Valea Popii %). 

I în loc de 6. Exemple din aceeaşi hartă: Ghisca în loc de 
Gâsca, Ghirla în loc de Gârla, Chişla în loc de Câşla, Strimba 
înjloc de Strâmba. 

E şi a în loc de d sau 6: în harta rusă, de care ne folosim, 
sunt trecute următoarele denumiri: Belţâ dela Bălții noştri, 
Menzateşti din Mânzăteşti, Bacioi din Băcioi, Bacheu din 
Bacău, Felticeni din Fălticeni, Felciu din Fălciu, Prisecani din 
Prisăcani, Farladani din Fârlădani, Cherkgaţi din Cârlgaţi etc. 

In pronunțarea rusească este frecventă confundarea lui U 
cu V. Ruşii scriu în susnumita hartă: Derenev din Dereneu, 
Chişinev din Chişinău, Cernovâţ din Cernăuţi, Hijdev din 
Hâjdău, Balcowți din Bălcâuţi, Dancovţi din Dancduţi, Tele- 
şevca din Teleşeuca, Marcovţi din Mărcăuți, Tatareaca din 
Tătărăuca. 

Și celelalte particularități, mai puţin caracteristice, sunt 
rusisme. Chiar diftongii, cari n'au la bază regulele fone- 
ticei românești, sunt de proveniență rusească. Unii din ei 
se datoresc felului cum cuvintele diftongate se pronunță în 
ruseşte, aceste cuvinte se introduc în limba românească: 
astfel cuvântul « pomeaneşte » 5), trecut de către N. Dră- 
ganu drept cuvânt diftongat, este dela cuvântul slav 
„Ilomanuru“, — pomianiti, intrat în limba românească cu 
diftongul slav. 


1) Podkarpatska Rus, pp. 203—205. 

3) Harta se găsește în posesiunea autorului acestor rânduri. Harta fără indi- 
caţiile locului şi datei tipăririi. 

3) Podkarpatska Rus. Ibidem. 

%) A se vedea formele socotite ca săsismela N. Drăganu. Op. cit., PP. 497— 
502, 9r6—g21. 

5) N. Drăganu. 09. cit., p. 477. 

u Deci, traducătorii textelor vechi românești sunt Ruteni 
sau” Ruşi de origine, sau Români cari trăiau în mediul slay 
şi cunoșteau bine limba slavă. In orice caz, traducătorul 
(sau traducătorii) este un bilingv, din ținutul Maramure- 
șului în granițele lui din secolul al XV-lea. 


Concluziile, care sc impun din observaţiile noastre cu pri- 
vire la cărțile vechi românești, sunt următoarele: 

1. Cele dintâi traduceri în limba românească nu se dato- 
resc influențelor venite din afară (husitism, luteranism sau 
calvinism). De altfel, teoriile cu privire la aceste influenţe, 
ca fiind nefondate, astăzi nu mai sunt susținute de o bună 
parte din istoricii literaturii noastre, 

2. 'Traducerile se fac din impulsul secoaitățila didactico- 
religioase şi a împrejurărilor istorico-culturale din Maramu- 
reșul de altădată. Era nevoie de pregătirea clericilor pentru 
bisericile din - Maramureș şi din Rusia subcarpatică. 

3. Primele traduceri se fac în Maramureș, în secolul al 
XV-lea, când Românii din cuprinsul acestui ținut joacă un 
rol politic și cultural însemnat şi când interesele lor religioase 
şi culturale, se ciocnesc cu cele ale Rutenilor din Maramureş 
şi din părțile apropiate ale Rusiei subcarpatice. T'raducerile 
se fac la mănăstirea Peri. 

4. Cele trei cărți principale : Psaltirea, Faptele Apostolilor 
şi Evanghelia, care se traduc la. început, erau scrise în două 
limbi, cu text alternativ slav şi românesc. 

5. Scopul acestor traduceri era de a înlesni învățarea limbii 
slave bisericești pentru clerul român, în special pentru acel 
din satele rutenești, și a limbii românești pentru preoții 
ruteni din Maramureș și din părțile vecine ale Rusiei sub- 
carpatice. Cărțile, atât cele în două limbi, cât și cele numai 
cu text românesc erau întrebuințate și în școala pentru pre- 
gătirea clericilor români și ruteni. 

Această școală funcționa pe lângă mănăstirea Peri din 
Maramureș. 

6. Din cărțile cu text alternativ slavo-român derivă textul 
pur românesc al Evangheliei, Faptelor Apostolilor şi Psal- 
tirii din secolul al XVI-lea. Cea dintâi carte românească 
care s'4 tradus a fost Psaltirea, ea fiind mai necesară pentru 
nevoile pregătirii clerului. 

7. 'Traducătorii au fost călugări Ruteni sau Români din 
regiunile bilingve ale Maramureșului din secolul al XV-lea. 

Psaltirea slavo-română din secolul XVI XVII. Manuscrisul Academiei Române 
Nr. 34 f. 169r. 


A. R. — Memoriile Secţiunii Literare, Seria III. Tom. X. 
www.digibuc.ro 

Psaltirea slavo-română din secolul XVI—XVIlI-lea. Manuscrisul Academiei Române 
Nr. 3465, f. 160v. 


A. R. — Memoriile Secţiunii Literare. Seria II]. Tom. X. 

Ştefan Ciobanu Inceputurile scrisului în limba românească. 


Planşa III 

Psaltirea slavo-română a lui Coresi din anul 1577, f. 15. 


A. R. — Memoriile Secţiunii Literare. Seria III. Tom. X. 

Psaltirea slavo-română din secolul XVI descoperită de către N. lorga 
la biserica din Mehadia. 
(N. Iorga. Observaţii şi probleme bănăţene). 


A. R. — Memoriile Secţiunii Literare. Seria II. Tom. X. 

Ştefan Ciobanu. Inceputurile scrisului în limba românească. Planşa V 


Psaltirea scheiană, p, 13r. 
(7. Bianu. Psaltirea scheiană). 


A. R. — Memoriile Secţiuni Literare. Seria III. Tom. X ă 

Ştefan Ciobanu. Inceputurile scrisului în limba românească. Planşa VI 


Psaltirea slavo-română din secolul XVI. Manuscrisul Bibl. Academiei Române 
Nr. 4818. f. 1rv. 


A. R. — Memoriile Secțiunii Literare. Seria III. Tom. X. 

Ştefan Ciobanu. Inceputurile scrisului în limba românească. Planşa VII 


Psaltirea slavo-română din secolul XVI. Manuscrisul Bibl. Academiei Române 
Nr. 4818. f. r2r. 


A. R. — Memoriile Secţiunii Literare. Seria III. Tom. X. 

Ştefan Ciobanu. Inceputurile scrisului în limba românească. Planşa VIII 


Psaltirea voroneţeană. Manuscrisul Academiei Române Nr. 693, f. 47v. 


A. R. — Memoriile Secţiunii Literare. Seria II]. Tom. X. 

Stefan Ciobanu. Inceputurile scrisului în limba românească. Planşa IX 


Evanghelia slavo-română din anul 1677. Biblioteca Academiei Române 
Nr. 497, f. 6pv. 


A. R. — Memoriile Secţiunii Literare, Seria III. Tom. X 

Ștefan Ciobanu. Inceputurile scrisului în limba românească. Planşa X 


Evanghelia slavo-română din anul 1677. Biblioteca Academiei Române. 
Manuscrisul Nr. 497, f. 7or. 


A. R, — Memoriile Secţiunii Literare. Seria II. Tom. X. 

Ştefan Ciobanu. Inceputurile scrisului în limba românească. Planşa XI 


Faptele Apostolilor din anul 1646. Manuscrisul Academiei Române 
Nr. 85, f. 337. 


A. R. — Memoriile Secţiunii Literare. Seria 111. Tom. X, 

Ştefan Ciobanu. Inceputurile scrisului în limba românească. Planșa XII 

Faptele Apostolilor din anu! 1652. Manuscrisul Academiei Române 
Nr. 69, f. 485. 


A. R. — Memoriile Secţiunii Literare, Seria III. Tom. X. 

Ștefan Ciobanu. Inceputurile scrisului în limba românească. Planșa XIII 

Faptele Apostolilor din anul 1652. Manuscrisul Academiei Române 
Nr. 69, f. 485v. 


A. R. — Memoriile Secţiunii Literare. Seria 11]. Tom. X, 

Ștefan Ciobanu. Inceputurile scrisului în limba românească. Planşa XIV 

Faptele Apostolilor, slavo-române din anul 1646. Manuscrisul Academiei Române 
Nr. 85, f. r25r. 


A. R. — Memoriile Secţiunii Literare. Seria III. Tom. X. 

Ştefan Ciobanu. Inceputurile scrisului în limba românească. Planşa XV 

Faptele Apostolilor, slavo-române din anul 1646. Manuscrisul Academiei Române 


Nr. 85, f. 217v. 
A, R. — Memoriile Secţiunii Literare. Seria III. Tom. X. 

Ştefan Ciobanu. Inceputurile scrisului în limba românească. Planşa XVI 


Apostolul românesc dela 1663 tipărit de Coresi la Braşov. 


A. R. — Memoriile Secţiunii Literare. Seria II]. Tom. X. 

Ştefan Ciobanu. Inceputurile scrisului în limba românească. Planșa XVII 


Faptele Apostolilor, slavo-române. Manuscrisul Academiei Române Nr. 85,f 282. 


A. R. — Memoriile SSecţiunii Literare, S via III. Tom. X, 

Ştefan Ciobanu. Inceputurile scrisului în limba românească. Planşa XVIII 


Faptele Apostolilor, slavo-române din anu' 1652. Manuscrisul Academiei Române 
Nr, 69, f. 186r. 


4. R. — Memoriile Secţiunii Literare. Seria J]] Tom. X, 

Planşa XVI, 


In loc de «dela 1663» se citeşte «dela 1563». 

EMINESCU — POET UNIVERSAL 


DE 


MIHAIL DRAGOMIRESCU 
MEMBRU DE ONOARE AL ACADEMIEI ROMÂNE 


Comunicare făcută în şedinţa publică dela 14 Martie 19417 


Cu prilejul serbării a so de ani dela moartea lui Emi - 
nescu, s'au spus multe lucruri interesante privitoare la 
opera lui. Cred însă că nu s'a accentuat în destul valoarea 
universală a acestei opere. Opera lui Eminescu este unică în 
felul ci, nu numai în literatura română, dar și în literaturile 
neamurilor superioare nouă prin cultură. În ce constă uni- 
versalitatea poeziei lui Eminescu? Zic «poeziei» pentrucă 
numai poezia lui poartă pecetia universalității. Articolele lui 
de ziar al unui partid, oricât de bine ar fi scrise sunt numai 
în parte ale lui şi în orice caz sunt scrise în legătură cu un 
folos practic, care nu are a face cu poezia. Schițele, nuvelele 
şi povestirile lui deși dau mărturie despre un scriitor extra- - 
ordinar, cum e de exemplu în descrierea goanei Mumei pă- 
durii din « Făt Frumos din Lacrimă », sau descrierea insulei 
lui Euthanasiu din « Cezara », n'au conturul și relieful ne- 
cesar unei opere poetice. A vorbi despre articole de ziar, 
despre povestirile și poveştile lui, lăsând la o parte poezia 
lui, este a înjosi pe Eminescu, chiar dacă naționalismul 
lui înfocat, s'ar găsi în ele şi prea puțin în poezia lui. Ori- 
câtă valoare ar avea naționalismul lui Eminescu, nu 
printr'însul se va impune omenirii, ci prin elementele, care, 
fiind naționale, sunt în același timp şi universale. Așa dar 
în ce constă universalitatea poeziei lui Eminescu? 


7 4. R. — Memoriile Secțiunii Literare, Seria III, Tom. Xa 

Sunt trei puncte de vedere în cercetarea unei opere poe- 
tice. Fondul, forma și armonia. Eminescu este mare și 
universal, neîncetând de a fi național, prin minunata lui 
formă, prin fond și, precum vom vedea, mai cu seamă prin 
armonie, 

Prin fond este mare Eminescu pentrucă temele poe- 
ziilor lui însemnate sunt de natură universală. Chiar când 
par de natură intimă. 

Ce poate fi mai intim decât impresia ce-ţi face moartea 
ființei iubite. Și în acest sens este interpretată minunata 
« Mortua est» de criticii mărunți. Și cu toate acestea « Mortua 
est » în partea ei intimă — moartea copilei iubite — nu e de- 
cât prilejul desfășurării a patru concepţiuni în legătură cu 
soarta umană în fața morții. 

Prima concepțiune e cea creștină. E raiul ceresc, unde s'a 
putut înălța copila: 

Dar poate acolo să fie castele 
Cu arcuri de aur, zidite din stele, 


Cu râuri de foc şi poduri de argint, 
Cu țărmuri de smirnă, cu flori care cânt. 


Să treci tu prin ele, o sfântă regină, 

Cu păr lung de raze, cu ochi de lumină, 
In haină albastră stropită cu aur, 

Pe fruntea ta mândră, cunună de laur. 


Și concluzia: 
O, moartea e-un secol cu sori înflorit 
Când vieața e-un basmu pustiu şi urit, 


Dar îndată vine a doua concepție — cea materialistă, 


Când sorii se sting și când stelele pică 
Imi vine a crede că toate-s nimică. 


In loc de trecerea prin raiu cu cunună de laur, — copila 
poate să nu fie decât nimic ca și sorii care se sting şi stelele 
care cad. Vederile materialismului, 

Concluzia : 


Atunci graiul dulce în veci este mut, 
Atunci acel înger n'a fost decât lut, 

In al treilea rând vine concepţia budistă: Nirvana este 
scopul vieții şi copila murind s'a apropiat de ideal: 


Și moartea ta n'o plâng, ci mai fericesc 
O rază fugită din haos lumesc, 


In fine ultima concepţie a poetului: e că dacă moartea e 
mai bună decât vieața, lumea nu are niciun Dumnezeu. 


Decât un vis searbăd, mai bine nimic, 
La ce? Oare totul nu e nebunie? 

Au moartea ta, înger, de ce fu să fie. 
Au e sens în lume? 


Și concluzia: 


De e sens într'asta, e 'ntors şi ateu 
Pe palida-ţi frunte nu-i scris Dumnezeu ! 


Dumnezeirea nu putea permite moartea unui asemenea 
înger. Este exasperarea sensibilităţii care nu mai cunoaște 
margini şi ajunge la negarea Dumnezeirii. 

In orice caz, cele patru concepțiuni în legătură cu soarta 
umană există. E un obiect poetic universal deși sentimenta- 
litatea pare intimă. 

In «Înger și Demon» avem puşi față în față revoluțio- 
narul socialist şi fata de rege. Revoluționarul vrea să răstoarne 
societatea şi pe rege, dar fata îl iubeşte cum și elo iubeşte 
fără să se dea pe față: 

Te iubesc era să strige demonul în a lui noapte, 
Dară umbra 'naripată (a fetei de rege) 


a lui buze le înmoaie 
Nu spre amor, spre 'nchinăciune el genunchii și 'ncovoaie, 


Revoluționarul demon încearcă revoluția, nu izbutește şi 
aproape de moarte îl vedem într'un spital unde meditează 
cu amărăciune la insuccesul lui, deși vrusese să aducă binele 
pe lume: 

Şi acele gânduri negre mai nici a muri nu-l lasă, 
Cum a intrat el în vieață! Cât amor de drept și bine, 


Câtă sinceră frăție, adusese el cu sine, 
Și răsplata? Amărirea care sufletul i-apasă. 


7* 

Dar el nu moare neîmpăcat. Nu cu răul se aduce pe lume 
binele. Puterea creatoare e numai iubirea. Acest lucru îl 
înțelege de abia acum. Îl înțelege când fata de rege vine să-l 
mângâie pe patul de moarte. 

Este ea. C'o mulțumire adâncă, ne mai simțită 

EI în ochii ei se uită... 

Ceasul ultim fi împacă toată vieaţa-i de durere, 
Ah ! șoptește el, pe-moarte, cine eşti, ghicesc iubită 


Am voit vieața întreagă să pot răscula poporul 
Cu gândirile-mi rebele contra cerului deschis 

El n'a vrut ca să condamne pe demon, şi-a trimis 
Pe un înger să mă 'mpace, și 'mpăcarea e amorul. 


Un critic, Dobrogeanu-Gherea, vede în revolu- 
ționarul lui Eminescu, un pitic, un demon pocăit şi com- 
parându-l cu demonii lui Eschile «Prometeu înlănțuit » şi 
al lui Shelley «Prometeu deslănțuit» îl găsește inferior ca 
suflet. Dar Prometeu al lui Eschile se împacă în piesele 
pierdute cu Zeus, iar al lui Shelley este un energumen 
care urăşte toate formele superioare sociale, și expectorațiile 
lui, oricât de grandioase ar fi, nu duc la nimic. Demonul lui 
Eminescu pune însă în relief o mare idee universală, 
care împacă sufletele: ceea ce le înalță nu e ura ci iubirea. 
A doua idee universală. | 

Poema sublimă care poartă titlul de « Scrisoarea I», nu are 
pereche în literatura universală. Ea conţine toată esența poe- 
ziei eminesciene. Această esență constă în a împreuna într'o 
singură gândire pesimismul amar cu dulceața frumuseţilor 
vieții în general şi a naturii în special, simbolizate prin la- 
mina lunei care luminează deopotrivă pe bogat și pe sărac, 
pe rege şi pe sclav. Și mai întâi frumusețile naturii: 

Lună tu, stăpâna nopții, pe a lumii boltă luneci 
Și simțţirilor dând vieață suferințele întuneci, 


Peste câte mii de valuri stăpânirea ta străbate 
Când plutești pe mișcătoarea mărilor singurătate, ,. 


Și acum pesimismul: 


Vezi un rege ce 'npânzește, globu 'n planuri „pe un veac 
Când la ziua cea de mâine abia cugetă-un sărac 

Deși trepte osebite le-au ieşit din urna sorții 
Deopotrivă îi stăpâneşte raza ta şi geniul morții. 


Poema cuprinde idei şi imagini unice în literatură. lată de 
exemplu geneza lumii cu care se împreună pesimismul cu 
măreția lumilor care nasc, cresc şi se pierd în infinit. Este 
viziunea dascălului cu haina roasă în coate: 


Dar deodat' un punct se mişcă: cel dintâi şi singur... Iată-l 
Cum din haos face mumă, iară el devine Tatăl. 
Punctu-acela de mișcare mult mai slab ca boaba spumii 
E stăpânul fără margini peste marginile lumii, . 

De atunci şi până astăzi, colonii de lumi pierdute 

Vin din sure văi de haos pe cărări necunoscute 

Și în roiuri luminoase, izvorînd din infinit 

Sunt atrase în vieață de un dor nemărginit. 


Măreţia acestor imagini este înnecată de măreția pierderii 
lumilor: 


Astfel, într'a veşniciei noapte pururea adâncă, 

Avem clipa, avem raza, care tot mai ţine încă ș 
Cum s'o stinge totul piere ca o umbră 'n întuneric, 
Căci e vis al neființei universul cel himeric. 


Soarele ce azi e mândru el îl vede trist și roș 
Cum se 'nchide ca o rană printre nori întunecoși ; 
Cum planeţii toţi înghiaţă și s'avânt rebeli în spațiu 
Ei, din frânele luminii ii a soarelui scăpaţi; 

Iar catapeteasma lumii în adânc s'a înnegrit 

Ca şi frunzele de toamnă toate stelele au pierit. 
Timpul mort şi 'ntinde trupul şi devine veşnicie 
Căci nimic nu se întâmplă pe întinderea pustie 

Și, în noaptea nefiinţei, totul cade, totul tace 

Căci în sine împăcată reîncepe eterna pace. 


Dar pasajul în care se vede împreunarea frumuseţilor vieții 
cu periciunea vieţii, e pasajul final, care închide cadrul şi 
care seamănă cu cadrul din partea dela început a poemei: 


Intre ziduri printre arbori, ce se scutură de floare, 
Cum revarsă luna plină liniştita ei splendoare; 

Și din noaptea amintirii, mii de doruri ea ne scoate 
Amorțită li-i durerea, le simţim ca ?n vis pe toate; 
Căci în propria-ne lume ea deschide poarta ntrării 

Și ridică mii de umbre după stinsul lumânării 

Mii pustiuri scânteiază sub lumina ta fecioară 

Şi câți codri ascund în umbră strălucire de izvoară; 
Peste câte mii de valuri stăpânirea ta străbate, 
Când pluteşti pe mișcătoarea mărilor singurătate, 

Şi pe toţi ce n astă lume sunt supuși puterii sorții 
Deopotrivă, îi stăpânește raza ta şi geniul morţii. 


Ce ţemă mai universală decât această sinteză între ega- 
litatea înaintea sfârşitului vieții şi între egalitatea strălucirii 
lunii asupra tuturora? Și ce e mai omenesc decât această 
sbatere între frumusețile vieții şi între piericiunea ei? 

Aceeaşi universalitate o găsim în «Împărat şi proletar» 
deşi poema are multe defecte, în «Luceafărul », în « Scri- 
soarea a treia » şi cu deosebire în cântecele lui de dragoste. 

« Împărat şi proletar » conține cea mai acerbă şi completă 
critică a burgheziei şi expunerea ei e făcută cu atâta vigoare, 
că izbucnirea revoluției pe care ne-o descrie cu colori de foc, 
nu mai are nevoie de nicio explicație. Defectul poemei e că, 
după ce arată nemulțumirea proletarului şi nemulțumirea 
împăratului, poetul uită să ne arate nemulțumirea proleta- 
rului după izbânda revoluţiei şi arată numai rezignarea îm- 
păratului detronat, care cugetă la nemecnicia vieții, pentru 
ca să ajungă la concluzia poemului care e și a poetului: 


Căci vis al morţii eterne e vieaţa lumii "'ntregi. 


Se poate o temă mai universală decât lupta între cei să- 
raci şi cei bogați, între cei mici şi cei mari, între cei slabi 
şi cei puternici? 

In «Luceafărul » avem iarăşi o temă universală: singurătatea 
geniului în mijlocul obișnuit al omenirii. E o temă analoagă 
cu. aceea a lui «Moise», de Alfred de Vigny, numai 
că poema românească are o strălucire, o mlădiere şi o ampli- 
tudine superioară poemei franceze, care însă la rândul ei se 
imprimă în sufletul nostru puternic prin cele trei versuri 
finale: 

Vous m'avez fait puissant et solitaire; 


Laissez-moi m'endormir du sommeil de la terre 
Que vous-ai-je donc fait pour âtre votre clu? 

« Luceafărul » cu imaginea lui Hiperio n deasupra mă- 
rilor, în cele două ipostaze de-o frumusețe negrăită, mai 
întâi a luceafărului, tânăr voevod: 

Cu păr de aur moale 

Un vânăt giulgiu se 'ncheie nod 

Pe umerele goale — 
apoi a mândrului chip cu braţe marmoreene, cu coroana, 
care pare că arde pe vițele-i negre de păr; cu sublima ima- 
gine a drumului lui Hiperion la Dumnezeu: - 

Porni luceafărul. Creșteau 

In cer a lui aripe, 


Și căi de mii de ani treceau 
În tot atâtea clipe 


Un cer de stele dedesupt 
Deasupra-i cer de stele, 
Părea un fulger neîntrerupt 
Rătăcitor prin ele; 


cu drăgălașele scene dintre Cătălin şi Cătălina, care, prin 
realismul lor, fac un admirabil contrast cu celelalte părți 
imaginare; şi, în sfârșit, cu cuvintele grele de înțeles adânc 
ale lui Dumnezeu, — cu toate aceste calități « Luceafărul » 
este una dintre cele mai strălucite poeme ale literaturii uni- 
versale. 

In fine «Scrisoarea III-a», care pare tuturora o poemă pur 
națională, are totuși o temă universală în plăsmuirea tipurilor 
politice reprezentate prin Mircea și Baiazid: Mircea simplu 
la vorbă şi la port, cu inima cinstită şi cu durere de ţară, 
îşi apără «sărăcia și nevoile și neamul », iar Baiazid un retor 
îngâmfat de forță, plin de vanitate şi de emfază. Importanța 
acestei scrisori nu stă cum s'a spus în invectivele, pe care 
poetul le asvârlă în contra unui partid politic, ci în crearea 
celor două tipuri de oameni politici, care constitue valoarea 
universală a operei. | 

Dar cea mai universală simțire ce se revarsă din poezia 
lui Eminescu este aceea întrupată în poeziile de dra- 
goste. Poeziile de dragoste ale lui Eminescu sunt în- 
treaga eflorescență din sufletul unui tânăr, care iubește, de 

orice neam ar fi. Plimbările pe lac și prin codri; florile de 
teiu ce cad asupra capetelor pe când luna străluceşte melan- 
colic; durerile îngânate cu sentimente contrarii ale despăr- 
țirii; apariția bruscă a iubitei, în singurătatea cea mai adâncă; 
imprecațiunile urmate de rugăminți de iertare față de ființa 
iubită; durerile singurătăţii părăsite şi atâtea situaţiuni în care 
dragostea adâncă, sinceră şi melancolică, străfulgeră și ne 
îngenunche sufletul înaintea veşniciei, fac din poezia erotică 
a lui Eminescu, cea mai vie mărturisire despre cel mai 
universal sentiment omenesc. 


In privința formei, Eminescu este un primitiv. Nu 
că nu ar avea poezii corecte până la manieră (cum e «Lacul»), 
dar poemele sale cele mai însemnate furnică de aşa zise gre- 
şeli. Și aci este locul a face distincțiune dintre primitivism 
și incorectitudine. Primitivismul este o formă greşită genială. 
Incorectitudinea este o formă greşită a talentului sau a vir- 
tuozității. Primitivismul are de temeiu un fond puternic a 
cărui pricepere ne silește să trecem cu vederea forma gre- 
şită. Incorectitudinea n'are de temeiu un fond adânc şi ea 
ne izbeşte într'un mod neplăcut, care nimicește impresia 
estetică. 

Când Eminescu rimează «poezii» cu «zei», face o gre- 
şeală, dar când ne dăm seama de noutatea. gândirii, de pros- 
peţimea expresiei, de amploarea și originalitatea armoniei, ce 
mai poate însemna această greșală? 'Tot aşa când mai de- 
parte rimează «poet» cu drevăd», «primăveri» cu (cer). 
Greșşelile acestea care au făcut pe Macedonschi să în- 
joasească poezia lui Eminescu, sunt ca perii pe o pier- 
sică frumoasă. Asemenea greşeli într'o poezie de talent ca 
în genere şi în poeziile lui Macedonschi, detună și 
sunt ca un verme într'un fruct care pare frumos. 

"Dar cu tot primitivismul formei Eminescu are în- 
sușiri eminente tocmai de formă. Rimele lui, rare, versul 
lui plin și simplu; sugestibilitatea verbului lui, sunt unice 
în literatură. Limba lui Eminescu prinde sevă şi dă 
vieață concretă mărturisind o cunoaștere a tuturor locu- 
rilor locuite de Români; morfologia lui prezentând aceleaşi 

calități şi sintaxa lui neaoșă, fac dintr'însul un adevărat co- 
rifeu al limbii române. 

Dar unde Eminescu este neîntrecut de niciun poet, 
este în ce priveşte stilul lui sugestiv. Cu toată marea sugesti- 
bilitate a stilului lui Victor Hugo, aceea a lui Emi- 
nescu o întrece. Un singur exemplu: e sfârșitul poemului 
«Călin », unde Eminescu descrie nunta goangelor. Ce 
poate să însemneze pentru poezie un fluture într'o cojiță de 
alună, trasă de lăcuste, furnici aducând saci de făină şi al- 
binele miere, un greiere drept vornicel și un bondar drept 
preot, sau nuntaşi, fluturi, gândaci, cărăbuși, țânțari, iar 
mireasa viorica. Lasă că nu e nicio potriveală între mirele 
flutur ce sboară şi viorica ce stă în pământ, dar toată lumea 
asta de insecte n'are nimic atrăgător în realitate. Cu toate 
acestea din această nuntă Eminescu face un giuvaier, 
care nu-și găsește perechea în literatura universală, decât în 
descrierea reginei Mab de către Mercutio în «Romeo și 
Julieta ». E că puterea de sugestiune a verbului lui Emi- 
nescu este enormă. Ascultaţi: 


Dar ce sgomot se aude? Bâzâit ca de albine. 

Toţi se uită cu mirare şi nu știu de unde vine, 

Până văd păienjinișul între tufe ca un pod, 

Peste care trece 'n sgomot o mulțime de norod, 

Trec furnici ducând în gură de făină marii saci, 

Ca să coacă pentru nuntă şi plăcintă și colaci; 

Și albinele aduc miere, aduc colb mărunt de aur 

Ca cercei din el să facă cariul, care-i meșter faur. 
Iată vine nunta "'ntreagă vornicel e-un greierel 

Ii sar purici înainte cu potcoave de oțel. 

In vestmânt de catifele, un bondar rotund în pântec 
Somnoros pe nas ca popii, glăsueşte 'ncet un cântec. 
O cojiță de alună trag lăcuste, podul scutur 

Cu mustața răsucită şade 'n ea un mire flutur 
Fluturi mulţi de multe neamuri vin în urma lui un lanț 
Toţi cu inimă uşoară, toți șăgalnici și berbanţi; 

Vin ţânțarii lăutarii, gândăceii, cărăbușşii, 

Iar mireasa viorica, i-aștepta 'ndărătul uşii. 

Și pe masa împărătească sare un greier crainic sprinten, 
Ridicat în două labe, s'a 'nchinat bătând din pinteni, 
El tuşeşte, își încheie haina plină de șireturi 

Să iertaţi boieri, ca nunta s'o pornim și noi alături. 

E un bumor atât de viu și de caracteristic în acest pasaj, 
că ne mirăm cum el a putut să fie scris de cel mai adânc 
poet pesimist ce a fost pe lume. 


Cel mai însemnat organ al unei capodopere nu este nici 
fondul nici forma. E armonia. Fără armonie fondul e un simplu 
conţinut sufletesc. Fără armonie forma este o înşirare de cu- 
vinte gramaticale. Armonia transformă conținutul sufletesc 
în fond şi cuvintele gramaticale în formă. Cei mai mari poeți 
ai lumei, şi în rândul întâi vine Goethe, se disting prin 
armonie şi tot prin armonie se distinge în special Emi- 
nescu. Fiecare capodoperă își are armonia ei. Și la Emi - 
nescu vedem lucrul acesta la fiecare pas. Ce deosebire 
enormă între « Venere şi Madonă» şi «Și dacă ramuri 
bat în geam». Iată cum începe « Venere și Madonă»: 


Ideal pierdut în noaptea unei lumi ce nu mai este 
Lume ce gândea în basme şi vorbea în poezii 

O te-aud, te văd, te cuget, tânără şi dulce veste 
Dintrun cer cu albe stele, cu alte raiuri, cu alți zei, 


Ce armonie largă înaripată, adânc în suflet răsunătoare, 
este în această poezie. Și ce deosebire între această armonie 
și între A 
Și dacă ramuri bat în geam 
Şi se cutremur plopii 
E ca în minte să te am 
Și încet să te apropii. 


Și nu e vorba de deosebirea de metru. Bucăţi scrise în 
acelaşi metru au armonii absolut deosebite. Să comparăm 
sonetul « Veneţia»: 

Sa stins vieaţa falnicei Veneţii 
N'auzi cântări, nu vezi lumini de baluri 


Pe scări de marmură, prin vechi portaluri 
Pătrunde luna înălbind păreţii. 


cu sonetul «Pe un album» 


Albumul, bal mascat cu lume multă 
În care toți pe sus își poartă nasul 

Disimulându-și mutra, gândul, glasul 
Cu toţi vorbesc şi nimeni nu ascultă, 


Să comparăm tot aşa pătrunzătoarea armonie din « Lasă-ţi 
lumea ta uitată ». 


Lasă-ţi lumea ta uitată 

Mi te dă cu totul mie 

De mi-ai da vieața toată 
Nimeni în lume n'o să ştie 


cu Glosa, care parcă e lipsită de orice fel de armonie. 


Vremea trece, vremea vine 
'Toate-s vechi și nouă toate 
Ce e rău și ce e bine 
'Te întreabă şi socoate 


ce deosebire enormă între « Mortua est», scrisă e drept în 
versuri amfibrahic, 


Făclie de veghe pe umezi morminte, 
Un sunet de clopot în orele sfinte, 

Un vis ce-și înmoaie aripa 'n amar, 
Astfel ai trecut de al lumii hotar, 


Cu « Scrisoarea întâi» în metru trohaic: 


Lună tu stăpâna nopţii pe a lumii boltă luneci 
Și simțirilor dând vieață suferințelor întuneci 
Mii pustiuri scânteiază sub lumina ta fecioară 
Şi câţi codri ascund în umbră fericire de izvoară 
Peste câte mii de valuri strălucirea ta străbate 
Când plutești pe mișcătoarea mărilor singurătate, 


Intr'una armonia e parcă comprimată pe când în cealaltă 
e larg desfășurată. 

Să mai comparăm cu această din urmă bucată altele 
scrise în același metru: «Scrisoarea II» şi «Epigonii». 


De ce pana mea rămâne în cerneală mă întrebi? 
De ce ritmul nu mă abate cu ispita-i dela trebi? 
De ce dorm îngrămădite între galbenele file 
Iambii suitori, troheii, săltăreţele dactile? 

Scrie Eminescu în «Scrisoarea II», iar în «Epigonii» 
cântă: 

Când privesc zilele de aur a scripturilor române 

Mă cufund ca într'o mare de visări lungi și senine 

Și în jur parcă colindă dulci și mândre primăveri 

Sau văd nopți ce 'ntind asupră-mi oceanele de stele 

Zile cu trei sori în ftunte, verzi dumbrăvi cu filomele 

Cu izvoare ale gândirii și cu râuri de cântări. 


Deosebirea de armonie e evidentă. Dar pentru ca să vedem 
cât adaugă la o poezie armonia ce-i dă poetul n'avem decât 
să comparăm o poezie străină din care s'a inspirat şi pe care 
aproape a tradus-o Eminescu, cu o poezie a lui. E vorba 
de «Der Stern» de Gottfried Keller şi de «La 
steaua care a răsărit) de Eminescu. Să luăm o strofă 
din «Der Stern», din care Eminescu a făcut două strofe: 


Dem Wesen solchen Scheines gleicht 
Der ist und doch nicht ist 

O Lieb, dein anmutsvolles Sein 
Wenn du gestorben bist. 


Cu existența unei asemenea păreri care este şi totuși nu 
este se aseamănă, o, iubito, gingașa ta ființă, când tu vei fi 
murit. 


Cum vedeți poetul german nu se sfieşte să spună iubitei 
sale că va muri înaintea lui şi că atunci imaginea ei va fi 
ca a stelei care s'a stins, dar a cărei lumină rătăcește în haos. 
Eminescu a simțit nedelicatețea acestui sentiment şi com- 
paraţia ce o face cu imaginea stelei care s'a stins nu e ima- 
ginea iubitei, ci a oricărei iubiri care se sfârşeşte. Dar ceea 
ce ne atrage atenția comparând această strofă cu cele două 
strofe ale lui Eminescu este lipsa de armonie a origi- 
nalului. Versul greoiu și nearmonic 


Der ist und doch nicht ist 


devine la Eminescu strofa: 


Icoana stelei ce-a murit 
Incet pe cer se sue 

Era pe când nu sa zărit 
Azi o vedem şi nu e. 

Astfel poetul nostru nu numai a schimbat concepția origi- 
nalului dar i-a redat şi o divină armonie. 

Ce să mai vorbim de armonia ce întâlnim în « Sara pe 
deal », în « Somnoroase păsărele », «S'a dus amorul» şi în 
atâtea alte bucăţi, 

In « Somnoroase păsărele » armonia e aşa de vizibilă că 
fiecare strofă pune în relief o anume vocală. Astfel în prima 
strofă avem vocala zu: 

Somnoroase păsărele 
Pe la cuiburi se adună 


Se ascund în rămurele 
Noapte bună. 


In a doua strofă avem vocala o: 


Doar izvoarele suspină 

Pe când codrul negru tace 

Dorm şi florile "n grădină 
Dormi în pace! 


In a treia strofă predomină vocala e: 


Trece lebăda pe ape 

Intre trestii să se culce, 

Fie-ţi îngerii aproape 
Somnul dulce, 


In fine, în a 4-a strofă predomină vocala 7: 


Peste a nopţii feerie 

Se ridică mândra lună 

'Totui- vis şi armonie 
Noapte bună! 


Vocalele u, o, e, î reprezintă o scară ascendentă, cea din 
urmă fiind cea mai înaltă. 

Din cele de până aci vedem că mărimea lui Eminescu 
stă mai cu seamă în cel mai însemnat organ al capodoperei, 
în armonie, 

Considerând că cei mai mari poeți ai lumei se disting 
prin varietatea armoniei — şi în fruntea tuturora punem pe 
Goethe—nu putem să nu vedem în Eminescu un 
mare poet, nu numai național dar și universal. 


Dai 

